###### Description: Prova14 Description: Stema%20(100px)

**REPUBLIKA E KOSOVËS**

**REPUBLIKA KOSOVA/REPUBLIC OF KOSOVO**

**KOMUNA E GJILANIT**

**OPŠTINA GNJILANE/MUNICIPALITY OF GJILAN/GILAN BELEDIYESI**

##### ZYRA E KRYETARIT

**KANCELARIJA PRESEDNIKA - MAYOR’ S OFFICE – BAŞKAN OFISI**

**RAPORTI VJETOR I PUNËS**

**Janar – Shtator 2019**

**Përmbajtja**

**Fjala hyrëse e Kryetarit të Komunës, z. Lutfi Haziri**

**Aktivitetet e drejtorive**

1. Drejtoria e Administratës së Përgjithshme

2. Drejtoria e Shëndetësisë dhe Mirëqenies Sociale

3. Drejtoria e Arsimit

4. Drejtoria për Buxhet dhe Financa

5. Drejtoria për Urbanizëm, Planifikim dhe Mbrojtje të Mjedisit

6. Drejtoria për Shërbime Publike, Infrastrukturë dhe Banim

7. Drejtoria e Bujqësisë dhe Pylltarisë

8. Drejtoria për Gjeodezi, Kadastër dhe Pronë

9. Drejtoria për Mbrojtje dhe Shpëtim

10. Drejtoria për Zhvillim Ekonomik

11. Drejtoria për Kulturë, Rini dhe Sport

12. Drejtoria e Inspeksionit

**AKTIVITETET E ZYRAVE DHE NJËSIVE**

1. Departamenti i Prokurimit

2. Njësia e Kuvendit

3. Njësia për Personel

4. Njësia për të Drejtat e Njeriut

5. Njësia e Auditimit të Brendshëm

6. Zyra Ligjore

7. Zyra për Informim

8. Zyra për Komunitete dhe Kthim

9. Zyra për Integrime Evropiane

10. Zyra e Avokatit

**Mekanizmi kundër Dhunës në Familje**

**NDËRMARRJET PUBLIKE**

Stacioni i Autobusëve

Tregu

EcoHigjiena

Hidromorav

**Fjala hyrëse e Kryetarit të Komunës, z. Lutfi Haziri**

E nderuar zonja kryesuese e Kuvendit,

Të nderuar anëtarë të Kuvendit,

Drejtorë dhe përfaqësues së institucioneve të Komunës, shoqërisë civile dhe mediave,

Me anë të këtij raporti, në kuadër të fjalës hyrëse, mund ta shihni shkurtimisht përmbledhjen e punëve dhe aktivitetet më të rëndësishme të realizuara në periudhën janar-shtator 2019, ku përfshihen drejtoritë, zyrat, mekanizmat tjerë komunal dhe ndërmarrjet publike.

Periudha nëntë mujore e punës në Gjilan është përcjellë me suksese sa i përket investimeve dhe realizimit të projekteve, por edhe me sfida, të cilat do t’i paraqes në vija të trasha.

Objektivë e qeverisjes vazhdon të mbetet realizimi i projekteve infrastrukturore në qytet dhe fshatra, edhe atë në ndërtim të rrugëve, rrjetit të ujësjellësit, kanalizimit, ndriçimit publik e trotuareve.

Si për fillim, po e theksoj faktin se Gjilani është përballur me sfidën e madhe të mungesës së ujit të pijshëm që nga qershori e tutje, si pasojë e mungesës së reshjeve.

Pas vendimit të datës 14 qershor, në përfshirje të të gjithë mekanizmave komunal, kam nxjerrë vendimin për shpalljen e gjendjes emergjente, ndërkaq kemi organizuar Konferencën e madhe mbi sfidat dhe alternativat për furnizim të qëndrueshëm me ujë, me pjesëmarrje të të gjithë resorëve nga niveli qendror.

Në Konferencë doli vlerësimi se nevojiten 460 mijë euro për daljen, kapërcimin e kësaj gjendje emergjente, por duket se shpërbërja e Kuvendit të Republikës dhe rënia e Qeverisë bllokoi projektet për daljen nga kjo gjendje emergjente.

Si Komunë, në kuadër të Fondit Emergjent, në bashkëpunim me KRU Hidromorava, i kemi ndarë 200 mijë euro për hapjen e puseve të reja tek lokacioni i FSK-së dhe në lagjen Fidanishte, të cilat së shpejti pritet të përfundojnë në mënyrë që ta zbusim sado pak gjendjen.

Gjatë këtij nëntëmujori, prioritet i kemi dhënë edhe zgjidhjes së problemeve të banimit social, ku së bashku me donatorët, kemi ndërtuar 25 shtëpi për familjet pa kulm mbi kokë, ndërkohë që edhe pesë shtëpi të tjera janë në proces të ndërtimit. Në kuadër të kësaj, kemi vazhduar edhe pagesën e qirave për familjet me gjendje të rëndë sociale.

Po ashtu, projekti i Fshatit Social, donacion nga Kuvajti në vlerë prej 2.5 milionë dollarë, është në prag të përfundimit dhe në kuadër të tij, përfshihen 12 objekte për pleqtë e nënat pa përkujdesje dhe fëmijët jetimë.

Ndërkohë, është i jashtëzakonshëm fakti se ky është viti që do të mbahet në mend për partneritetin e Gjilanit me donatorët në realizimin e projekteve multimilionëshe, siç është Banka Evropiane për Zhvillim, Banka Investive Evropiane, USAID, GIZ, DEMOS etj.

Në muajin maj e kemi nënshkruar marrëveshjen trepalëshe me BERZH’in për ndërtimin e impiantit për trajtimin e ujërave të zeza, në vlerë prej 26 milionë eurosh, ndërsa Qeveria e Kosovës është garantuese e kredisë së butë.

Ky projekt do të nis implementimin në fillim të vitit të ardhshëm dhe përfshihen të gjithë kolektorët dhe ndërtimi i impiantit që është fabrika më e madhe për përpunimin dhe pastrimin e ujërave të ndotura që vijnë nga fshatrat dhe vendbanimet e Gjilanit dhe jashtë komunës sonë për të preventuar ndotjen e lumenjve. Qytetarët e komunës së Gjilanit, në veçanti, Malisheva, Uglari dhe Pogragja dhe vendbanimet që janë më së shumti të prekura, do t’i gëzohen më së shumti këtij projekti.

Si projekt tepër i rëndësishëm është inaugurimi i shëtitores-jug mbi shtratin e lumit “Mirusha”, ku përfundimisht është hequr kundërmimi për banorët aty, ndërkaq ka krijuar hapësirë të madhe për qytetarët për lëvizje e rekreacion, e në të njëjtën kohë edhe krijim të mundësive për operim të bizneseve private. Ky projekt po vazhdon të implementohet edhe në pjesën tjetër në drejtim të Livadheve të Akllapit.

Paralelisht, kemi punuar dhe po vazhdojmë të punojmë edhe në rindërtimin e Stadiumit të Qytetit, ndërkaq në përfundim është stadiumi ndihmës për nevoja të FC “Drita”, i cili kap koston e afro 600 mijë euro.

Duhet theksuar se Stadiumi i Qytetit, Kampusi i shkollave të mesme dhe ndërtimi i shëtitores mbi shtratin e lumit “Mirusha”, po bëhet si formë integrimi i këtyre tri projekteve kapitale.

Ndërkohë, në sektorin e arsimit kemi vazhduar realizimin e projekteve të përbashkëta me donatorët në ngritjen e cilësisë, që përfshihen: ndërtim të fushave sportive, investime në pajisje për kabinetet, renovim të shkollave, trajnime etj.

Në bujqësi, është viti i gjashtë që bujqit po përfitojnë nga subvencionet e thuajse të të gjitha lëmive, duke iu mundësuar atyre lehtësim jashtëzakonisht të madh në punë.

Në kuadër të programit të Partneritetit Publiko Privat (PPP), gjatë kësaj periudhe jemi në proces të realizimit të tri studimeve të fizibilitetit për projekte në fushën e turizmit, energjisë, infrastrukturës biznesore, sportive etj.

Realizimi i këtyre studimeve si Penda e Livoqit, shtrirja e rrjetit të gazit natyror dhe të kompresuar në komunën e Gjilanit dhe palestra e sporteve “Bashkim Selishta-Petriti”, do të krijojnë mundësi për investime përmes partneritetit publiko-privat për zbatim të projekteve zhvillimore duke e bërë kështu komunën atraktive për investitor vendor dhe të huaj.

Një projekt tjetër i madh është ai i modernizimit të Tregut të Gjelbër, kontrata e të cilit u nënshkrua në mars dhe kanë vazhduar punimet të cilat sipas kontratës pritet të përfundojnë vitin e ardhshëm.

Ky projekt me infrastrukturë bashkëkohore, do të ndikojë jo vetëm në përmirësimin e kushteve për shitjen e produkteve të freskëta të prodhuesve tanë, por edhe do ta transformoj plotësisht atë duke e bërë atraktiv për qytetarë dhe vizitorë.

Ky investim publik do të ndikoj në përmirësimin e kushteve për shitjen e produkteve të freskëta pemë dhe perime për 100 prodhues tanë si dhe mbi 200 tregtar të cilët ushtrojnë aktivitetin e tyre në tregun e gjelbër.

Në anën tjetër, në bashkëpunim me NPL “Tregu” është realizuar plani për vendosjen e tregjeve mobile në disa pjesë të qytetit si: Arbëri, Dardani, Kamnik dhe tek Bunari i Përlepnicës, duke iu ofruar mundësi bujqve, prodhuesve të vegjël të komunës së Gjilanit të shesin produktet e tyre në vendbanime me numër më të madh të banorëve dhe më të frekuentuara.

Si pjesë e angazhimit të madh ka qenë edhe organizimi me sukses i katër panaireve me qëllim të promovimit të bizneseve dhe aktiviteteve të tyre afariste si dhe promovimin e shkathtësive për punë tek të rinjtë.

Panairi i Punës u organizua në bashkëpunim me GIZ e MPMS, ku morën pjesë 45 biznese të cilat kanë ofruar rreth 500 vende pune, pastaj mini panairi treditor me gratë artizane dhe fermerë, Panairi Gratë në biznes i organizuar në bashkëpunim të ngushtë me MTI, ku kanë ekspozuar punimet artizanale rreth 30 gra nga komuna e Gjilanit dhe komunat tjera të Kosovës dhe Panairi i Biznesit me konsumatorët i organizuar në bashkëpunim me Gloal Consulting and Development Associate, në kuadër të programit Interdev 2 të UNDP, ku kanë marrë pjesë 30 biznese të përfshira në aktivitete të bujqësisë, industrisë ushqimore, gastronomi dhe turizëm.

Edhe në lëmin e shëndetësisë, gjatë këtij nëntëmujori kemi realizuar një mori projektesh, duke filluar nga ndërtimi i ambulantes në Llashticë, e cila përfundon në fund të këtij viti, renovimi i QMF në lagjen “Dardania”, për të vazhduar me projektet e dezinsektimit, dezinfektimit dhe deratizimit.

Gjatë këtij viti, Gjilani ka ‘vlua’ prej aktiviteteve kulturore, të sportit e të rinisë, ku me të gjitha kapacitetet i kemi mbështetur këta sektorë, ndërsa Teatri i Qytetit, me zbatimin e kalendarit të pasur, vazhdon të mbetet storia më e mirë e suksesit në komunën tonë, duke e ri konfirmuar epitetin e Gjilanit si Kryeqendër Kulturore e shqiptarëve në Ballkan.

Në muajt në vazhdim, pjesa më e madhe e investimeve do të vazhdojë në ndërtimin e fshatit model, për përmbylljen e investimeve infrastrukturore.

Ndërsa, zona urbane do të jetë prioritet i lartë i investimeve që përfshihet rregullimi i trotuareve dhe standardizimi për personat me nevoja të veçanta, për biçiklistët dhe për nënat me fëmijë. Pra, qëllimi kryesor është që zonën urbane ta kthejmë në zonë qarkullimi pa vetura.

Ndërtimi i rrugëve regjionale tashmë është i buxhetuar dhe pritet që Banka Evropiane për Zhvillim në fund të këtij muaji të konfirmojë investimet në rrugën Gjilan-Prishtinë me gjatësi prej 7.2 kilometrash.

Do të vazhdojmë investimet në rrugën Gjilan-Bujanoc, në Rrugën e Kumanovës, në rrugën prej Livoqit të Ultë në drejtim të Kllokotit dhe rrugët tjera që janë pjesë e investimeve. Kjo na jep lehtësim dhe krijon frymëmarrje që të kalohet në investime brenda zonës urbane.

Sa i përket shpenzimeve, Komuna edhe sivjet ka vazhduar të aplikojë dietë të ashpër buxhetore sa i përket drekave, darkave dhe shërbimet e autoparkut, ku gjatë kësaj periudhe kemi mbi 10 mijë kilometra më pak të kaluara nga përdorimi i automjeteve zyrtare.

Më poshtë mund t’i referoheni raporteve të detajuara të drejtorive, zyrave, njësive, mekanizmave komunal dhe të ndërmarrjeve publike.

Ju faleminderit!

Lutfi Haziri, kryetar i Komunës

**Drejtoria e Administratës së Përgjithshme**

Drejtoria e Administratës së Përgjithshme në dy sektorët e saj bazë, duke përfshirë edhe Shërbimin e Autoparkut, gjatë kësaj periudhe nëntëmujore, ka realizuar dhe përmbushur detyrat në harmoni të plotë me legjislacionin në fuqi si dhe ka kryer edhe aktivitetet të tjera të ndërlidhura me fushë veprimtarinë e DAP-it.

Qendra për Shërbime me Qytetarë ka qenë mjaft efikase dhe funksionale në realizimin lëndëve si të përfunduara me kohë dhe brenda afateve ligjore. Në këtë periudhë nëntëmujore, përmes QSHQ-së janë pranuar 132991 kërkesa nga palët, adresuar organeve komunale për shqyrtim dhe vendosje, janë përfunduar 126642 kërkesa, derisa në proces janë 6349lëndë**.**

Shikuar në aspektin e përqindjes, rezulton se Komuna e Gjilanit i ka kryer lëndët sipas Ligjit të Procedurës Administrative me një përqindje të kënaqshme prej 95.2 për qind.

Sektori i Gjendjes Civile, ka qenë mjaft efikas në lëshimin e dokumenteve të gjendjes civile, zhvillimin e procedurave administrative sipas kërkesave të palëve si dhe në realizimin lëndëve të përfunduara me kohë. Në këtë periudhë kohore janë lëshuar dhe zhvilluar procedura tjera administrative -101022**.**

Kemi arritur të rregullojmë dhe përfundojmë tërë dokumentacionin e nevojshëm pronësoro-juridik dhe tjetër sa i përket ndërtimit të zyrës së gjendjes civile në lagjen “Arbëria” në Gjilan. Ky projekt do të fillohet dhe pretendojmë të finalizohet gjatë vitit 2020.

Kemi arritur që përmes procedurave të prokurimit të sigurojmë – lidhim kontratë me operatorin ekonomik për rregullimin dhe mirëmbajtjen e katër e - kioskave të cilat deri më tani nuk kanë qenë funksionale si rezultat i defekteve.

Jemi në përfundim e sipër lidhur me aktivitetin për sa i përket riparimit fizik të librave të gjendjes civile me qëllim që të krijojmë lehtësira teknike administrative për Zyrtarët e Gjendjes Civile për të siguruar objektivitet, efikasitet dhe transparencë gjatë kryerjes së shërbimeve administrative në raport me qytetarët.

Kemi përfunduar projektin sa i përket aktivitetit që ka të bëjë me organizimin e punëve të arkivit Komunal. I tërë dokumentacioni i drejtorive, njësive administrative dhe organeve të tjera të Komunës, është regjistruar dhe sistemuar sipas standardeve ligjore në kuadër të Arkivit të Komunës, proces i cili ka krijuar kushte më të mira dhe të shpejta për menaxhimin sa më efikas të lëndëve në raport me institucionin komunal dhe qytetarët.

**Shërbimi i Autoparkut**

Kujdeset për automjetet zyrtare të Komunës. Ky shërbim ka detyra dhe obligime permanente, por edhe procedurat për shfrytëzimin e automjeteve të Komunës janë të njohura.

Kërkesat për shfrytëzim javor të automjeteve bëhen nga drejtoritë komunale, ku përfshihet transporti lokal dhe fshatrat e Komunës, kjo kërkesë nënshkruhet nga drejtori i Drejtorisë apo i autorizuari i tij/saj, ndërsa kërkesat për shfrytëzim të automjeteve jashtë Komunës, aprovohen nga Kryetari i Komunës.

|  |  |  |  |  |
| --- | --- | --- | --- | --- |
| Viti | Numri i automjeteve | Kilometrat e kaluara | Shpenzimet me derivate | % |
| 2018 | 32 | 164861 | 14769.64 | 8.96 |
| 2019 | 31 | 154012 | 13072.56 | 8.49 |
| Dallimi | - 1 | - 10849 | -1697.08 | -0.47 |

Vlen të theksohet se Komuna i ndihmon organizatat e ndryshme në regjistrimin si dhe servisimin e automjeteve sipas kërkesave të tyre si Handikosi dhe Shoqata e të Verbërve.

**Aktivitetet e TI-së**

Gjatë këtij nëntëmujori janar-shtator 2019, identifikojmë organizimin e konferencës së dytë Regjionale "ICT Conference 2019" në të cilën kanë marrë pjesë institucione të ndryshme shtetërore si ministritë, agjencitë dhe përfaqësues të shtetit fqinj të Malit të Zi.

Në kohë të vazhdueshme kemi bërë monitorimin e rrjetit dhe kemi bërë evitimin e prishjeve eventuale që janë paraqitur. Gjithashtu, kemi monitoruar dhe mirëmbajtur rrjetin mikrovalorë në 5.x GHz dukë përfshirë këtu edhe riparimet e defekteve

Vazhdimisht kemi dhënë përkrahjen zyrtarëve/shërbyesve civilë për të gjitha çështjet e Teknologjisë Informative (instalime të kompjuterëve, printerëve, tonerëve, antiviruseve, kabllimeve të ndryshme, ndërrimin e lokacioneve, përdorimin e softuerëve të ndryshëm etj), këtu përfshihen të gjitha objektet komunale edhe ato nëpër fshatra.

Vazhdimisht kemi bërë mirëmbajtjen e web faqes zyrtare komunale dhe bëjmë përkrahje direkte zyrtarëve të ngarkuar me furnizimin me shënime në wev faqen zyrtare.

Të gjitha nevojat që paraqiten në rrjetin telefonik dhe centralet telefonike, mirëmbahen në mënyrë të rregullte, e gjithashtu edhe të rrjetit të telefonave VoIP.

Aty ku kemi pasur mundësi, kemi futur kompjuterët në 'Domain' me çka fitohet siguria e shënimeve, mbrojtja nga viruset, përdorimi i kompjuterëve për punët zyrtare, instalohen vetëm programet e licencuara dhe nuk do të ketë vend për programe “pirate” etj. Po ashtu, sipas mundësive kemi aktivizuar email adresat zyrtare.

Aty ku kanë lejuar mundësitë teknike të pajisjeve, janë instaluar sistemet operative windows 10. Theksi i veçantë në vitin 2019 dhe 2020 është instalimi i këtij sistemi operativ të fundit meqë sistemit operativ windows 7 i skadon koha e përkrahjes nga krijuesi - Microsoft'i.

Në vazhdimisht i japim përkrahje zyrtarëve të drejtorive dhe shërbimeve të tjera në përdorimin dhe evitimin e pengesave duke komunikuar me ministritë dhe agjencitë përkatëse si p.sh: sistemet: agjencioni kadastral, tatimi në pronë, grantet e bujqësisë, SISH, fre balance, simbnj, active directory users etj.

**Drejtoria e Bujqësisë, Pylltarisë dhe Zhvillimit Rural**

Në harmoni me planin e punës për vitin 2019, investimet i kemi orientuar në bazë të prioriteteve strategjike të sektorëve. Kemi subvencionuar në plotni mbjelljet pranverore, me qëllim të punimit maksimal të tokës bujqësore. Kujdesshëm po e trajtojmë prodhimtarinë në ambiente të mbyllura, duke e maksimalizuar shfrytëzimin e sipërfaqes tokësore, si dhe pajisjen e fermerëve me mekanizim bujqësor me qëllim të përgatitjes sa më cilësore të tokës.

Sektori i blegtorisë është trajtuar me prioritet të lartë duke mbështetur fermerët me gjedhe të racës Simental për përmirësim racor, makina mjelëse dhe mbështetjen e bletarëve me shtëpiza tre katëshe të tipit L & R. Edhe këtë vit po vazhdojmë me trajtimin e rrugëve fushore.

Kemi bashkëpunuar ngushtë me organizata vendore e ndërkombëtare, si dhe me organet tjera përgjegjëse të Qeverisë së Kosovës.

**Implementimi i projekteve**

Këtë vit e kemi filluar me implementimin e projektit të komisionit Evropian, ku përfituesit kryesor janë të rinjtë në agrobiznes. Projekti u mundëson 100 studentëve apo sapo të diplomuarve të kryejnë praktikë tre mujore me pagesë, do të mbështetën 10 ndërmarrje që zhvillojnë turizmin rural dhe 52 biznese fillestare ,, Start up “do të fitojnë grante të vogla në vlerë prej 2.500 €. Vlera e subvencioneve në këtë program është 226,856.00 €.

Në kuadër të mbështetjes së fermave blegtorale, me qëllim të mbarështimit dhe përmirësimit racor, bazuar në marrëveshjen e bashkëpunimit të SHMAT ,, ARBËRIA “ dhe komunës së Gjilanit nr.1042, të datës 05.11.2018, kjo shkollë ka ofruar në dispozicion pesë krerë gjedhe.

Me datë: 08.01.2019, kemi publikuar thirrjen për aplikim, ku kemi pranuar 32 aplikacione dhe komisioni ka përzgjedhur 5 fermerët më meritor për kultivim dhe përmirësim racor. Shpërndarja e gjedheve është bërë me 07.02.2019. Nga data 04.02.2019, kemi publikuar ankandin për dhënien e vendgjuetive në menaxhim dhe bashkë me komisionin e ankandeve kemi proceduar të gjitha aktivitetet e kërkuara me ligjin e Gjuetisë nr.02/ L-53 dhe Udhëzimit Administrativ nr.06/2009.

Me datë 07.03.2019, komisioni pas leximit të ofertave konstatoi se vendgjuetia ”Maja e Gjelbër” oferta ekonomikisht më e favorshme ishte e SHGJ ”Petriti”, vendgjuetia ”Karadaku” oferta ekonomikisht më e favorshme ishte e SHGJ ”Agim Ramadani” dhe vendgjuetia ”Zhegoci” oferta ekonomikisht më e favorshme ishte e SHGJ ”Ujku”.

Pas marrjes së pëlqimit nga MBPZHR, me datën 03.05.2019 është nënshkruar kontrata 10 vjeçare e dhënies në menaxhim të tri vendgjuetive të përbashkëta.

Me datë 05.02.2019 kemi pasur edhe një sesion bashkëpunues me IADK-ën për kultivimin e bimëve mjekësore aromatike, mbajtjen e trajnimeve dhe mbajtjen e praktikës me pagesë të tre Agronomëve të rijnë për periudhë tre mujore. Nga ky bashkëpunim përpos tre agronomëve të sapo diplomuar, kanë përfituar edhe 3 fermerë tharëse 100 m2, fidane të bimëve aromatike, mekanizim dhe sisteme të ujitjes.

Subvencionimi i mbjelljeve pranverore, si masë e përhershme është bërë me farë misri. Ky projekt është implementuar me 11.04.2019 dhe kanë përfituar 572 fermerë. Janë shpërndarë 800 thasë farë misri të institutit të Osjekut, në vlerë prej 16.400.00 €.

Me datën 20.05.2019, është nënshkruar memorandumi i bashkëpunimit me kompaninë “Shell Kosova” për subvencionimin e naftës për fermerë për 5 centë / litër. Gjithashtu, kemi vazhduar kontratën edhe me ”Hib Petrol”, e cila ka shprehur gatishmërinë për subvencionimin e naftës për fermerë në vlerë prej 6 centë / litër.

Nga fillimi i muajit qershor ka nisur aplikimi i fermerëve për skemën e subvencioneve dhe granteve të MBPZHR. Pasi që ky aplikim ka filluar me shumë vonesë, jemi mobilizuar me të gjitha kapacitetet duke punuar edhe pas orarit të punës, si dhe ditëve të shtune dhe kemi arritur t’ju ofrojmë asistencë 1116 fermerëve. Me datë 11.06.2019, në vigjilje të ditës së çlirimit kemi implementuar dy projekte, atë të furnizimit të bletarëve me shtëpiza tre katëshe të tipit L&R dhe furnizim i blegtorëve me makina mjelëse.

Në të parin kemi pranuar 70 aplikacione dhe të gjithë kanë qenë përfitues. Janë shpërndarë 250 shtëpiza trekatëshe dhe vlera e këtij projekti është 8,600.00 €.

Te projekti i furnizimit të blegtorëve me makina mjelëse, kemi pasur 95 aplikime dhe kanë përfituar 40 fermerë që kultivojnë mbi pesë krerë lopë qumështore dhe nuk kanë qenë përfitues asnjëherë më parë. Vlera e këtij projekti është 9,985.00 €.

Me datë 17.06.2019, është përmbyllur projekti i serrave të zinguara me foli dhe montim. Në këtë projekt kemi pasur 90 aplikacione dhe kemi përzgjedhur 20 perimtarë më meritor. Kryesisht janë trajtuar fermerët në zonat e rrafshëta dhe që kanë përvojë të mjaftueshme në kultivim të perimeve. Vlera e këtij projekti është 33,670.00 €.

Me vendim të kryetarit të Komunës z.Lutfi Haziri me nr.të protokollit 02/438 të datës 21.06.2019 formohet komisioni komunal për korrje-shirje në përbërje prej pesë anëtarëve.

Komisioni komunal për korrje-shirje në takimin e mbajtur më 28.06.2019, ka përpiluar planin dinamik të aktiviteteve. Me datën 04.07.2019, është mbajtur takimi i komisionit me kombajnerë, ku jemi njoftuar me përgatitjet e kombajnerëve si dhe kemi përcjellë rekomandimet për çmimin e korrjes prej 100 € / ha dhe kushtet e korrjes.

Me datën 12.07.2019 në fshatin Livoq i Ultë hapet zyrtarisht fushata e korrje-shirje, në ngastrën e fermerit Xhelal Elezi me kombajnerin Nuhi Ahmeti.

Që nga kjo ditë Komisioni fillon intensivisht vizitat në terren dhe monitoron nga afër mbarëvajtjen e korrje-shirjeve në të gjitha fshatrat e komunës së Gjilanit. Gjatë kësaj periudhe, komisioni ka marrë  mostra nga  gjithë terreni për të bërë një vlerësim sa më të saktë mbi rendimentin mesatar. Janë marrë 111 mostra, prej të cilave 103 mostra te gruri, 6 mostra te elbi dhe 2 mostra te tërshëra. Rendimenti mesatar për kulturat e grurit 4118.37 kg/ha, elbit 3760.00 kg/ha dhe tërshërës 2220.00 kg/ha.

Për shkak të kushteve klimatike të pa favorshme në vjeshtë dhe vonesës në mbjellje, pritjet tona ishin për rendimente të ulëta, por falë pranverës shumë të favorshme u arritën rendimente mesatare. Me këtë rendiment sigurohen 8.648 tonë grurë dhe plotësohen nevojat bazike për banorët e komunës rreth 48.09 %.

Me datë 15.07.2019, SHMAT “Arbëria”, ka ofruar 5 krerë gjedhe, donacion për fermerët e komunës së Gjilanit. Kemi publikuar ftesën dhe pas shqyrtimit të aplikacioneve kemi përzgjedhur pesë fermerët më meritor përfitues. Ky projekt është implementuar me datë 03.09.2019.

Me 23.09.2019, kemi përmbyllur projektin e mekanizmit bujqësor, ku kanë përfituar 70 fermerë.

20 fermerë kanë përfituar spërkatëse 440 litërshe, 10 fermerë kanë përfituar roto freze, 10 fermerë kanë përfituar kosa rotative, 10 fermerë kanë përfituar piatore me 24 disqe dhe 10 fermerë janë në pritje të arritjes së 10 mbjellëseve të misrit. Vlera e këtij projekti është 53,000.00 €.

Me datë 9.07.2019, kemi filluar me punimet në projektin e rrugëve fushore, ku janë përfunduar 1.8 km në rrugën Gumnishtë – Cërnicë, 2.0 km në Llashticë, është përfunduar rruga në gjatësi prej 1.1 km në Livoq të Ultë dhe tani jemi duke punuar në Malishevë të Epërme.

Nga data 25.09.2019 deri më datën 11.10.2019, janë trajtuar 133 qenë endacak nga kompania Fauna Group. Trajtimi i qenve është bërë në harmoni me ligjin dhe në mënyrë profesionale duke i kapur qenët e pa trajtuar rrugëve, transportuar deri te klinika veterinare, duke i identifikuar, regjistruar, kastruar-sterilizuar, vaksinuar, dehelmetizuar si dhe kthimin në vendin e kapjes. Vlera e projektit 9,975.00 €.

Më 15.10.2019, kemi subvencionuar mbjelljet vjeshtore me farë gruri, ku kanë përfituar 941 fermerë. Kanë përfituar fermerët e vegjël, që nuk i arrijnë kriteret e Ministrisë së Bujqësisë për skemën e subvencioneve. Janë shpërndarë 140.000 kg farë gruri, prej tyre 80.000 kg varieteti hungareze Tuborzo, dhe 60.000 kg varieteti hungarez Suba. Vlera e këtij projekti 48,200.00 €.

**Sektori i Pylltarisë**

Gjatë kësaj periudhe kohore kemi ngritur 344 fletëparaqitje prej të cilave 303 për kundërvajtje, 7 penale dhe 34 për transport. Për këtë periudhë kohore kemi pasur 43 raste të konfiskimit të druve në sasi prej 93.13 m3.

Në bazë të planifikimeve vjetore të shfrytëzimit të masës drusore për vitin 2019 nga Agjencioni Pyjor i Kosovës, janë planifikuar prerja e masës drusore me vëllim prej 1.768 m3 në njësinë menaxhuese në Zhegoc.

Për çdo vit angazhohemi për pastrimin dhe rrallimin e pyjeve, duke iu mundësuar qytetarëve blerje me pakicë si dhe furnizim falas, varësisht prej masës drusore. Këtë vit shitje me pakicë kemi pasur në Përlepnicë 364 m3. Pastrim të pyllit kemi pasur në njësinë e Zhegocit 55 ha, duke iu mundësuar banorëve të asaj zone masë drusore pa pagesë.

**Drejtoria e Shërbimeve Publike**

Bazuar në obligimet e Drejtorisë dhe kompetencat e saj, ligjet e Kosovës, rregulloret dhe udhëzimet e ndryshime administrative si dhe në dispozitat ligjore të aplikueshme të cilat i përkasin fushë veprimtarisë së saj, Drejtoria për Shërbime Publike, Infrastrukturë dhe Banim komform buxhetit të projektuar për vitin 2019 – qëllim të vetin ka pasur arritjen e këtyre objektivave:

Ngritja e ofrimit të shërbimeve ndaj qytetarëve;

Kompletimi dhe harmonizimin i infrastrukturës ligjore-akteve normative nga fushëveprimi i drejtorisë, me Ligjet dhe Rregulloret në fuqi;

Realizimin e sa më tepër projekteve me interes për qytetarët dhe Komunën në përgjithësi;

Mirëmbajtja e projekteve të realizuara që kanë të bëjnë me shërbimet publike-infrastrukturën;

Identifikimi i problemeve të infrastrukturës në përgjithësi dhe inicimin, ofrimin e zgjidhjeve të mundshme;

Krijimi i një ambienti më të sigurt dhe më të shëndoshë për qytetarët.

Që nga fillimi i këtij viti DSHPIB-ja ka filluar me angazhimin e stafit të saj në realizimin e detyrave me prioritet për qytetaret e komunës sonë, siç është angazhimi në vazhdimin e punëve në “Mirëmbajtjen dimërore të rrugëve në qytet dhe fshatrat e komunës tonë”, projekt i cili është vazhdim i mirëmbajtjes nga viti paraprak dhe që zgjatë deri me 15.03.2019 ashtu siç është paraparë me kontratë.

Projekt tjetër është “Mirëmbajtja e ndriçimit publik në qytet dhe fshatra të komunës” e që për këtë qëllim janë kontraktuar dy OE, njëri për mirëmbajtje të ndriçimit në qytet e tjetra për fshatra të komunës tonë. Të dy OE janë në nivel të detyrës dhe shërbimet i kryejnë sipas porosisë që e marrin nga menaxheri i këtyre projekteve.

“Shërbimet e varrimit në komunën tonë”, është projekt tjetër i DSHPIB-së, të cilin projekt përmes menaxherit të kësaj kontrate e realizojmë dhe e mbikëqyrim me sukses të plotë duke verifikuar saktë të gjithë dokumentacionin e nevojshëm për kryerjen e obligimeve që ka drejtoria jonë për pagesën e këtyre shërbimeve e cila për 9-mujorin kap shumën prej rreth 113,000.00 euro.

“Sinjalizimi horizontal dhe vertikal i rrugëve”, është projekt me të cilin kujdesemi të mirëmbajmë dhe të shenjëzojmë me vija të bardha dhe me shenja të trafikut, rrugë të reja të cilat bëhen në komunën tonë (për këtë projekt të cilit i ka skaduar afati i kontratës, me kohë si drejtori kemi iniciuar procedurën, mirëpo ende nuk kemi një kontratë për kryerjen e këtyre shërbimeve).

“Mirëmbajtja verore e rrugëve në qytet dhe fshatra të komunës tonë”, është një projekt me të cilën drejtoria jonë merret shumë seriozisht për çdo vit dhe këtë vit me fillimin e përmirësimit të kushteve të motit kemi mbushur gropat me shtresa asfalti rreth 12,776.19 m2.

Ndërsa, shtresa të reja nëpër rrugë ku kanë qenë krejtësisht të degraduara janë rreth 10,737.81m2.

Lëndët e ndryshme që kanë arritur në drejtorinë tonë e që kanë të bëjnë me kërkesa të ndryshme nga qytetarët arrijnë deri më tash ne 1057 lëndë, prej të cilave mbi 1000 janë kthyer përgjigjet, leje, vendimet dhe pëlqimet e duhura, ndërsa të tjerat janë në procedurë.

Të hyrat në DSHPIB për periudhën janar-shtator janë rreth *318,862.80* €

Drejtoria jonë për periudhën raportuese iu ka vazhduar lejen mbi 300 taksive që operojnë në Gjilan.

Nga stafi i drejtorisë, është përgatitur materiali i nevojshëm për shpalljen e ankandit për dhënien me qira të banesave, lokaleve të reja si dhe të vend parkingjeve të cilat janë pronë publike.

Pas përfundimit të procedurave të ankandit për dhënien me qira të këtyre objekteve dhe parkingjeve, drejtoria jonë do të merret me menaxhimin e këtyre kontratave.

Sa i përket kontratës për “Mirëmbajtjen e rrugëve, trotuareve dhe parqeve”, edhe këtë vit nuk kemi ende një kontratë të rregullt, por shërbehemi me kontratë emergjente me të cilën bëjmë pastrimin e disa rrugëve dhe parqeve të cilat janë të domosdoshme.

Një projekt tjetër me të cilin merret drejtoria jonë është “Bartja e automjeteve me merimangë” ku gjatë kësaj periudhe raportuese janë tërhequr mbi 517 vetura të parkuara ilegalisht.

Me projektin “Hapja e rrugëve të rendit tretë, pastrimi i deponive dhe i lumenjve”, me fillimin e pranverës kemi intervenuar në disa lokalitete në shtrimin e rrugëve të rendit tretë, pastrim të lumenjve dhe të deponive të egra siç është në Karadak, pastaj malësinë e Zhegovcit, Pogragjes, Arbëri, pastrimin e lumit në Livoq të Ultë, pastrimin e një pjese të lumit Stanishorka, pastrimin e lumit në Malishevë, pastrimi i lumit në Cërnicë, pastrimin e përroskës në drejtim të Kufcës së epërme, pastrim të deponive, mirëmbajtje të deponisë së materialeve inerte e etj.

Me projektin e “Mirëmbajtjes së projekteve në Infrastrukturë - projekte të vogla”,   
kemi intervenuar në shumë pjesë të qytetit dhe të fshatrave sipas kërkesës së banorëve.

Me këtë projekt janë punuar disa segmente të kanalizimi si: në rrugët Hysen Tërpeza, Velekincë, lagja e KFOR-it në Zhegër, lagja e Jasharëve rreth 1300m, lagja afër deponisë rreth 540m, kanalizimi në shkollën fillore “Avdullah Tahiri në Malishevë - 200m, pastaj intervenimi në Velekincën e vjetër, ku kemi eliminuar daljen e ujërave të zeza në arat e asaj treve, në lagjen e Zabelit, kanalizim në lagjen e Shasivarëve në Bresalc, lagjen e Karadakut në Zhegër, në lagjen Mulla Idrizi, sikurse edhe në lagjen Dheu i Bardhë.

Ndërsa, në projektin e trotuareve, janë punuar në Velekincë të “Lipovictë”, dhe rrugën Bedri Deda, Cërrnicë, oborri i shkollës në Llashticë, rrugën Skifter Arifi, oborri në Kishën Ortodokse në Shillovë, etj.

Sa i përket infrastrukturës rrugore për periudhën që po raportojmë do të përmendim projektet që janë kryer dhe ato të cilat kanë filluar të punohen deri më sot:

* Rrugët lidhëse me rrugën e Prishtinës;
* Rrugët në lagjen “Femi Agani”;
* Rrugët në lagjen e dytë “Pajazit Ahmeti”;
* Ndërtimi i disa rrugëve në Llashticë dhe Velekincë,
* Ndërtimi i rrugës “M.Idrizi” që lidhet me rrugën e Malishevës
* Ndërtimi i rrugëve në lagjen e “Arbërisë”;
* Ndërtimi i rrugëve lidhëse me rrugën “Hysen Tërpeza”;
* Ndërtimi i rrugës Livoq i Ultë –Cërnicë;
* Ndërtimi i rrugës kryesore nga rruga e Ferizajt deri në qendër të Cërnicës;
* Ndërtimi i rrugës së Përlepnicës ;
* Ndërtimi i platesë së sheshit mbi Mirushë –Jugu;
* Ndërtimi i rrugës të Kombinati i duhanit;
* Ndërtimi i kanalizimit fekal dhe atmosferik në lagjen “Dheu i bardhë”;
* Ndërtimi i urave në malësinë e Karadakut ;
* Instalimi i ujësjellësit në lagjen Porodin,;
* Ndërtimi i kanalizimit fekal dhe asfaltimi i rrugëve në lagjen Porodin (në proces);

Ndërsa projektet që janë kontraktuar dhe kanë filluar punimet janë:

* Ndërtimi i rrugëve në Livoq të Epërm dhe në lagjen e Jabuqve;
* Ndërtimi i rrugëve në Livoq të Ultë;
* Ndërtimi i rrugëve në Malishevë të Epërme;
* Ndërtimi i rrugëve në Përlepnicë deri te Penda;
* Mbulimi i lumit “Mirusha” jugu;
* Vazhdon zgjerimi i rrugës kryesore në drejtim të rrugës së Ferizajt;
* Trotuaret në lagjen “Dardania I”

Gjithashtu janë kontraktuar edhe rrugët: “Enver Miftari”, Rruga e Kumanovës, rruga Dobërqan – Stublinë, Dobërqan – Pogragjë, ura në fshatin Pogragjë, rruga 7 Shtatori, rruga Skifter Arifi, rruga e vjetër Zabel-Uglar, kanalizimi në lagjen 28 Nëntori etj.

**Drejtoria Komunale e Arsimit**

Drejtoria e Arsimit gjatë periudhës së fund vitit dhe periudhës së fillim vitit, ka realizuar të gjitha punët dhe detyrat e planifikuara sipas dinamikës së paraparë në planin e veprimit dhe njëkohësisht punët dhe detyrat tjera të paplanifikuara.

**Politikat Zhvillimore të Arsimit në Komunën e Gjilanit**

* Menaxhimi efikas i arsimit
* Krijimi i mekanizmave për ngritjen e cilësisë në arsim
* Zbatimi i suksesshëm i kurrikulës së re
* Krijimi i kushteve për mësim cilësor
* Zhvillimi i arsimit profesional për t’iu përshtatur tregut të punës
* Zbatimi i reformave për një sistem shkollor bashkëkohor.

**Aktivitetet e planifikuara**

Shpallja e konkurseve dhe pranimi i fëmijëve, nxënësve në nivelin e arsimit parashkollor, fillor, të mesëm të lartë në IEA-të.

Planifikimi i ditarëve dhe dokumenteve pedagogjike 2019-20;

Planifikimi i teksteve shkollore për nxënësit e shkollave të klasave 1-9;

Planifikimi i paraleleve dhe profileve për SHML për vitin shkollor 2019-2020;

Planifikimi i normave për vitin shkollor 2019-20 gjitha nivelet;

Planifikimi dhe hartimi i konkurseve për rekrutimin e personelit profesional dhe teknik;

Përgatitjet (procedurat ) e hapjes së konkursit për vende të lira të punës;

Investimet në infrastrukturën shkollore: hapësira, kabinete, fusha sportive, kuadër profesional drejtues, mallra e shërbime;

Bashkëpunimi me MASHT, Institucionet Komunale, donatorët, institucionet universitare, kolegjet private dhe organizatat tjera ndërkombëtare: USAIDI, BE, GIZ, OSBE, KFOR, Save the Children, Caritasi zviceran, TIKA etj.

**Projektet e planifikuara**

Planifikohet realizimi i praktikës profesionale për 20 nxënës të shkollave të mesme të komunës së Gjilanit në qytetin Bursa të Turqisë për vitin 2019-20.

Planifikimi i binjakëzimit të SHMLM “Dr. Asllan Elezi” me një shkollë të mjekësisë në qytetin Bursa të Turqisë dhe dërgimi i 15 nxënësve për realizimin e praktikës profesionale në këtë qytet.

Planifikohet që në vitin shkollor 2019/2020, të fillojë implementimi i projektit “Më shumë mësimdhënës për klasat 3, 4 dhe 5”, edhe atë në dy shkolla të tjera, SHFMU”Abaz Ajeti” dhe SHFMU “Musa Zajmi”

DKA në koordinim me MASHT planifikon realizimin e projektit “Qëndrimi tërë ditor” në SHFMU “Nazmi Hoxha”.

Kthimi i mësimit në dy ndërrime në SHFMU “Thimi Mitko”.

Planifikohet ndërtimi i palestrës sportive në hapësirën e jashtme në SHFMU “Ibrahim Uruqi” në Bresalc.

**Aktivitetet e implementuara**

Shpallja e konkurseve dhe pranimi i fëmijëve, nxënësve në nivelin e arsimit parashkollor, fillor, të mesëm të lartë në IEA-të.

Publikimi i konkursit për aplikimin e regjistrimit të fëmijëve në Institucionet Parashkollore Publike të Komunës së Gjilanit për vitin shkollor 2019/2020.

Publikimi i Konkursit për regjistrimin e fëmijëve në nivelin e arsimit parashkollor në kuadër të shkollave fillore të mesme të ulëta në komunën e Gjilanit për vitin shkollor 2019/20.

Shpallja e konkursit për regjistrimin e nxënësve në klasën e I-rë për vitin shkollor 2019-2020.

Shpallja e konkursit për regjistrimin e nxënësve në klasën e X-të për vitin shkollor 2019-2020.

Vende të lira për regjistrim në klasën e dhjetë – afati gushtit, 514 nxënës.

Furnizimi i të gjitha IEA të arsimit para universitar me dokumentacion pedagogjik.

Furnizimi i nxënësve me libra nga MASHT.

Hapja e dy paraleleve në SHML profilit në SHMLM “Dr. Asllan Elezi”.

Sipas dinamikës së planifikimit janë realizuar dhe harmonizuar normat e mësimdhënësve si dhe shpallja e konkurseve për vendet vakante.

Janë zhvilluar proceduarat e konkursit për rekrutimin e personelit profesional dhe teknik për arsimin para universitar.

**Projekte të realizuara me Komunën**

Furnizimi i nëntë shkollave fillore dhe një të mesme të lartë me inventarë, karrige e banka.

Bursa të rregullta për studentë, miratuar në Kuvendin Komunal.

Realizimi i 100 bursave nga Ar- Katana për studentet e komunës sonë në vlerë prej 13800€.

Sigurimi i kutive për ankesa dhe lëvdata për shkolla.

Sigurimi i shujtave ditore për nxënës në shkollat “Afërdita” – Kishnapolë, “Fetah Qerimi” – Vërbicë e Zhegocit dhe “Bajram Curri” - Shurdhan.

Furnizimi me fotokopje dhe printera i të gjitha IEA-ve.

**Furnizimi i shkollave me kamera të sigurisë dhe donacione të ndryshme**

Pajisja me kamerat e sigurisë në SHFMU “Ibrahim Uruqi”- Bresalc- OSBE.

Pajisja me kamerat e sigurisë në SHFMU “Ramiz Cërrnica”- Cërnicë- OSBE.

Donacion nga z.Liridon Byqmeti për IEA-të, kompjuterë –laptopë 50 copa.

Furnizimi në SHFMU “Agim Ramadani” – Zhegër me 15 kompjuterë nga KFOR-i italian.

Furnizimi i shkollës fillore “Vuk Karaxhiq” në Shillovë me banka dhe karrige nga KFOR-i Amerikan.

Mbështetje me material didaktik në vlerë prej 8000 € për dy IP Ardhmëria 1 dhe IP Integj, nga Save the Children - projektit “Zhvillimi i Fëmijërisë së Hershme”.

Pajisja me mjete të konkretizimit për hapjen e qendrave mediatike për SHFMU “Thimi Mitko” dhe “Zija Shemsiu”, nga GIZ – Gjerman - projekti “Zhvillimi i kapaciteteve në arsim”.

**Pajisja e shkollave me mekanizëm digjital**

Këtë vit shkollor për herë të parë, në 35 IEA janë vendosur mekanizmat digjital me të cilat përmes programit softuerik do të monitorohet dhe evidentohet vijueshmëria e mësimdhënësve sipas orarit mësimor në baza ditore, përmes kartelave individuale.

Furnizimi i dhjetë shkollave me Tabela të mençura.

Inovacionet dhe pilot projektet si nxitës dhe mbështetësit e progresit në ngritjen e cilësisë në arsim.

Duke marrë parasysh nevojat globale të kohës, për ndryshime në qasjen ndaj të nxënit dhe mësimdhënies dhe sipas planit të veprimit të DKA-së në SHFMU “Selami Hallaqi” ka filluar realizimi i projektit me më shumë mësimdhënës në klasat 3.4 dhe 5.

Në bazë të rezultateve të nxjerra nga hulumtimet e bëra për pilot projektin e lartcekur nga GIZ – gjerman, Universiteti “Kadri Zeka” dhe SHFMU “Selami Hallaqi” rezulton si projekt i suksesshëm si në ngritjen e rezultateve të suksesit, nivelit të kënaqësisë së nxënësve dhe lehtësimit të punës së mësimdhënësve. Si i tillë, ky projekt është bërë model edhe për komunat e tjera.

Realizimi i panairit të studimeve me Universitetet publike dhe Kolegjet private për nxënësit maturantë, ku morën pjesë mbi 20 universitete dhe kolegje të cilët prezantuan produktet e tyre si një mundësi e jashtëzakonshme për maturantët e Gjilanit në orientimin e tyre në karrierë.

Hapja e Zyrës së Këshillit të nxënësve në hapësirat e DKA.

Këtë vit për herë të parë u realizua ceremonia e diplomimit të maturantëve të SHMLAP “Adem Kastrati”.

Realizimi i garës së vrapimit me nxënësit e shkollave fillore të lindur në vitin 2008.

Realizimi i Garës Nacionale për fushat kreativitet kulturor, mendim kritik dhe garat e diturisë.

Realizimi i olimpiadës matematike në komunë OMGJ 2019.

Realizimi i garës Kangoroo në lëndët gjuhë angleze dhe matematikë.

Realizimi i aktivitetit për FNV, i realizuar në bashkëpunim me Federatën e Futbollit të Kosovës në kuadër të projektit UEFA-FFK- GRASSROOTS. Ky aktivitet organizohet dy here në muaj, shpenzimet mbulohen nga Federata e Futbollit të Kosovës.

**Realizimi i testeve**

Realizimi i testit TIMMS.

Realizimi i testit të shkallës 1,3,5 dhe 11

Realizimi i testit të arritshmërisë.

Realizimi i Testit të Maturës Shtetërore afati qershorit

**Projekte me MASHT**

Inaugurimi i palestrës sportive në SHFMU “Rexhep Elmazi”.

Fillimi i punimeve në palestrën e jashtme të shkollës “Rexhep Elmazi” në vlerë 30000 €, financuar nga MASHT.

Inaugurimi i 4 klasave për parashkollor në SHFMU “Rexhep Elmazi”.

Furnizimi i 7 palestrave sportive në SHFMU dhe SHML me rekuizitat e nevojshme.

Realizimi i programit dy javor i shkëmbimit të nxënësve ‘Si në shtëpinë tënde”, në bashkëpunim me MASHT me qëllim të integrimit të nxënësve të Kosovës dhe atyre të Shqipërisë në sistemin arsimor, atij të qytetarisë dhe forcimit të bashkëpunimit mes dy vendeve. Në këtë projekt janë përfshirë pesë nxënës të gjimnazit natyror “Xhavit Ahmeti”.

**Projekte me Qeverinë e Luksemburgut**

Projekti mbështetja e performancës së arsimit dhe aftësimit profesional, i mbështetur nga Qeveria e Luksemburgut, për SHMLT “Mehmet Isai”, ku përfshihen investime në kurrikulë, kornizë ligjore, sistem të informacionit dhe zhvillim i kualifikimeve të reja.

Ka filluar implementimi i projektit orientimi në karrierë për 33 shkolla nga Basic Check AG me seli në Basel e financuar nga qeveria e Luksemburgut.

Projekti “Shkollat e shekullit 21” me Qeverinë e Luksemburgut, implementimi fillon në muajin Qershor.

**Projekte me USAID**

Inaugurimi i Qendrës për Karrierë dhe Ndërmarrësi “MAKERSPACE”, në kuadër të projektit ASSET.

**Projektet në implementim e sipër**

Projekti i ndërtimit të objektit shkollor të paraleles së ndarë të SHFMU “Agim Ramadani” në Haxhaj është në përfundim e sipër.

Ndërtimi i objektit të Shkollës së Arteve në përfundim e sipër.

**Bashkëpunimi me institucionet dhe organizatat qeveritare/joqeveritare- memorandume**

Bashkëpunimi permanent me Policinë e Kosovës – (Njësiti për Komunitet) – lidhur me sigurinë e nxënësve në të gjithat IEA, si dhe aktiviteteve të ndryshme.

Save the Children, nënshkrimi i raporteve finale rreth ecurisë së implementimit të projekteve mbështetëse për dy IP Ardhmëria 1 dhe IP Integj.

Në muajin qershor Grupi i Rotarian Klub- ka shpërndarë lodra të buta në klasë përgatitore në kuadër të shkollave dhe në dy Institucione Parashkollore.

Bashkëpunimi me Institutin e Shëndetit Publik (rezultatet e strishove nga ambientet e Institucioneve Parashkollore).

Bashkëpunimi me Institutin Pedagogjik ( Planifikimi dhe bashkërendimi i aktiviteteve të ndërsjella për realizimin e trajnimeve për personelin profesional).

Bashkëpunimi me Drejtorinë e Urbanizmit dhe Kadastrit (Kompletimi i dosjeve për hapësira publike të destinuara për çerdhe dhe shkolla).

Bashkëpunimi me QMF (ekzaminimet mjekësore si kriter gjatë aplikimit të fëmijëve në nivelin e arsimit para fillor).

Bashkëpunimi me Caritas Kosova.

Bashkëpunimi me Universitetin e Prishtinës “Hasan Prishtina” Fakultetin e Bujqësisë (hulumtimi i menyve/shujtave të fëmijëve).

Implementimi i Memorandumit të Bashkëpunimit me American Advising Center (AAC). Është implementuar Program Trajnimi për mësimdhënësit e SHML: "Këshillim për Studime në SHBA dhe Bursa" - 50 orë certifikim.

Memorandumi i bashkëpunimit me Komunën e Bursës për binjakëzimin e shtatë shkollave të Gjilanit me shtatë shkollat e Komunës së Bursës.

Realizimi i aktivitetit javor me nxënësit e gjimnazit natyror “Xhavit Ahmeti”, Java e Psikologjisë - përfshirë organizimin e aktiviteteve të ndryshme me karakter humanitare.

Bashkëpunimi me FSK për pjesëmarrjen e 5-6 nxënësve të klasave XI,XII në kampin veror 2019 “Adem Jashari” në Ferizaj.

**Realizimi i aktivitetit të pastrimit të ambienteve shkollore**

Në bashkëpunim me drejtorët e SHML, u realizua pastrimi i objekteve shkollore dhe ambienteve të jashtme shkollore. Në këtë aktivitet morën pjesë mësimdhënësit dhe nxënësit e SHML-ve.

Realizimi i aktivitetit mbjellja e luleve në Kampusin e shkollave të mesme në kuadër të aksionit të kryetarit të komunës për gjelbërimin e Gjilanit.

**Realizimi i mbrëmjeve të maturës**

Në koordinim me drejtorët e SHFMU janë realizuar mbrëmjet e semimaturës.

Në koordinim me drejtorët e shkollave që nga muaji prill janë realizuar mbrëmjet e maturës në tetë shkolla të mesme të larta.

**Organizimi dhe realizimi i eventeve për nderë të shënimit të datave të rëndësishme**

Organizimi, monitorimi dhe realizimi i aksionit ”Ta pastrojmë Gjilanin” në të cilin morën pjesë: fëmijët, nxënësit, dhe personeli i IEA-ve.

Organizimi, menaxhimi, monitorimi dhe shënimi i ditës së Mësuesit 7 Marsi”

Organizimi, menaxhimi, monitorimi dhe shënimi i ditës së fëmijëve ”1 Qershori”

Organizimi, menaxhimi, monitorimi dhe shënimi i ditës së Çlirimit.

**Takime dhe trajnime të ndryshme**

MASHT - Kurikula e Re,

Instituti Pedagogjik - (Bashkëpunimi efektiv edukator-prind në institucione edukative parashkollore).

Save the Children, - Mentor Indeksi për gjithë përfshirjen.

SBASHK, Edukimi Medial dhe roli i tij në zhvillimin shoqëror dhe demokratik.

Organizimi i trajnimit të kurrikulës për mësimdhënës.

Organizimi dhe trajnimi për udhëheqje dhe menaxhim për arsim.

Pjesëmarrje në punëtorinë 2 ditore mbi “Integrimin e Perspektivës Gjinore në Shërbime Sociale”, që organizohet nga Projekti i GIZ-it SoRi.

Takim iniciues të projektit “Veprimi për arsimin gjithëpërfshirës”.

Ky projekt vjen si vazhdimësi e intervenimeve të realizuara në fushën e arsimit gjithëpërfshirës përgjatë periudhës 2012-2017 dhe financohet nga Save the Children Italia. Përmes këtij projekti, Save the Children synon të përmirësojë qasjen në arsim cilësor gjithëpërfshirës për vajzat dhe djemtë me aftësi të kufizuara që të arrijnë të drejtën e tyre për arsimim, përmes ngritjes së kapaciteteve të shkollave dhe sistemeve komunale mbështetëse.

Trajnim Zhvillimi Profesional i Mësimdhënësve në Arsimin Gjithëpërfshirës, kemi filluar me modulin e dyte te trajnimit ne shkollën “Agim Ramadani” në Gjilan.

Takim me Save the Children organizon punëtori për Arsimin Gjithëpërfshirës,

Qëllimi i takimit: rritja e kapaciteteve për të menaxhuar dhe për të ofruar arsim gjithëpërfshirës cilësor në mbështetje të zhvillimit të plotë të fëmijëve.

Pjesëmarrje në tryezën e organizuar nga Save the Children për pilotimin e projektit për testimin e mbledhjes së të dhënave për fëmijët me nevoja të veçanta në arsimin fillor, të mesëm dhe të ulet.

Takim me Hendikosin me qëllim të edukimit dhe shkollimit të fëmijëve me aftësi të kufizuar.

Trajnimi – lidhur me procedurat dhe standarde e operimit për mbrojtje nga dhuna në familje dhe mekanizmat kundër dhunës në familje të Regjionit të Gjilanit.

**Vlerësimi i fëmijëve me nevoja të veçanta**

Janë mbajtur 17 takime me ekipet pedagogjike, vlerësuese në kuadër të DKA-së, ku janë vlerësuar 20 fëmijë me nevoja të veçanta, janë dhënë rekomandimet dhe vlerësimet.

**Monitorimi, kontrolli dhe mbikëqyrja e vazhdueshme e ecurisë së procesit edukativo arsimor**

Mbikëqyrja e procesit edukativo-arsimor është realizuar në vazhdimësi nga zyrtarët e arsimit;

Zyrtarët e arsimit, kanë realizuar planin operues sipas dinamikës së planifikuar: vizita informuese, të veçanta, kontrolluese dhe të përgjithshme në institucionet e nivelit të arsimit para universitar (gjithsej janë realizuar 39 vizita në IEA-të)

Monitorimi i IEA-ve gjatë periudhës së grevës të mësimdhënësve.

Realizimi i vizitave në institucionet edukativo-arsimore në mënyrë sistematike. Vizitat kishin karakter mbështetës, kontrollues dhe këshillues për drejtuesit e institucioneve dhe përpilimi i raporteve të vizitave.

Analizat dhe rekomandimet të gjetjeve të cilat kanë derivuar nga kontrollet, mbështetjet dhe monitorimet e realizuara në IEA-të.

Realizimi i takimeve me organet profesionale të Institucioneve Edukative Arsimore dhe stafit arsimor në kuadër të shkollave.

Analiza dhe rekomandimet e të gjeturave nga Inspektimet higjieno – sanitare të realizuara nga Institutit i Shëndetit Publik për Institucionet Parashkollore

Monitorimi i zbatimit të masave dhe rekomandimeve të hartuara nga DKA.

Analiza e raporteve mujore të dërguara nga përfaqësuesit e IEA-ve.

Monitorimi i dinamikës së pushimeve mjekësore dhe zëvendësimeve të personelit profesional dhe teknik, në të gjitha nivelet e arsimit.

Monitorimi dhe mbikëqyrja e projekt hulumtimit me profesorë dhe studentë nga Universitetit i Prishtinës “Hasan Prishtina” Fakulteti i Bujqësisë” drejtimi teknologjia e ushqimit për realizimin e projektit i cili konsiston në studimin e të ushqyerit të fëmijëve në institucione parashkollore dhe është e konceptuar që të zhvillohet në tri faza :

(Studimi antropometrik i fëmijëve, Analiza e menysë aktuale, Dalja me rekomandime me një meny të standardizuar).

Analiza dhe hartimi i raporteve të normave për personelin profesional në nivelin e arsimit parashkollor.

Analiza e numrit të edukatoreve në raport me numrin e fëmijëve – hartimi i raportit për normat e edukatoreve.

Shqyrtimi i kërkesave të deponuara përmes Qendrës për Shërbyesit Civilë.

Shqyrtimi i kërkesave nga institucionet arsimore në gjitha nivelet e edukimit.

Grumbullimi i të dhënave për nevojat e renovimit të Institucioneve.

Shqyrtimi i ankesave dhe kërkesave të palëve (mësimdhënës, nxënës, prindër).

Përgatitja e listave të nxënësve për test, komisionet, monitoruesit, mbikëqyrësit dhe stafin teknik për pagesat të angazhuar për administrim në Testin e Maturës Shtetërore.

Përgatitja e vendimeve për transferimin e nxënësve në Komunat tjera (vendimet për shqiptimin e masave disiplinore për nxënës) 1.Planifikimi dhe plotësimi i normave mësimore-Zyrtarët e arsimit kanë analizuar normat e mësimdhënësve të cilët nuk e kanë fondin e plotë të orëve dhe më pas duke i plotësuar ato sipas kualifikimit dhe kontratës së punës

Për shkak të zbatimit të kurrikulës së re për vitin shkollor 2019-2020, e cila ka filluar zbatimin për klasën e tetë kemi pasur shtim të orëve të gjuhës gjermane dhe TIK-ut.

Shpërndarja e teksteve për nxënësit e niveleve 0,1,2-pas planifikimit nga ana e drejtorisë dhe menaxhmentit të shkollave në muajin qershor, në komunën e Gjilanit është bërë furnizimi me tekste shkollore nga Shtëpitë botuese të angazhuar nga MASHT, në fund të muajit gusht. Andaj DKA në bashkëpunim me IEA, i kanë shpërndarë tekstet tek nxënësit.

Realizimi i trajnimit të kurrikulës-duke filluar prej muajit korrik, gusht dhe shtator është realizuar trajnimi i mësimdhënësve të cilët në vitin shkollor 2019-2020 do të punojnë me Kurrikulën e re. Ky proces do të vazhdoj tutje.

Konkursi i regjistrimit të nxënësve në klasën e parë, është shpallur sipas UA në fuqi, regjistrimi ka vazhduar deri në fillim të muajit shtator, po ashtu shpërndarja e nxënësve në paralele është bërë në fillim të muajit shtator në të gjitha shkollat.

Gjithashtu, konkursi për regjistrimin e nxënësve në klasën e dhjetë afati i gushtit ka përfunduar dhe gjithsej nxënës të regjistruar për vitin shkollor 2019-20 janë 1820 (afati i qershorit 1020 ndërsa afati i gushtit 800).

Është bërë vlerësimi i 9 FNV, ku janë dhënë rekomandimet e tyre, si dhe dy nga ta janë udhëzuar të vazhdojnë QB “Nena Terezë” në Prizren.

Gjatë vizitave në Institucionet e Arsimit parashkollor, janë ndërmarrë masat e duhura për adresimin e sfidave e nevojave për mbështetje si dhe mentorim profesional në:

Vizitë pune në IP “Dardania” IP “Ardhmëria 1”, klasat përgatitore të shkollave si: SHFMU “Selami Hallaqi” SHFMU “Nazim Hikmet” SHFMU “Musa Zajmi”

Koordinatorët e cilësisë në shkolla janë pajisur me kontrata të punës.

Të gjithë KC përgatisin plan vjetor dhe plan mujor të punës.

Detyrat konkrete që kanë për t’i kryer si KC, ndarja e përgjegjësive brenda shkollës dhe shmangia e mosmarrëveshjeve eventuale me pjesën tjetër menaxhuese të shkollës.

Të gjithë KC kanë të ndarë orarin e punës, si dhe raportimet mujore në DKA.

Testi i Maturës Shtetërore edhe këtë vit është mbajtur sipas procedurave të parapara nga MASHT ku DKA ka bërë të gjitha përgatitjet e nevojshme si në aspektin organizativ, administrative dhe teknik që testi të realizohet me shumë sukses.

Rezultatet e maturës shtetërore-afati i qershorit janë si në vijim:

Numri i nxënëse që e kanë paraqit testit është 1733, nga ta testit iu nënshtruan 1692 nxënës. Testin e kaluan 1336 ose 78.96%, nxënës, ndërsa 356 ose 21.04 nxënës nuk e kaluan testin. Rezultatet e maturës shtetërore-afati i gushtit janë si në vijim:

Numri i nxënëse që e kanë paraqit testin është 405, nga ta testit iu nënshtruan 347 nxënës. Testin e kaluan 205 ose 59.08%, nxënës, ndërsa 142 ose 40.92% nxënës nuk e kaluan testin.

Shpallja e tenderit të ekskursioneve për nxënësit maturant është bërë me datë:10.09.2019-17.09.2019, ku në të njëjtën datë është bërë hapja e ofertave.

Bazuar në rrethanat ekzistuese – tërmetit në Republikën e Shqipërisë, me datë 26.09.2019 Drejtoria e Arsimit në bashkëpunim me drejtorët e shkollave për shkak të sigurisë së nxënësve merë vendim për anulimin e ekskursioneve në kohë të pacaktuar.

**Akterët e fushës së cilësisë**

Identifikimin dhe klasifikimin e dokumentacionit rreth disa emërimeve të koordinatorëve të cilësisë në shkolla.

Përcaktimi i orëve të KC nëpër shkolla, sipas Udhëzimit Administrativ.

Takim njoftues me Koordinatorin e cilësisë në nivel të MASHT-it z.Afet Morina, datë 29.03.2019.

Kompletimi i emërimit të KC në të gjitha shkollat e komunës nga ana e drejtorëve të shkollave.

Organizimi i një takimi me të gjithë koordinatorët e cilësisë në shkolla, kompletimi i të gjitha dosjeve të KC.

**Vizitat në Shkolla**

Realizimi i vizitave me qëllim të sqarimit të detyrave dhe përgjegjësive të KC, takime me drejtorët e shkollave, KC, pedagogët dhe akter të tjerë.

Roli i KC, hapësira fizike (zyra) e cila u nevojitet nga viti ri shkollor 2019/20.

Shpërndarja dhe ruajtja e orëve të KC brenda Aktivit Profesional (AP) të cilit i takojnë.

Hartimi i një marrëveshje sipas Udhëzimit Administrativ mbi kryerjen e detyrave të cilat i planifikon drejtori i shkollës dhe KC brenda vitit shkollor.

Ndarja e përgjegjësive, me theks të veçantë funksionimi efikas i Aktiveve Profesionale në shkolla.

Sfidat dhe brengat e përgjithshme të cilat ndikojnë në procesin e rregullt arsimor, me theks të veçantë në cilësi.

Përgatitja e kontratave të Koordinatorëve të Cilësisë në bashkëpunim me Zyrën e personelit. -Përgatitja e planeve/modeleve individuale vjetore të KC

Informacione shtesë në kryerjen e detyrave të KC, bashkangjitur me disa udhëzime.

Dorëzimi i orareve të punës dhe raporteve mujore të KC, në DKA

Realizimi i Testit të Maturës Shtetërore-Afati i gushtit,

Shpallja e tenderit për ekskursione për nxënës maturant,

Pajisja e nxënësve të klasës së X-të, me uniforma dhe kartela identifikuese,

Shpallja e konkursit për vendet e lira të punës për mësimdhënës dhe punëtor teknik.

Organizimi i aktivitetit për mirëpritjen e nxënësve që fillojnë klasën e X-të,

Kthimi i procesit mësimor nga tre në dy ndërrime në SHFMU ”Thimi Mitko”

Zgjerimi i projektit me shumë mësues në ciklin klasor në SHFMU ”Rexhep Elmazi”, SHFMU “Abaz Ajeti” dhe SHFMU ”Musa Zajmi”.

Realizimi i trajnimit të mësimdhënësve nga fusha e Tik dhe Jeta dhe Puna, si dhe i drejtorëve të Shkollave të Mesme të Larta Profesionale, në kuadër të projektit “Orientimi në Karrier”Busolla.com.

Realizimi i trajnimit “Mendimi Kritik, Zgjidhje e Problemeve dhe Bazat e Micro:bit-it” për drejtorët e SHFMU si dhe mësimdhënëse të ciklit lëndor i organizuar nga British Council.

**Organizimi i trajnimit të VBSH-së për disa KC**

Konstatimi i nevojës për ndjekjen e trajnimi bazik për çdo KC për ta paraqitur gjendjen reale të cilësisë në shkollë, Vlerësimi i Brendshëm i Shkollës (VBSH).   
Në koordinim dhe me referencë të z.Afet Morina, në takim me z.Fadil Agaj – KC në SHFMU”Zija Shemsiu”, ka rezultuar se duhet të mbahet një trajnim, për ta bartur përvojën e tij tek KC të cilët ende nuk e kanë ndjekur këtë trajnim bazik.

Identifikimi i KC të cilët nuk e kanë ndjekur trajnimin, përgatitjet për trajnimin.

Realizimi i trajnimit një ditor me Koordinator të cilësisë të disa shkollave

**Hartimi i shkresave zyrtare dhe raportet e KC.**

Hartimi i disa shkresave për drejtorët e IEAA rreth rregullimit të statusit të KC në shkollë.

Kërkesa nga KC në shkolla për përcjelljen e përfundimit të vitit shkollor 2018/19, me theks të veçantë mbledhjet e Aktiveve Profesionale.

Kemi pranuar nga përfaqësuesi i MASHT-it dy format e unifikuara të raportimit në fushat e kurrikulës dhe fushat e cilësisë.

Formë/model i marrëveshjes mes drejtorit të shkollës dhe KC, sipas UA dhe detyrave të parapara me këtë udhëzim.

Zhvillimi i disa takimeve të ndryshme rreth pozitës së KC dhe angazhimeve të tyre në shkollë, duke u nisur nga drejtorët e IEAA-së e deri te KC

**Aktivitetet e planifikuara dhe realizuara lidhur me zyrën e financave**

Përgatitja e projektbuxhetit për vitin 2020.

Përgatitja e raporteve të hyrave për 2019.

Aprovimi i kërkesave të shkollave lidhur me furnizimin me materiale dhe shërbime të ndryshme.

Bashkëpunimi me përfaqësuesit e IEA-ve.

Bashkëpunimi me ATK-në.

Bashkëpunimi me Auditorin gjeneral.

Bashkëpunimi me Drejtorinë e Financave.

Përgatitja e dokumentacioneve lidhur me furnizimin e IEA-ve dhe DKA-së me materiale dhe shërbime të ndryshme dhe dërgimi tek Zyra e prokurimit.

Përgatitja e formularëve lidhur me shpenzimin e buxhetit të IEA-ve.

Përpunimi i statistikave lidhur me ngritjen e pagës për vitin 2020.

Përpunimi i statistikave nga lista e pagave të IEA me qëllim të konstatimit të gjendjes së numrit të mësimdhënësve, stafit administrativ dhe teknik si dhe shpenzimet buxhetore për periudhën nëntë mujore.

Pjesëmarrja në komisionet eventuale për vlerësim të tenderëve për furnizim të IEA-ve me shërbime, materiale të ndryshme ose pajisje teknike.

Pranimi i formularëve për të hyra vetanake të gjeneruara në IP dhe shkollat e mesme profesionale.

Porosia, pranimi dhe verifikimi i materialit nga firmat furnizuese.

Pranimi i faturave nga operatorët e ndryshëm si dhe verifikimi i tyre.

Pranimi i lëndëve të kryera nga IEA-të dhe regjistrimi i lëndëve të kryera në programin e kontabilitetit.

Regjistrimi i faktuarve në sistemin E-finance në programin e Komunës

Menaxhimi i kontabilitetit për DKA dhe IEA-të.

Organizimi i shërbimit për transportin e nxënësve me nevoja të veçanta.

Realizimi i rrjedhës së parasë në të gjitha IEA-të me propozimin e tyre.

**Përpilimin e Akteve dhe shkresave për DKA-në dhe Personelin Arsimor:**

Aktvendime për pushime vjetore

Aktvendime për pushime të Lehonisë

Aktvendime për pushime pa pagesë

Aktvendime për pension

Aktvendim për ndërprerjen e marrëdhënies së punës sipas fuqisë ligjore – vdekjen

Aktvendim për ndërprerjen e punës sipas dorëheqjes

Përgatitjen e shënimeve për Auditorin Gjeneral (të vitit 2018)

Listën e punëtorëve të larguar

Listën e rekrutimeve- sipas konkursit

Listën e pushimeve të lehonisë dhe

Listën e punëtorëve në kontratë mbi veprën.

**Akt emërimet për drejtorë dhe zëvendësdrejtorë**

Përgjigjet në kërkesat e palëve drejtuar DKA-së

Përpilimin dhe protokollimin e kontratave për Roje

Përpilimin e kontratave të rregullta për mësimdhënës dhe staf tjetër jo profesional

Përpilimin e kontratave për zëvendësimet

Shkresat për caktimet e përkohshme – zëvendësimet

Shqyrtimin e ankesave të konkursit të brendshëm për mësimdhënës.

**Aktivitetet e ndërlidhura me Zyrën e Personelit**

Ndryshimet në listën e pagave- Formulari për ndryshime si:

Kthim në punë, plotësim norme, ndalesa të lehonisë, njohja e përvojës së punës, njohje e kualifikimit, ndalesa në paga, ndërrim të shkollave, plotësim norme etj.

Pagat retroaktive për punëtorët-mësimdhënësit e pensionuar dhe të tjerë .

Largime nga listat e pagave-Formulari për largim

Plotësimin e formularëve për transfere bankare të kërkuar nga punëtorët të të gjitha niveleve .

Bashkëpunimin me Inspektoratin e Punës dhe Inspektoratin e Arsimit.

Puna me palë sipas orarit

Përgatitjen e shkresave për futjen në listë të pagave të punëtorëve të rinjtë dhe retroaktivet për të njëjtit.

**Plani i veprimit për tre mujorin e katërt tetor, nëntor, dhjetor të vitit 2019**

Planifikimi i vendeve të pa mbuluara me konkurs

Monitorimi i procesit edukativo arsimor

Monitorimi i shkollave në futjen e shënimeve të suksesit për gjysmë vjetorin e parë të vitit shkollor 2019-2020

Monitorimi i realizimit të trajnimeve për Udhëheqje dhe menaxhim

Planifikimi dhe vlerësimi i mësimdhënësve të trajnuar për KK

Monitorimi i vlerësimit të nxënësve sipas standardeve që parasheh Kurrikula.

Formimi i Ekipes Punuese për hartimin e strategjisë për reformat në arsimin para universitar

Formimi i komisionit për vlerësimin e projektit me më shumë mësues

Monitorimi i punëve në renovimin e IEA-ve

Përfundimi i shkollës ne Haxhaj në dhjetor

Pritja e delegacionit Turk

Fillimi i përgatitjes së komisionit punues në bashkëpunim me OJQ Syri Vizion për hartimin e rregullores për kutit e së vërtetës

Përfundimi i terrenit sportiv në SHFMU”Rexhep Elmazi”

Fillimi i punimeve në terrenin sportiv në SHFMU”Ibrahim Uruqi”

Grumbullimi i Planeve Zhvillimore të IEA-ve dhe vlerësimi i tyre

Përzgjedhja e këshillit të nxënësve te Shkollave te Mesme të Larta

Monitorimi i mungesave/masave disiplinore të nxënësve

Vizitat në IEA

Bashkëpunimi me OJQ, me qëllim të avancimit të Arsimit në Komunën e Gjilanit

(Marrëveshje bashkëpunimi me Organizatën Play2EDUCATE për implementimin e programit Fuqizimi përmes lojës për nxënësit e SHML)

Përpunimi statistikor, tekstual dhe grafik të suksesit të shkollave në nivel komunal.

Përgatitja e raporteve të shpenzimeve për 2019

Përgatitja e raporteve të të hyrave për 2019

Aprovimi i kërkesave të shkollave 2019

Zotimet për investime kapitale deri 30.10.2019

Zotime për shërbime dhe mallra deri 29.11.2019

Zotime për komunali deri 12.12.2019

Përgatitja e zotimeve për subvencione 20.12.2019

**Drejtoria për Gjeodezi, Kadastër dhe Pronë**

Gjatë kësaj periudhe (janar –shtator 2019) në DGJKP janë kryer këto punë dhe aktivitete tjera si në vijim:

Janë pranuar 4671 lëndë/kërkesa të ndryshme, për regjistrime të pronave, hipoteka, masa të përkohshme, barra tatimore, oferta, vlerësime, kërkesa për matje, shënime për përmbaruesit privat, parcelime, vektor, identifikime, bashkim i ngastrave, korrigjime, azhurnime grafike, rilevim të objekteve etj.

Janë kryer 4526 lëndë, ndërsa në procedurë janë 145 lëndë.

Janë lëshuar 11.719 certifikata të pronës, 1506 certifikata të gjendjes ekonomike dhe 1926 Kopje Plani. Gjithsej, produkte të gatshme janë 15151 kopje.

Përpos aktiviteteve të paraqitura si më lartë, Drejtoria për Gjeodezi, Kadastër dhe Pronë ka kryer edhe punë tjera të përditshme dhe periodike sipas detyrës zyrtare dhe sipas kërkesave të subjekteve të ndryshme, komunale, të nivelit qendror etj. Gjithashtu, sipas Planit të Punës dhe Programit të saj për vitin 2019, është në proces të realizimit të Vendimeve Preliminare të shpronësimit për Planin Rregullues Urban “Livadhet e Arapit” dhe përgatitja e dokumentacionit për vlerësimin e pronave për infrastrukturën bazë (rrugë dhe trotuare) dërguar Zyrës për Vlerësimin e Pronave të Paluajtshme në MF Prishtinë.

Jemi në procesin e harmonizimit të pjesës tekstuale dhe grafike, të gjendjes kadastrale dhe të asaj të planifikuar sipas Elaboratit Shpronësues të PRRU “ Kampi Montieth”. Sipas kërkesave të qytetarëve të adresuara tek Zyra e Kryetarit, e që kanë të bëjnë me procedurat e shpronësimeve sipas projekteve Zhvillimore Komunale, i udhëheqim procedurat e shpronësimit, i adresojmë në Zyrën e Kryetarit për vlerësim dhe miratim.

Jemi në procedim të përditshëm të kërkesave të qytetarëve dhe institucioneve qeveritare dhe komunale lidhur me çështjet pronësore dhe kadastrale në realizimin e projekteve kapitale siç janë Auto udha Prishtinë – Gjilan- Dheu i Bardh, të projektit të zgjerimit të hyrje-daljeve në qytet, Gjilan-Prishtinë dhe Gjilan –Ferizaj, sikurse Fabrikës së Trajtimit të Ujërave të Zeza në fshatin Uglar.

Përgatitja e lëndëve për shqyrtim në Kuvendin Komunal, si Shpallja e Interesit të përgjithshëm në pronat për nevojat e Impiantit të Ujërave të Zeza ZK Uglar; Vendimi për lokacionin e Zyrave të Gjendjes Civile ; Vendimi për krijimin e drejtës së ndërtimit në parcelat pronë komunale; Vendimi për këmbimin e pronës private me pronën komunale “Rruga e Kumanovës”; Zgjerimi i varrezave në fsh.Ponesh.

Regjistrimi i Vendimeve përfundimtare për shpronësim për nevoja të zgjerimit të rrugës me katër korsi, Gjilan-Prishtinë (ZK Gjilan dhe ZK Livoq i Epërm)

Regjistrimi i vendimeve përfundimtare për shpronësim për nevoja të zgjerimit të rrugës me katër korsi, Gjilan-Kllokot (ZK Gjilan , ZK Livoq i Ulët, ZK Cërnicë)

Parcelizimi i sipërfaqeve të shpronësuara sipas vendimeve të vitit 1975 për rrugën magjistrale Gjilan-Prishtinë , ZK Bresalc ( 14 ngastra kadastrale ).

6 pronarë të tokave në dy zona të ndryshme të qytetit (njëra në qendër e tjetra te i ashtuquajturi, Poredin) i kanë falur komunës pronat e veta me qëllim që të njëjtat të shfrytëzohen për nevoja publike ( infrastrukture ). Sipërfaqja e tyre është 2778 m². Regjistrimi i këtyre pronave në emër të komunës është kryer në bazë të deklaratave të pronarëve.

Jemi në komunikim të rregullt me Zyrën Rajonale të AKP-së në Gjilan dhe Zyrën Qendrore të AKP-së në Prishtinë, lidhur me kërkesat e komunës për pronat me interes publik e të cilat administrohen nga AKP-ja.

Pagesat gjatë kësaj periudhe të vitit 2019 në emër të kompensimeve për pronat e shpronësuara për nevoja të projekteve komunale janë në shumën prej 680,000,00 €.

|  |  |  |  |  |
| --- | --- | --- | --- | --- |
|  |  |  |  |  |

Për fund, vlen të theksohet se Drejtoria për Gjeodezi, Kadastër dhe Pronë gjatë kësaj periudhe ka pasur bashkëpunim të ngushtë me drejtoritë dhe zyrat tjera komunale, me institucionet dhe agjencitë qeveritare, MAPL-në, Ministrinë e Financave, Agjencionin Kadastral të Kosovës, Agjencionin Kosovar të Privatizimit, Agjencionin Kosovar të Pronave, Agjencinë Pyjore të Kosovës, Arkivin Ndërkomunal, Gjykatat e rangut të ndryshëm, si dhe me organizatat ndërkombëtare të cilat veprojnë në Kosovë: OSCE, USAID, KFOR etj.

**Drejtoria e Shëndetësisë dhe Mirëqenies Sociale**

Punët dhe aktivitetet e DSHMS-së për nëntë mujorin e parë janë të bazuara në planin e punës, si dhe në rekomandimet e dhëna nga zyra juaj të paraqitura në Planin Dinamik te Punës.

Objektivat kryesore për përmbushjen e të cilave jemi angazhuar gjatë këtij nëntë mujori janë :

**Banimi Social**

Përmes zyrës për mirëqenie sociale ka vazhduar implementimi i skemës sociale. Pagesa e qirasë për 51 familje me gjendje të rëndë sociale. Ky aktivitet është zhvilluar në baza mujore, në bazë të kontratave të lidhura në mes të komunës dhe 51 familjeve me gjendje të rëndë sociale të cilat janë përzgjedhur nga komisioni ad-hoc.

Meqenëse kontratat për pagesën e qirasë kanë skaduar në fund të vitit 2018, në këtë vit pas pranimit të kërkesave kemi lidhur kontrata të reja për pagën e qirave me 51 familje me kosto 41,500.00€

Gjithashtu, kemi monitoruar edhe kontratat e shfrytëzuesve të banesave të banimit social.

**Fshati Social**

Ndërtimi i Sos Fshatit është projekt i cili realizohet në bazë të marrëveshjes së mirëkuptimit të Komunës së Gjilanit dhe qeverisë së Kuvajtit të cilin e përfaqëson Organizata Ekonomiko – Kulturore “Qëndresa Kosovare”.

Sipas marrëveshjes Komuna i ka kryer të gjitha obligimet që nga ndarja e parcelës së tokës në sipërfaqe prej 3.5 ha, me vendim të Kuvendit Komunal, e deri tek pajisja me leje ndërtimore. Ky projekt ka filluar së implementuari me 10 korrik dhe përfundimi i tij pritet të bëhet brenda 24 muajsh. Jemi në monitorim të vazhdueshëm të implementimit të projektit sipas Planit Dinamik të Punës.

**Ndërtimi dhe renovimi i shtëpive për rastet sociale**

Në bazë të marrëveshjes së bashkëpunimit të nënshkruar përmes kryetarit të Komunës dhe përfaqësuesit e shoqatës bamirëse “Jetimat e Ballkanit” është realizuar projekti për ndërtimin e 20 shtëpive për rastet sociale, ku komuna ka participuar me mjete financiare në vlerë prej 100,000.00€

Gjithashtu gjatë këtij nëntë mujori kemi bërë renovimin e 6 shtëpive të familjeve me gjendje të rëndë sociale, me prioritet familjet të cilat kanë fëmijë me nevoja të veçanta, vlera e kësaj kontrate ka qenë 38,250.00€

**Thirrja publike e subvencionimin e OJQ-ve**

Edhe këtë vit kemi vazhduar implementimin e rregullores 04/2017 për financimin e projekteve të OJQ-ve përmes thirrjes publike.

Në thirrjen publike të shpallur nga DSHMS-ja për subvencionimin e projekteve që kanë të bëjnë me trajtimin e personave me nevoja të veçanta kanë aplikuar 8 OJQ, ndërsa përfitues sipas komisionit vlerësues janë 6 OJQ, projektet e të cilave janë financuar në vlerë prej 30 mijë euro.

Gjatë këtij nëntë mujori projektet e këtyre OJQ-ve janë financuar në vlerë prej 22,000.00€, ndërsa në tre mujorin e fundit do të financohen me vlerën e mbetur prej 8,000.00€

Me qëllim të përcjelljes së implementimit të këtyre projekteve me vendim të posaçëm kemi caktuar një zyrtar, i cili në fund të këtij viti do të hartoj raportin e implementimit të projekteve të OJQ-ve dhe arsyetimit të shpenzuara nga OJQ-të përfituese.

**Donacionet**

Falë bashkëpunimit me donatorë sidomos gjatë festave familjet me gjendje të rëndë sociale janë ndihmuar me 200 pako ushqimore dhe me nga 200 njësi me nga 7kg mish.

Gjatë kësaj periudhe donatori Besnik Benz, për nevoja te QKMF-së Dr.”Nagip Rexhepi” dhe Spitalit Regjional në dy raste ka ndihmuar me çarçafë, mbuloje dhe pajisje tjera sanitare në vlerë prej 50,00.00€ si dhe 5000 uniforma për nevoja të punëtorëve shëndetësor.

**Subvencionet në Shëndetësi**

Është skemë e cila realizohet në baza mujore, përmes zyrës për shërbime shëndetësore me qëllim të subvencionimit të barnave për qytetarët që ballafaqohen me sëmundje të rënda. Përzgjedhja e përfituesve bëhet përmes komisionit profesional 5 anëtarësh, prej tyre 3 mjek.

Gjatë këtij nëntë mujori kemi pranuar 765 kërkesa prej të cilave 556 janë aprovuar dhe kompensuar në vlerë prej 71,675.00 €

**DDD (Dezinsektimi, dezinfektimi dhe deratizimi)**

Është projekt i cili zhvillohet në baza vjetore gjatë sezonit veror, ku edhe këtë vit në bashkëpunim me operatorin ekonomik “Fauna”, kemi përfunduar 3 faza të Dezinsektimit të hapësirave në qytet ,lagjeve përreth, fshatrave të komunës si dhe Deziinfektimin e 62 objekteve të shkollave dhe çerdheve publike.

**Ndërtimi dhe renovimi i objektit të shëndetësisë**

Ndërtimi i AMF-së në fshatin Llashticë është projekt që financohet me mjete vetanake të komunës dhe gjatë këtij vitit pritet ky projekt të përfundojë. Vlera e këtij projekti është 72,500.00€

Renovimi i QMF-së Dardania në vlerë prej 32,000.00€ është gati në përfundim e sipër.

Deri në fundvit jemi në pritje të përfundimit të renovimit edhe të disa objekteve të tjera të KPSH.

Investime nga viti paraprak në pajisje speciale shëndetësore, e kanë mundësuar që në fillim të këtij viti të fillojmë me ofrimin e shërbimeve të laboratorit në QMF Arbëria. Gjithashtu është realizuar kontrata për blerjen e shërbimeve shëndetësore profesionale, si dhe furnizim me dy auto-ambulanca për nevoja të shërbimit të urgjencës.

**Drejtoria për Urbanizëm, Planifikim dhe Mbrojtje të Mjedisit**

Gjatë periudhës janar- shtator 2019, DUPMM ka kryer detyrat dhe përgjegjësitë duke u bazuar në përshkrimin e punëve dhe detyrave punuese të secilit sektorë duke respektuar dispozitat ligjore në fuqi si dhe rregulloret komunale.

Duhet potencuar se gatishmëria dhe kërkesa e qytetareve ka pësuar një ngritje të lehtë për t’u pajisur me kushte ndërtimi dhe leje ndërtimi. Interesimi në aspektin e ndërtimit dhe planifikimit nga ana e qytetarëve të Gjilanit prapë nuk ka munguar duke iu nënshtruar procedurave për t’u pajisur me marrjen dokumentacion të ndërtimit. Ky aktivitetet reflekton në të hyrat e drejtorisë por edhe në ruajtjen e hapësirave të planifikuara.

Shqyrtimi dhe përfundimi i lëndëve të cilat drejtohen e parashtrohen në këtë institucion publik bëhet konform ligjit dhe me efikasitet të plotë në afatin ligjor të përcaktuar.

Përkushtimi i punës në DUPMM nga ana e zyrtarëve përgjegjës në kuadër të sektorëve sipas përshkrimit të detyrave të tyre është në nivelin e kërkuar.

DUPMM-ja është në fazën e përfundimit të Hartës Zonale të Komunës (HZK) si dhe ka përfunduar draftin final të PZhK-së. Tani pas përfundimit edhe të punëtorisë së organizuar me të gjithë sektorët e brendshëm, kompanitë publike, shoqërinë civile, ndërtuesit dhe ekspertët e jashtëm kemi arrit të bëjmë draftin final dhe tani procedurat e mëtutjeshme me MMPH dhe aprovimin në kuvend. Gjatë kësaj kohe janë organizuar debate në të gjitha zonat e qytetit së bashku me fshatrat. Janë mbajtur mbi 23 debate dhe shumë takime me njerëz profesionistë të fushave të ndryshme. Vlen të ceket që pjesëmarrja masive në debate ka reflektuar dukshëm në përpilimin e kësaj strategjie duke na ofruar ide dhe eksperienca nga më të ndryshmet. Për herë të parë PZhK është hartuar në bashkëpunim edhe me komunitetet si pjesë integruese e qytetit.

Në vazhdimësi të punës së kësaj strategjie jemi përkujdesur për punët paralele të hartimit të zonave të komunës- është zhvilluar prokurimi dhe punimi i VSM-së, diskutimi publik i mbajtur etj.. HZK është pjesa detajuese ku në të cilën do të jenë në mënyrë specifike kushtet për zhvillimin e mëtutjeshëm si për ndërtim, infrastrukturë, ekonomi, kulturë, trashëgimi dhe në të gjitha sferat përkatëse të komunës dhe rrethinës së KK Gjilan. Vlen të theksohet që kushtet ndërtimore do të jepen edhe në zonat rurale dhe në këtë mënyrë do të përkujdesemi për ndërtimet ekzistuese dhe ndërtimin e mëtutjeshëm. Po ashtu edhe për këtë strategji është hapur tenderi i VSM-së.

Sipas analizave, parametrave ekzistues, trendi i ndërtimit dhe hapësirës së territorit të komunës sonë kapacitetet janë deri në arritjen e 240 mijë banorëve.

Stafi përgjegjës për Legalizimin e objekteve ka filluar punën pas aprovimit të udhëzimeve administrative të cilat janë në mbështetje të ligjit për legalizim të objekteve pa leje.

Aktivitetet e ndërmarra gjatë kësaj periudhe kohore:

**Sektori i planifikimit**

Aktivitetet e sektorit janë të listuara si më poshtë

Në bashkëpunim me zyrën e prokurimit kemi arritur të shpallim konkurset për projektet e tri parqeve që në total kapin sipërfaqe prej 14 hektarë.

Hartimi i projektit për parkun e qytetit “Parku i Paqes, Parku Baja dhe Parku i Pajtimit” në Gllamë të Bresalcit– përfunduar. Menjëherë fillon implementimi i tyre.

Hartimi i projektit ideor për objektin e Administratës së Përgjithshme të drejtorive Komunale dhe kuvendit. Projekti kryesor do të vazhdojë me kompaninë e kontraktuar për projektim.

Implemetimi i Projektit të gjelbërimit të “Kodra e Dëshmorëve “- i përfunduar. Tani ka mbetur faza finale si parkingjet dhe ndriçimi. Projekti në bashkëpunim me drejtorinë e bujqësisë.

Përpilimi i detyrës projektues për “Hartimi i projekteve ideore dhe kryesore për nevoja të Komunës së Gjilanit“– i përfunduar

Projekti i “Palestrës së Sporteve” në Zhegër- faza në implementim e sipër- përcjella e punimeve.

Shenjëzimi te “Varrezat e qytetit sipas përkatësisë së besimit”- vendosja e gurëve sipas modelit të propozuar.

Projekti i “Shenjëzimit të rrugëve” në KK Gjilan- përfunduar dhe tani ka filluar punimet një komision i ri për shqyrtimin e ankesave. Projekti i përbashkët me Agjencionin Kadastral të Kosovës dhe Autoritetin Norvegjez të Hartave.

Projekti i instalimit të “Citylights dhe Billboardeve” në rrugët e qytetit- Dizajni i përfunduar dhe pritet të shpallet në ankand publik.

Përcjellja e punimeve dhe mbledhja e raporteve gjatë implementimit të masave të “Efiqiencës së Energjisë” dhe përcjellja e strategjisë për Energji të Qëndrueshme në bashkëpunim me DZhE. Në bashkëpunim me këtë drejtori është duke u bërë auditimi i pesë objekteve arsimore.

Hartimi i planit të studimit të fizibilitetit për “Instalimin e gazit natyror” në qytet. Kompania konsulente e përzgjedhur dhe studimi në përpunim e sipër. Projekti i parë në territorin e Kosovës dhe bëhet në bashkëpunim me DZhE.

Zona e lirë ekonomike- lokacioni i përcaktuar- në hapësirën mes të Stanishorit dhe Kufcës dhe ka sipërfaqe prej 52 ha. Zona ka karakter ndër komunal dhe ndërshtetëror prej 13 komunave apo tri shteteve. Procedim në dy kuvendet përkatëse.

Projekti ideor varrezave të qytetit i përfunduar- Pritet fillimi i hapjes së rrugëve brenda kompleksit. Në projekt janë paraparë edhe objektet për rite të ndryshme me të gjitha pjesët përcjellëse. Zgjidhja e problemit të varrezave është bërë për së paku 50 vjet.

Tregu i kafshëve- lokacioni i përcaktuar në Velekincë në pjesën kah Livoqi i Poshtëm. Projekti kryesor i përfunduar. Granti i siguruar në bashkëpunim me DZhE dhe DBP;

Salla e kulturës në Përlepnicë- projekti i përfunduar dhe rinovuar në tërësi. Janë bërë renovime thelbësore dhe është rinovuar në masën më të mirë duke përfshirë edhe ulëset në sallën e auditoriumit. Inauguruar më 14 qershor 2019. Lëvizja e pllakës përkujtimore në murin e objektit- të zanafillës së rezistencës së madhe;

Caktimi i lokacionit për objektin e agjencisë së ushqimit dhe veterinarisë- AUV, ndërsa ky objekt parashihet të implementohet nga Komisioni Evropian. Ky objekt do të ketë karakter rajonal dhe do të shërbejë për tërë zonën. Lokacioni i ri është përcaktuar në pronën që është në shfrytëzim nga konvikti turk. Nga kjo parcelë do të ndahen 15 ari për këtë qëllim;

Hapja e konkursit për shtatoren e “Mulla Idriz Gjilanit”, është bërë përzgjedhja e modelit e pastaj ka filluar punimi i saj dhe montimi do të bëhet për festat e 28 Nëntorit;

Po ashtu është ndarë edhe lokacioni për shtatoren e heroit të kombit “Abdullah Tahirit” si dhe prokurimi për punimin e saj. Është caktuar edhe përfituesi dhe punimet do të përfundojnë të përcjellura me inaugurim më 17 shkurt 2020. Më herët janë ndarë lokacionet edhe për bustet e Ibrahim Rugovës, Sylë Zarbincës e Tefik & Hanumshahe Zymberi;

Hartimi i planit të studimit për strategjinë e “Mbrojtjes së ajrit nga ndotja” në territorin e qytetit dhe regjionit. Përgatitja e termave të referencës;

Planifikimi/ krijimi i qendrës për “Shërbim në një vend” për pajisje me dokumentacion ndërtimi. Projekti i përbashkët me drejtorinë e Administratës dhe kompanive publike në Gjilan. Pasi të bëhet elektronizimi i dokumentacionit/ hartave dhe PRrU- ve krijohet mundësia për funksionalizimin e kësaj qendre;

Hartimi i projektit ideor dhe kryesor për intervenim në shtratin e lumit në Cërnicë dhe mbrojtja e tokave bujqësore. Aplikimi për grant në bashkëpunim me kompaninë konsulente për KK Gjilan;

Hartimi i projektit ideor dhe kryesor për intervenim në objektin e shkollës së muzikës dhe ridestinimi i saj në muzeun etnografik. Aplikimi për grant në bashkëpunim me kompaninë konsulente për KK Gjilan;

Vlerësimi i punimeve të kryera në disa objekte, prerja e punimeve apo procese përfundimtare;

**Plani Zhvillimor Komunal dhe Harta Zonale e Komunës**

Takime konsultative me drejtorët e drejtorive lidhur me hapat, rolin, detyrat dhe përgjegjësitë gjatë procesit të hartimit të PZhK-së;

Takime konsultative me Ekipin Bazë (EB) dhe Ekipin Komunal të Planifikimit (EP) lidhur me hapat, rolin, detyrat dhe përgjegjësitë gjatë hartimit të procesit të PZhK-së;

Takime konsultative të Ekipit Bazë (EB) dhe Kompanisë INSI- Prishtinë me drejtoritë Komunale dhe Kompanitë Publike të Komunës së Gjilanit;

Shpërndarja e dokumentacionit të Raportit Sektorial të bazuar në Udhëzimin Administrativ për Hartimin e Planit Zhvillimor Komunal të Komunës nëpër drejtoritë Komunale dhe Kompanive Publike të Komunës së Gjilanit;

Përmbledhja e Raporteve Sektoriale nga drejtoritë Komunale dhe Kompanive Publike si dhe shqyrtimi e analizimi i tyre nga Ekipi Bazë (EB);

Mbajtja e takimit me Ekipin Bazë (EB) dhe Ekipin Komunal të Planifikimit (EKP) lidhur me të arriturat, sfidat e paraqitura dhe paqartësitë lidhur me dokumentin e pranuar "Raporti dhe strategjia sektoriale" për drejtoritë dhe Kompanitë e huaja;

Takim i përbashkët me Ekipin Bazë (EB), përfaqësuesin e Kompanisë konsulente INSI dhe GIZ lidhur me harmonizimin e aktiviteteve punuese bazuar në Planet e Veprimeve të dy dokumenteve gjatë procesit për hartimin e tyre Planin Zhvillimor Komunal (PZhK) dhe Hartën Zonale të Komunës (HZK);

Mbikëqyrjet, Menaxhimet, Komisionet dhe Pranimet Teknike;

Mbikëqyrje e punëve sipas projekteve kapitale në kuadër të komunë;

Menaxhimi i punëve sipas projekteve kapitale në kuadër të komunës;

Mbikëqyrje e procesit të Planeve Rregulluese të Hollësishme;

Komisionit ad-hoc për zhvillimin e procedurave të emërimit me afat të caktuar– marrëveshje për shërbime të veçanta

Pranim teknik të projekteve të implementuara nga KK Gjilan;

Shqyrtimi i pikave grumbulluese të mbeturinave në KK Gjilan;

Azhurnimi dhe mirëmbajtja e platformës GIS;

**Sektori i lejeve të ndërtimit – aktivitetet dhe llojet e kërkesave**

Kërkesa për Ekstrakt nga Plani, kërkesa për parcelim të truallit, kërkesa për objekt të karakterit të përkohshëm të tipit montues, kërkesa për kushte ndërtimi, kërkesa për rekonstruim, aneks ndërtim, shtim, mbindërtim, e forma të tjera të ndërhyrjeve në ndërtesat ekzistuese;

Kërkesa për leje paraprake, kërkesa për leje ndërtimi, kërkesa për kontrollim teknik- leje të përdorimit, kërkesa për ndërtim të objekteve të përkohshme– ndihmëse, në vend ndërtim. (Objektet e përkohshme– ndihmëse në vend ndërtim kërkojnë leje të veçantë nëse e cenojnë shëndetin e njerëzve, trafikun– qarkullimin, dhe mjedisin si në rastet e mëposhtme): kërkesa për leje rrënimi- demolime të objekteve, kërkesa për vlerësim dhe konstatim të gjendjes së objektit;

Kërkesa për ndërtim të objekteve të Infrastrukturës komunale (rrugë, ura, hapësira gjelbëruese, hapësira për sport dhe rekreacion, rrjet të energjisë, ujësjellësit, kanalizimit, ndriçimit publik, PTK dhe përçuesve tjerë;

Pranimi i kërkesave: Kushtet e Ndërtimit 148, Leje Ndërtimi 125, Pëlqimet urbanistike 324, Lajmërime 53, Pranime teknike 3, Leje Rrënimi 26, Leje mjedisore 16, Ftesa 5, Raport 3, të tjera 53; Gjithsejtë 758

Prej tyre janë shqyrtuar 616 lëndë (536 nga 2019 dhe 80 nga 2018) ndërsa janë në shqyrtim e sipër 126 (118 nga 2018 dhe 4 nga 2019)

Të dhënat financiare për DUPMM (në këtë periudhë janë inkasuar), nga lejet ndërtimore 647,833.60 euro apo 126,053.00 m2 ndërtim, të hyrat nga Taksat- Kërkesat 3,319.00 euro, të hyrat nga Lejet mjedisore 48,011.00 euro. Gjithsejtë të hyrat deri në këtë periudhë arrijnë vlerën prej 702,691.60 euro.

**Drejtoria e Inspeksionit**

Inspektorët dhe zyrtarët e drejtorisë së Inspeksionit përveç që kanë detyrat e përditshme si në sektorin juridik, sektorin e ndërtimit dhe ambientit, sektorin e shërbimeve publike dhe komunikacionit dhe në sektorin e veterinarisë, sanitarisë dhe bujqësisë, janë marrë edhe me rastet e natyrës urgjente.

Duke pasur parasysh gjendjen e ujit të pijshëm si dhe në bazë të urdhëresë së lëshuar nga kryetari i Komunës z. Lutfi Haziri, kemi organizuar edhe kujdestaritë nga fundi i muajit qershor 2019 e cila vazhdon pa ndërprerje në ditët e sotshme ku janë duke marrë pjesë të gjithë inspektorët. Kujdestaritë janë mbajtur çdo ditë të punës prej orës 17 deri në ora 23 si dhe ditëve të vikendit (e shtune dhe e diele) dhe ditëve të festave duke filluar nga ora 7 deri në 24. Gjatë këtyre kujdestarive përveç me parandalimin e keq përdorimit të ujit të pijshëm inspektorët janë marrë edhe me parandalimin e zhurmës si dhe janë marrë me inspektimin e rasteve urgjente pa marrë parasysh se cilës sferë i përkasin.

Të gjeturat nga terreni janë se në fillim të mbajtjes së kujdestarisë kemi pasur një numër më të madh të keqpërdoruesve të ujit të pijshëm nga ujësjellësi ku në këto raste janë shqiptuar gjobat mandatorë ndaj këtyre personave të pandërgjegjshme, ndërsa me vazhdimin e mbajtjes së kujdestarisë ka pasur një rënie të theksueshme të kësaj dukurie ku ditëve të sotshme kemi një numër shumë të vogël të kësaj dukurie.

Po ashtu edhe tek kafiteritë në fillim kemi pasur probleme të theksuara nga zhurma ndërsa me kalimin e kohës kemi arritur ta minimizojmë këtë dukuri negative.

Kujdestaritë do të vazhdojnë edhe gjatë muajit tetor.

Aktivitetet kryesore të drejtorisë së Inspeksionit në periudhën nëntëmujore janar - shtator 2019 janë si vijon:

Numri i procesverbaleve është 1081

Numri i kundërvajtjeve është 24

Numri i gjobave mandatore të shqiptuara dhe të paguara është 24

Numri i automjeteve të përjashtuara nga komunikacioni është 6

Numri i aksioneve me Policinë e Kosovës është 22

Numri i kërkesave të pranuara është 782

Numri i kërkesave të shqyrtuara është 778

Numri i kërkesave të në shqyrtim është 4

Numri i kërkesave të refuzuara është 2

Numri i ditëve kalendarike të mbajtura kujdestarive (gjithsej 16 inspektorë) është 70

Numri i aktvendimeve të lëshuara nga drejtoria e Inspeksionit është 184

Numri i vendimeve të nxjerra nga drejtoria e Inspeksionit është 38

Numri i konkluzave të nxjerra nga drejtoria e Inspeksionit - rrënimi i objekteve publike është 12

Numri i autorizimeve të nxjerra nga drejtoria e Inspeksionit është 9

Numri i kërkesave të drejtorisë së Inspeksionit është 30

Numri i lejeve ndërtimore është 58

Të hyrat në drejtorinë e Inspeksionit nga pranimet teknike, therjet dhe gjobat mandatore është 21,066.00 €

Të hyrat nga lejet ndërtimore është 700,000.00 €

**Drejtoria për Buxhet dhe Financa**

Drejtoria për Buxhet dhe Financa gjatë periudhës gjashtë mujore ka kryer këto punë:

Pasqyrat vjetore 2018 për MF,

Raportin final financiar 2018 për Kuvend,

Raportin financiar tremujorit të parë për Kuvend

Raporti financiar gjashtë mujor për Kuvend

Kornizën afatmesme buxhetore 2020-2022

Rrjedhën e parasë (plani i keshit) për të gjitha njësit buxhetore dhe gjitha kategoritë ekonomike

Shpërndarja e mjeteve të bartura nga viti 2018

Formimi i dokumentacioni për kode të projekteve dhe alokimin e tyre nga MF

Analiza e alokimeve buxhetore si p.sh. raporti i alokimeve për Paga&Mëditje Mallra&Shërbime, Komunali, Investime Kapitale dhe Subvencione.

Kemi punua nënalokimet mujore për Paga&Mëditje, Mallra&Shërbime dhe Komunali për çerdhet, arsimin fillor dhe të mesëm (analitikë për çdo çerdhe, konvikt dhe shkollë).

Analiza e Paga&Mëditje për të gjitha programet buxhetore.

Formimin e dokumentacionit nga participimet dhe donacionet për rritje të buxhetit dhe alokimin e mjeteve.

Bashkëpunimi i ngushtë me auditorët si të brendshëm ashtu edhe të jashtëm

Pranimi i të gjitha raporteve të të hyrave nga BQK

Përpunimi i të gjitha të hyrave sipas kodeve dhe drejtorive.

Regjistrimi i të gjitha të hyrave në akces.

Regjistrimi i të gjitha te hyrave dhe shpenzimeve në SIMFK.

Përgatisim për të gjitha drejtoritë informata mujore si për të hyra ashtu edhe për shpenzime

Bëjmë barazime ditore me BQK dhe bankat komerciale.

Barazime mujore me MF-Thesar

Barazime tre mujore me MF, zyrën e alokimeve.

Përgatisim në baza ditore raporte për të hyrat për secilën drejtori.

Përgatisim UNIREF-at për të gjitha faturat e drejtorive

Mbajmë evidencë analitike për çdo lloj të hyre .

Mbajmë evidencë analitike për të gjitha shpenzimet me përjashtim të Drejtorisë së Arsimit dhe Shëndetësisë të cilët i mbajnë vet.

Shtypim listat e pagave të dërguara nga menaxheri i zyrës së Personelit i dërgojmë për verifikim nga drejtorët përgjegjës dhe nënshkruhen nga shërbyesit civilë me përjashtim të drejtorisë së Arsimit dhe Shëndetësisë të cilët i kryejnë vet.

Gjatë kësaj periudhe kemi, lëndë të zotuara janë 4500, lëndë të shpenzuara janë 4450, kurse lëndë të certifikuara dhe arkivuara janë 4300.

Kemi bërë shpërndarjen e faturave të Tatimit në Pronë (27152 fatura)

Gjatë punës vjetore bëjmë shtypjen e faturave të Tatimit në Pronë me kërkesë të tatimpaguesve dhe lëshojmë vërtetime të ndryshme .

Janë regjistruar 480 objekte të reja.

Janë verifikuar afro 3000 objekte ekzistuese

Në këtë periudhë kemi pranuar dhe shqyrtuar të gjitha ankesat e qytetarëve

Përcjellim regjistrimin dhe transferet e inventarit

**Të hyrat e Tatimit në Pronë**

|  |  |  |  |  |  |
| --- | --- | --- | --- | --- | --- |
|  | Planifikimi 2019 | Realizimi i të hyrave janar-shtator 2018 | Realizimi i të hyrave janar shtator 2019 | Krahasimi mes realizimit 2018 dhe 2019 | % në mes planifikimit dhe realizimit 2019 |
| Të hyrat nga tatimi në Pronë | **1,440000.00** | **998861.70** | **1313421.87** | **131.50** | **91.20** |

Drejtoria për Buxhet dhe Financa ka shpenzuar:

Pagat 128,876.26€

Mallra dhe shërbime 28,296.42€

Shpenzime komunale 5,688.68 €

**Gjithsej shpenzimet: 162,861.36€**

**Drejtoria për Zhvillim Ekonomik**

Ky raport përfshinë periudhën nëntë mujore (janar-shtator 2019) të cilën Drejtoria për Zhvillim Ekonomik e vlerëson si jashtëzakonisht pozitive sa i përket të arriturave të drejtorisë në raport me realizimin e planit vjetor të punës.

Vlen të theksohet se e arritura kryesore e kësaj drejtorie është përmbyllja me sukses e procesit të negocimit të Marrëveshjes për financim për realizimin e  projektit madhor infrastrukturor në vlerë prej 26 milion Euro “Impianti për trajtimin e ujërave të zeza dhe infrastrukturës përcjellëse në komunën e Gjilanit” e nënshkruar ndërmjet Qeverisë së Kosovës dhe BERZH me 9 maj 2019 në Sarajevë.

Më poshtë është prezantuar në mënyrë kronologjike një përmbledhje e aktiviteteve të realizuara me sukses me sa vijon:

* Realizmi i të gjitha aktiviteteve të ndërlidhura me rishikimin e studimit të fizibilitetit për projektin kapital “Impianti për trajtimin e ujërave të zeza dhe infrastrukturës përcjellëse” në komunën e Gjilanit.
* Negocimi i marrëveshjes për financim për projektin e Impiantit për trajtimin e ujërave të zeza dhe nënshkrimi i së njëjtës siç është përmendur më lartë.
* Nënshkrimi i marrëveshjes tre palëshe si BERZH, Komuna e Gjilanit dhe Kompania Rajonale “Hidromorava” për zbatim të projektit në fjalë.
* Në bashkëpunim me KR “Hidromorava” dhe përfaqësuesit e BERZH jemi të angazhuar në procesin e vlerësimit të kompanive ku pritet të përzgjidhet një kompani konsulente e cila do kontraktohet për të i ofruar mbështetje profesionale Njësisë për Implementimin e Projektit (NJIP) siç kërkohet me standardet e organizatave financiare ndërkombëtare për të ndërmarrë veprimet e nevojshme në lidhje me përgatitjen e dokumentacionit për tenderim, derisa punimet në terren pritet të fillojnë vitin e ardhshëm.

Sa i përket investimeve kapitale, gjatë muajit mars është nënshkruar kontrata me operatorin ekonomik për realizimin e projektit “Modernizimi i tregut të gjelbër në komunën e Gjilanit” dhe kanë vazhduar punimet të cilat sipas kontratës pritet të përfundojnë vitin e ardhshëm. Ky projekt me infrastrukturë bashkëkohore do të ndikojë jo vetëm në përmirësimin e kushteve për shitjen e produkteve të freskëta të prodhuesve tanë por edhe do ta transformoj plotësisht atë paraprak duke e bërë atraktiv për qytetarë dhe vizitorë. Ky investim publik do të ndikoj në përmirësimin e kushteve për shitjen e produkteve të freskëta: pemë dhe perime për 100 prodhues tanë si dhe mbi 200 tregtar të cilët ushtrojnë aktivitetin e tyre në tregun e gjelbër.

Në anën tjetër në bashkëpunim me NPL “Tregu” është realizuar plani për vendosjen e tregjeve mobile në disa pjesë të qytetit si: Arbëri, Dardani, Kamnik dhe rruga afër Përlepnicës, duke ju ofruar mundësi bujqve, prodhuesve të vegjël të komunës së Gjilanit të shesin produktet e tyre në vendbanime me numër më të madh të banorëve dhe më të frekuentuara. Këto tregje mobile janë duke u menaxhuar nga NPL “Tregu” e cila është duke punuar që ato të jenë plotësisht funksionale.

Një projekt tjetër i cili është duke shkuar kah përmbyllja është projekti “ Vazhdimi i punimeve në lumin ‘Mirusha” faza II, me financim nga MMPH në vlerë prej 250,000 Euro për këtë vit si dhe me bashkë financim nga buxheti i DZHE. Ky projekt ka zhvilluar punimet sipas planit dinamik kohor të paraparë.

Një projekt tjetër i cili është finalizuar gjatë kësaj periudhe është terreni sportiv në fshatin Pogragjë i realizuar në bashkëpunim me shoqatën “Pogragja” me seli në Zvicër, ndërsa rishtazi kanë filluar punimet për ndërtimin e terrenit sportiv në fshatin Bresalc në bashkëpunim me “Rotary Club”.

Një sektor tjetër i rëndësishëm i kësaj drejtorie është edhe Efiçienca e Energjisë (EE) me kërkesën e MZHE ka vazhduar procesi i vlerësimit të kompanisë konsulente në kuadër të programit me KfË (Bankën gjermane) për projektin “Masat e efiqiencës së energjisë në ndërtesat publike”. Gjatë kësaj periudhe është përmbyll faza e parë e vlerësimit ndërsa faza e dytë e vlerësimit është në proces dhe pritet të përfundojë deri në fund të këtij viti ndërsa zbatimi i projekteve në terren pritet të filloj në fillim të vitit 2020. Komuna e Gjilanit synon që përmes këtij programi të intervenoj me masa të EE në tri shkolla si “ Ibrahim Uruqi” Bresalc, “Skënderbeu” Përlepnicë dhe “Dëshmorët e Kombit”, Gjilan.

Vlen të theksohet se DZHE ka vazhduar të bashkëpunojë ngushtë me projektin “Support on implementing the 3RD Energy package with focus on EE/ER”, projekt ky i financuar nga Bashkimi Evropian, që zbatohet nga konsorciumi i udhëhequr nga GFA Consulting Group, Hamburg, Gjermani.  Objektiva e përgjithshme e këtij projekti (Mbështetje në Implementimin e Pakos së Tretë të Energjisë me fokus në Efiçiencë të Energjisë dhe Burimeve te Ripërtëritshme) është mbështetja e zhvillimit të qëndrueshëm të sektorit të energjisë në përputhje me detyrimet e Traktatit të Komunitetit të Energjisë dhe Strategjisë Kombëtare të Energjisë. Si pjesë e këtij projekti përveç përkrahjes së komunës në hartimin e PKVEE, përgatitjen e një projekti për aplikim në fondet e BE të dedikuara për komunat e Kosovës në fushën e EE, përmes këtij projekti edhe do të instalohet softveri ENSMASOFT-it i cili zbatohet në bashkëpunim me GIZ dhe i cili do të shërbej për të menaxhuar eficiencën e energjisë në objektet komunale në të ardhmen. Po ashtu dy zyrtarë komunal kanë ndjekur trajnim tre-ditor për përdorimin e këtij programi. Me përkrahjen e këtij projekti është finalizuar dokumenti “Plani Komunal i Veprimit të EE 2019-2021” dhe në këtë dokument janë planifikuar masa të efiqiencës së energjisë  në 7 objekte publike derisa planifikojmë të aplikojmë me projekte (katër shkolla) për financim fondin e lartpërmendur të EE gjatë këtij viti.

Në kuadër të programit PPP gjatë kësaj periudhe jemi në proces të realizimit të tri (3) studimeve të fizibilitetit për projekte në fushën e turizmit, energjisë, infrastrukturës biznesore, sportive etj. Realizimi i këtyre studimeve si: “Penda e Livoqit”, “ Shtrirja e rrjetit të gazit natyror dhe të kompresuar në komunën e Gjilanit” dhe “Palestra e sporteve “Bashkim Selishta-Petriti” do të krijojnë mundësi për investime përmes partneritetit publiko-privat për zbatim të projekteve zhvillimore duke e bërë kështu komunën atraktive për investitor vendor dhe të huaj.

Pas nënshkrimit të marrëveshjes për bashkëpunim gjatë muajit Korrik 2019 ndërmjet Komunës së Gjilanit dhe Qeverisë, gjatë kësaj periudhe është përgatitur një projekt, shkolla në Uglar për intervenim me masa të eficiencës së energjisë dhe Zvicerane “Swiss Contact” janë zhvilluar takime me ekspertë ndërkombëtar në fushën e turizmit, ekspertë nga kompanitë franceze si “Geode” dhe “Avione Jaune” ku vend të përmendet se tashmë janë përfunduar matjet gjeodezike në liqenin e Livoqit, ndërsa studimi i fizibilitetit është në punë në progres dhe pritet të përfundojë deri në fund të këtij viti, eventualisht në fillim të vitit të ardhshëm.

Sa i përket projektit PPP “ Rregullimi i infrastrukturës së kompleksit të shkollave të mesme të Gjilanit” , projekt ky i cili ka për qëllim rregullimin, sigurimin, funksionalizimin e hapësirës shkollore dhe ofrimin e shërbimeve të nevojshme për nxënësit dhe personelin, është në realizim e sipër dhe gjatë këtij viti pritet të përfundojnë të gjitha punët ndërtimore sipas kontratës. Partneri privat “Adea fast food” Sh.p.k ka qenë i hapur për bashkëpunim dhe në kordinim me Ekipin për Menaxhimin e Projektit, DZHE ka dorëzuar me kohë raportin vjetor në Ministrinë e Financave të përgatitur sipas Direktivës #5 “Mënyra e Raportimit të Autoriteteve Publike tek KPPP”.

Sa i përket projektit tjetër PPP, Komuna e Gjilanit me datën 30 maj 2019 zyrtarisht ka dërguar Njoftimin për Ndërprerje të Marrëveshjes PPP “Eco-higjiena” sh.p.k për shkëputje të kësaj kontrate si rezultat i mos përmbushjes së obligimeve nga ana e partnerit privat. Tani jemi në proces tranzicioni i cili duhet të përmbyllet deri në fund të këtij viti.

Drejtoria gjatë periudhave të ndryshme ka realizuar me sukses katër (4) panaire me qëllim të promovimit të bizneseve dhe aktiviteteve të tyre afariste si dhe promovimin e shkathtësive për punë tek të rinjtë si në vijim:

* Edicioni i dytë i Panairit të Punës i organizuar në bashkëpunim të ngushtë me Organizatën Qeveritare Gjermane GIZ, MPMS ku kanë marrë pjesë 45 biznese të cilat kanë ofruar rreth 500 vende pune.
* Mini panairi tre ditor në muajin qershor 2019 me gratë artizane dhe fermerë organizuar në kuadër të aktiviteteve për shënimin e 20 vjetorit të çlirimit të Gjilanit.
* Panairi “Gratë në biznes” i organizuar në bashkëpunim të ngushtë me MTI  (17-19 Korrik) ku kanë ekspozuar punimet artizanale rreth 30 gra nga komuna e Gjilanit dhe komunat tjera të Kosovës.
* Panairi Biznesi me konsumatorët i organizuar në bashkëpunim me Gloal Consulting and Development Associate (në muajin shtator 2019) në kuadër të programit “Interdev 2” të UNDP ku kanë marrë pjesë 30 biznese nga komunat si: Viti, Dragash dhe Shtërpcë të përfshirë në aktivitete të bujqësisë, industrisë ushqimore dhe gastronomi turizëm.

DZHE është përkujdesur dhe ka bashkëpunuar ngushtë me tri projektet e financuara përmes programit “Fuqizimi i Sektorit Privat” të financuara nga Populli Amerikan përmes Agjencisë së Shteteve të Bashkuara për Zhvillim Ndërkombëtar (USAID) dhe Agjencisë Suedeze për Zhvillim Ndërkombëtar (SIDA). Në kuadër të projektit “Programi i Trajnimit për Vetë-Punësim” i zbatuar nga Help – Hilfe zur Selbsthilfe ka vazhduar dhe është përmbyll procesi i vlerësimit ku nga gjithsej 44 aplikues dhe sipas buxhetit të projektit në dispozicion janë përzgjedh 12 (7 M dhe 5 F) përfitues të cilët do të shpërblehen me grante në formë të pajisjeve. Gjithashtu në kuadër të projektit tjetër i cili realizohet nga “Klubi i Prodhuesve të Kosovës” gjatë kësaj periudhe kanë përfunduar punën praktike me pagesë 31 të rinj në kompanitë “Fluidi”, “Flexograf”, “Menakon”, “Euro model”, “Gandizajn” etj.

Për më tepër DZHE në bashkëpunim me Klubin e Prodhuesve të Kosovës dhe përfaqësues të bizneseve ka organizuar sesion informues në lidhje me prezantimin e Platformës “Made in Kosova”. Kjo web platformë do të përfshijë të gjitha kompanitë e sektorit të prodhimit dhe shërbimeve në Kosovë me qëllim kryesor promovimin e produkteve dhe shërbimeve  në mbarë botën. Platforma do të jetë një panair i përhershëm online, ku secila kompani do të ketë profilin e vet të kompanisë si dhe do të prezantohen të gjitha produktet e saj.

Projekti tjetër në kuadër të programit të USAID-it i cili zbatohet nga American University of Kosova (AUK) ka realizuar me sukses trajnimet në ICT dhe gjuhë gjermane të cilat kanë zgjatur me muaj ku kanë përfituar 60 të rinj nga komuna e Gjilanit.

Sa i përket projekteve të financuara nga BE, Programi IPA BNK ka vazhduar organizimi i një mori trajnimesh ku përfitues ishin 44 ndërmarrëse artizanale gra dhe vajza nga Kosova dhe Maqedonia organizuar me temën “"Prodhimi i produkteve artizanale prej materialeve ekologjike dhe paketimi". Ky trajnim është e organizuar nga Qendra për trajnim dhe resurse për përfaqësim (avokim) - ATRC nga Prishtina, Shoqata për iniciativa zhvillimore - Zenith, dhe Shoqata e bizneseve dhe konsulentëve – Kreacija në kuadër të projektit "Ndërtim i aftësisë konkurruese përmes bashkëpunimit dhe inovacionit - qasja në tregjet e huaja për artizanate" . Në anën tjetër ka vazhduar trajnimi i 70 grave (dy herë në javë) artizane për punime me “vek” dhe përgatitje të ushqimeve tradicionale nga projekti tjetër i cili realizohet nga OJQ “ Open door” në bashkëpunim me komunën e Gjilanit.

Në QRB gjatë kësaj periudhe janë regjistruar 392 biznese të reja dhe janë çregjistruar 54 biznese derisa janë regjistruar 666 punëtorë dhe janë çregjistruar 65 . Qendra ka ofruar 2530 shërbime bizneseve në fusha të ndryshme ndërsa 1690 biznese kanë ndërruar certifikatat e biznesit duke u pajisur me të reja sipas ndryshimeve që kanë filluar të aplikohen nga MTI/ARBK. Gjithsej janë përgatitur 219 Procesverbale dhe Vendime për taksë komunale si dhe drejtoria ka trajtuar 32 kërkesa të ndryshme duke respektuar afatet e parapara ligjore.

Drejtoria vazhdon të bashkëpunojë ngushtë dhe të koordinohet me Komisionet Komunale të NPL “Tregu”, “Stacioni i Autobusëve” si dhe me të gjithë  akterët relevant në nivel lokal dhe qendror, donator, shoqëri civile, komunitetin e biznesit, me qëllim të arritjes së partneriteteve përmes koordinimit të iniciativave dhe aktiviteteve të cilat ndikojnë në përshpejtim dhe zhvillim të qëndrueshëm ekonomik lokal.

Të hyrat vetanake përmes taksës ndaj biznesit ka shënuar trend pozitiv dhe gjatë kësaj periudhe realizimi ka tejkaluar planifikimin vjetor për 118% duke ju falënderuar përfaqësuesve të bizneseve të cilët ju kanë përgjigj pozitivisht ftesës për pagesë dhe shlyerje të obligimeve ndaj komunës së Gjilanit.

Nga buxheti i përgjithshëm i drejtorisë prej 1.330,240.80 Euro gjatë këtij nëntë mujori të vitit, DZHE ka shpenzuar gjithsej 974,666.30 Euro ose 73.26 %, prej tyre shpenzime për investime kapitale janë gjithsej 837,570.95 Euro ndërsa nga kategoria mallra dhe shërbime janë shpenzuar gjithsej 137, 095.35 Euro .

**Drejtoria për Mbrojtje dhe Shpëtim**

Në kuadër të planit të punës për vitin 2019, Drejtoria për Mbrojtje dhe Shpëtim në periudhën nëntë mujore të vitit 2019 aktivitetin e saj e bazon në këtë planin të cilin e harton në fillim të çdo viti kalendarik.

Plani i punës së Drejtorisë për Mbrojtje dhe Shpëtim (DMSH), mbështetet në rregulloret dhe ligjet në fuqi, si në Ligjin mbi Fatkeqësitë Natyrore dhe Fatkeqësitë Tjera, me nr;04/L-027; Ligjin e Mbrojtjes nga Zjarri nr 04/L-012, Ligjin për Zjarrfikje dhe Shpëtim me nr: 04/L-049, Ligjin përkatës Komunal, udhëzimet-rregulloret përkatëse të lëmisë së emergjencave, të cilat kanë fushëveprimtarinë në menaxhimin e situatave Emergjente duke bërë identifikimin, lajmërimin dhe alarmimin me kohë të situatave të cilat kanë të bëjnë me atakimin e jetës së njerëzve dhe të mirave materiale në Komunën tonë, për të cilën veprimtari ka hartuar edhe plane konkrete si Planin e Vlerësimit të Rrezikut, Planin Operativ Emergjent, plane kontingjente etj.

Duke u bazuar në përgjegjësitë dhe ligjet në fuqi, DMSH ka marrë masa të nevojshme për parandalimin e fatkeqësive të ndryshme, ku ka përcjellë aktivitetet e subjekteve relevantë duke bërë koordinimin me këto subjekte, varësisht nga karakteri, lloji i fatkeqësive dhe përmasat e shkallës emergjente.

Puna e DMSH, është në m’ varësi nga faktorët e ndryshëm natyror por edhe faktorëve tjerë njerëzor e teknologjik, andaj aktivitetet e DMSH janë sipas intensitetit të këtyre faktorëve që cekëm më lartë dhe faktorëve të tjerë që përcaktohen nga kushtet e përgjithshme shoqërore dhe klimatike.

Në kuadër të tërë kësaj, do ta paraqesim raportin sipas kronologjisë së aktiviteteve të zhvilluara për nëntë mujorin e këtij viti:

* Në këtë vit është filluar me hartimin e planit të punës për vitin 2019. Në bazë të kësaj, me kërkesë të AME-së, është hartuar edhe lista e trajnimeve të nevojshme të zyrtarëve me qëllim të ngritjes profesionale të shërbimit të zjarrfikjes. Në këtë vit si rezultat i angazhimit të madh të Akademisë në Vushtrri, trajnimet nuk janë mbajtur me kohë, por që në fund të këtij nëntë mujori, është duke u trajnuar grupi i parë i Personelit Profesional te Zjarrfikësve dhe Vullnetarët nga Shoqata e Zjarrfikësve në Gjilan.
* Në këtë periudhë DMSH, ka marrë masa e nevojshme për parandalimin e fatkeqësive të ndryshme si dhe ka përcjellë aktivitetet e subjekteve relevante duke bërë koordinimin me to varësisht nga karakteri, lloji dhe përmasat e fatkeqësisë.
* Në bashkëpunim me Zyrën e Kryetarit, Drejtorinë e Shërbimeve Publike dhe të gjithë faktorët tjerë përkatës, përgjatë këtij nëntë mujori, janë koordinuar aktivitetet e ndryshme në intervenime të përbashkëta në dalje në ndihmë qytetarëve për eliminimin e rrezikut nga zjarret, vërshimeve, stuhive dhe rreziqeve nga fatkeqësitë të tjera.
* Me 7 mars 2019, rreth orës 14:10, Komuna e Gjilanit kishte një fatkeqësi komunikacioni me fatalitet, me shumë të lënduar dhe dëme materiale. Automjeti Kamion tipi Scania me ngarkesë ujë të pijshëm, është dalë nga kontrolli si pasojë e mos funksionimit të frenave në fillim të rrugës “Idriz Seferi” dhe ka përshkuar të gjithë rrugën deri tek rrethi në qendër të qytet tek Hotel “Kristal”. Si pasojë e kësaj fatkeqësie në komunikacion, kishim një qytetar të vdekur, 21 kanë marrë lëndime të rënda dhe të lehta, të cilët janë dërguar me urgjencë në Spitalin Regjional në Gjilan dhe tre prej tyre janë dërguar në QKUK. Dëme materiale kanë qenë 11 vetura të dëmtuara, dy shtylla elektrike, dy drunjë, një City Light i reklamave, katër tabela trafiku etj. Pas aksidentit, në vend të ngjarjes kanë dalë menjëherë të gjitha ekipet komunale emergjente nën mbikëqyrjen e tërësishme të shtabit të emergjencave të udhëhequr nga Kryetari i komunës z.Lutfi Hazri, ku kjo fatkeqësi është menaxhuar me përgjegjësi të lartë profesionale.
* DMSH, në këtë nëntë mujor, ka vazhduar të identifikoi objektet të cilat paraqesin rreziqe të ndryshme për qytetarët. Objekte të tilla janë për shkak të vjetërsisë dhe mos mirëmbajtjes së tyre, si dhe objekte të pa banuara që nga paslufta si në rastin në Lagjen “Avdulla Presheva”, gjithashtu disa objekte Institucionale në qytet e rrethinë dhe objekte private sipas kërkesave të vetë qytetarëve.
* Ky fillim vit, në vazhdimësi deri më tani është karakterizuar me zjarre të hershme në mungesë të të reshurave, e sidomos në periudhën shkurt (62 zjarre) dhe mars (117 zjarre) të këtij viti, kemi pasur rritje të intervenimeve në shuarjen e zjarreve. Pas tremujorit të parë ne kemi marrë masat e duhura në ngritjen e gatishmërisë me zyrtarët e DMSH, Njësisë Profesionale të Zjarrfikëseve, ku kemi mbajtur disa takime me faktorët Komunal Emergjent: si me Policinë e Kosovë, Zyrën operative Emergjente 112, Inspektoratin e Zjarrfikjes së AME, zyrtarët e Pylltarisë, ku jemi dakorduar në marrjen e masave të duhura dhe në vazhdimësi kemi vazhduar bashkëpunimin mes këtyre Institucioneve.
* Pas këtyre masave që kemi marrë, kemi bërë një fushat vetëdijesuese për qytetarët përmes njoftimeve të përgjithshme, si: komunikimit të drejtpërdrejt me qytetarë, këshillave të lagjeve dhe fshatrave, postareve, mediave elektronike dhe rrjeteve sociale me qëllim të njoftimit dhe të vetëdijesimit të qytetarëve në parandalimin e zjarreve fushore dhe pyjore. Si rezultat i këtyre masave, gjate sezonit të nxehtë veror, përkundër temperaturave shumë të larta, ne kemi pasur rënie të dukshme të zjarreve malore dhe atyre fushore në muajt: korrik (38 zjarre), gusht (63 zjarre), ku këto zjarre janë intervenime të ndryshme dhe shumë pak fushore dhe asnjë malore. Kemi pasur bashkëpunim dhe koordinim të mirë mes institucioneve, gjithashtu edhe vetëdijesimi dhe kujdesi i vetë qytetarëve në parandalimin e zjarreve.
* Në fillim të këtij nëntëmujori, DMSH ka sjellë një donacion shumë me rëndësi nga Zvicra përmes Rotary Club Gjilani. Donacioni është Kamion për Intervenime të ndryshme Teknike për Shërbimin e Zjarrfikjes dhe Shpëtimit në Gjilan. Ky ka një gjenerator elektrik që jep rrymë 30 km/h, reflektor për ndriçim 4000 wat dritë dhe shumë pajisje tjera për intervenime të ndryshme.
* Në bashkëpunim me AME-në, është mbajtur simulim një ditor për tërmetet me mjetin profesional simulues për tërmete në hapësirat e oborrit të shkollës fillore “Selami Hallaqi”, me çka kanë marrë përvojën e duhur mbi 400 nxënës të shkollave të komunës sonë.
* Njësinë profesionale të Zjarrfikësve e kemi furnizuar me tri pompa profesionale të ajrit të llojit STIHL Br 600 për fikjen e zjarreve, të cilat shërbejnë dhe lehtësojnë punën në fikjen e zjarreve malore dhe fushore.
* Me kërkesë të Drejtorisë së DMSH-së, në bashkëpunim me Kompaninë “Hidromorava”, është krijuar grupi i përbashkët punues, në Hartimin e Projektit te Hidrantëve Publik. Si pjesë e parë e këtij grupi profesional të punës, është arritur të aftësohen shtatë pika furnizuese të Hidrantëve në qytetin tonë të cilët më herët kanë qenë jashtë funksionit.
* Për shkak të thatësisë dhe mungesës së ujit në disa pjesë të qytetit, në bazë të situatës dhe gjendjes së krijuar, DMSH ka hartuar Planin Kontingjent për përballimin dhe Menaxhimin e Mungesës së ujit të Pijshëm-Thatësirës, i cili është dorëzuar me kohë zyrës së Kryetarit.
* Gjithashtu, DMSH ka hartuar dokumentin për sigurim të Objekteve që menaxhohen nga Komuna e Gjilanit, të cilën e ka dorëzuar në zyrën e Kryetarit dhe zyrën e Prokurimit.
* Jemi angazhuar në identifikimin e familjeve në nevojë për banim social përmes zyrtarit të DMSH-së, në Komisionin e formuar nga Kryetari i Komunës.
* Gjithashtu DMSH, përmes zyrtarit është angazhuar dhe kemi marrë pjesë në Komisionin për dezinfektimin, dezinsektimin dhe deratizim (DDD) të objekteve dhe hapësirave publike i krijuar nga zyra e Kryetarit.
* Janë implementuar më shumë se 100 aktivitete të ndryshme në kuadër të drejtorisë të evidentuar në librin zyrtar të protokollit si: kërkesa, përgjigje, procesverbale, propozime, rekomandime, vërtetime, autorizime etj.
* Nga raporti i nëntë mujor i Intervenimeve në Njësinë Profesionale të Zjarrfikjes dhe Shpëtimit (NjPZSh) për këtë periudhë janar-shtator 2019, kemi 414 intervenime në zjarre të ndryshme, 50 intervenime teknike, 16 shërbime të ndryshme, 8 lajmërime të rrejshme, 7 vërshime, gjithsejtë deri më tani janë 495 dalje ose intervenime të përgjithshme nga NjPZSh.
* Nga raporti nëntë mujorë i Inspektoratit për parandalimin e zjarreve, për këtë periudhë nëntë mujore ( janar-shtator 2019) janë kryer inspektime të rregullta me ç‘rast janë hartuar procesverbale dhe vendime, gjithashtu janë lëshuar, vërtetime mbi gjendjen e sigurisë nga zjarri të subjekteve të ndryshme, vërtetime mbi zjarrin e ndodhur në objekte të ndryshme kryesisht të sektorit privat, njoftime për Njësinë e Hetuesisë së Policisë së Kosovës në Gjilan. Gjithashtu janë lëshuar edhe pëlqime të dokumentacioneve teknike në sektorin publik dhe atë privat në Komunën e Gjilanit. Nga aktivitet e kësaj njësie kemi 184 Inspektime, 184sektori i pasurisë, nga objekte të inspektuar sipas kategorisë 197, masa të propozuara 647, aktvendime të marra 25, masa të urdhëruara 104, pëlqime në dokumentacioni investivo teknik 4, vend shikime të zjarreve 18.

**Drejtoria për Kulturë, Rini dhe Sport**

**Flaka e Janarit 2019**

Në muajin janar u mbajt Manifestimi kulturor-mbarëkombëtar” Flaka e janarit 2019”- edicioni i 28 –të. Me 11 janar fillon, me respektin dhe krenarinë për dëshmorët e kombit, duke bërë homazhe në varrezat e dëshmorëve dhe te lapidarët në qytet, për të vazhduar “ndezja e flakadanit”- Flakadani u ndez tek sheshi “Rexhep Mala e Nuhi Berisha” pranë lapidarëve të tyre.

Manifestimi zyrtarisht u hap me 17 janar, me Akademinë e Flakës, kushtuar 20 vjetorit të çlirimit të Gjilanit. Pastaj duke vazhduar me ekspozitën e arteve figurative- pamore ku edhe këtë vit kishte punime të shumta artistike. Më 19 janar në Bibliotekën e qytetit u mbajtë “Tryeza historike kushtuar veprës së kolosit: “Mulla Idriz Gjilanit”, ku folën historianët.

Me 21 janar u mbajt: Akademia përkujtimore me rastin e 13 vjetorit të ndarjes nga jeta të Presidentit historik Ibrahim Rugova. Kjo akademi ishte pasuruar edhe me program artistik nga Shkolla e Muzikës në Gjilan si dhe nga kori “ Siparantum” nga Peja nën dirigjimin e prof. Memli Kelmendi, për të -vazhduar me koncert solistik nga muzika klasike me artist nga Shqipëria.

Nga 23 deri me 27 janar u organizua Festivali mbarëkombëtar i Dramës Shqipe.

“ Talia e Flakës 2019”

Festivalin e hapi Teatri Kombëtar i Kosovës me shfaqjen:“ I ligu për mend” autor Gjergj Fishta, regjia Altin Basha.

Në natën e dytë u paraqit Teatri i Gjilanit me shfaqjen “I vetëm në banesë” autor Avni Shkodra, regjia Natyrë Kallaba.

Në natën e tretë u prezantua Teatri Eksperimental “Kujtim Spahivogli” nga Tirana me shfaqjen “ Kreolët e Ballkanit’ autor dhe regjisor Enver Petrovci.

Nata e katërt vazhdoi me teatrin “Multimedia” me shfaqjen “Hipokritët ose pacienti anglez” autor Jeton Neziraj regjia, Blerta Neziraj.

Me 27 janar ishte nata e fundit dhe përmbyllja e Festivalit, në skenë u paraqit teatri “ Adriana” nga Ferizaj me shfaqjen “Kur hana del”, autor Ag Apolloni, regjia Ben Apolloni, pas shfaqjes u ndan edhe çmimet që jep Festivali.

Më 28 janar u mbajt Festivali i Këngës për fëmijë: “Xixat e Flakës”, ku u paraqitën shumë talent të rinj.

Me 31 janar, në sallën e Bibliotekës u mbajt edhe **Ora e madhe letrare** “Pena e Flakës”, ku shumë krijues konkurruan me krijimet e tyre si në: poezi dhe prozë dhe në fund juria vlerësoi 3 krijimet më të mira, po ashtu u lexuan edhe shumë poezi nga shkrimtarë e poet nga të gjitha trevat shqiptare.

Festivali mbarëkombëtarë “Flaka e Janarit ” 2019, përfundoi me 31 janar me “ Fest Flaka” – Festivali i muzikës popullore, po ashtu edhe këtë edicion, nga juria profesioniste u ndanë 3 çmimet e para, për solistët më të mirë.

**11-Vjetori i shpalljes së Deklaratës i Pavarësisë**

Muaji shkurt është shumë i rëndësishëm për Kosovën në ngritje të vlerave tona kombëtare e shtetërore, u mbajtën aktivitete kulturore, në sallën e Kuvendit, u mbajt ceremonia e ndarjes së çmimit “Qytetarë nderi”, të ndarë nga kryetari Haziri, po ashtu u shënua ceremonia e Deklaratës së Pavarësisë së Kosovës nga objekti i Qeverisë arrin në Gjilan.

Më 5 - 6 mars, u shënua “Dita e dëshmorëve”, të gjithë ata që ranë në altarin e lirisë, ata që dhanë gjithçka, dhanë edhe jetën, për lirinë që ne e gëzojmë sot. Ky aktivitet u shënua në varrezat në “Kodrën e Dëshmorëve”, përgjegjës ishte DKRS, zyra e Kryetarit në bashkëpunim me Shoqatën e OVL- të UÇK- së.

Me 15 prill, në bashkëpunim me zyrën e kryetarit, OVL, familjet e dëshmorëve dhe përfaqësuesit e fshatit, është organizuar “ Beteja e Zhegocit “, ku u përkujtuan dëshmorët dhe martiret e rënë në këtë betejë. Po ashtu këtë vit në parkun e lagjes “Dardania” u vunë bustet e heronjve, luftëtarëve e intelektualëve, që punuan pa ndalur deri në frymën e fundit për lirinë e vendit, qifti – Hanumshahe Abdullahu – Nushi e Tefik Zymberi.

Me 1,2 dhe 3 prill, u mbajt Manifestimi: “Ditët e Agimit”, në fshatin Zhegër në vendlindjen e komandantit të Karadakut “Agim Ramadanit”, ky manifestim u organizua nga Këshilli i fshatit në bashkëpunim me DKRS- në, dhe në koordinim me zyrën e Kryetarit. Qëllimi i këtij aktiviteti për vjetshëm është rikujtimi i veprës së jashtëzakonshme të heroit të kombit, komandantit “Agim Ramadani”, në luftën për çlirimin e Kosovës. U bënë homazhe pranë lapidarit të heroit “Agim Ramadani” nga familja e tij, bashkëluftëtarë e personalitete politike dhe po në këtë ditë në qendër të qytetit u zbulua mozaiku i punuar me gëzhoja plumbash, portreti i komandantit “Agim Ramadani”.

Më 1 qershor, u shënua “Dita ndërkombëtare e fëmijëve”, në këtë ditë u organizuan shumë aktivitete me fëmijët dhe për fëmijët.

Aktivitete të organizuara nga Asambleja e fëmijëve, vizita në institucione të ndryshme komunale, vizitë zyrës së kryetarit të Komunës z. Lutfi Haziri etj.

Teatri i qytetit shfaqi premierën e shfaqjes për fëmijë “ Beli Blerta dhe Balena blu”, luajtur nga aktorët Safete Mustafa-Baftiu e Gzim Bucolli me regji të Burim Baftiu.

Kjo festë për fëmijë u përmbyll me Festivalin “Lyra Fest” që u mbajt në teatrin e Qytetit, ky ishte edhe vit jubilar dhjetëvjetori i “Lyra Fest”.

Në muajin qershor, për nderë të 20-të vjetorit të çlirimit të Gjilanit, për tri ditë u organizuan shumë aktivitete.

Aktivitetet filluan me respektin për shkrimtarin, dramaturgun Gjilanas “Beqir Musliu”, homazhe te varri i tij.

Më 14 qershor – Shtegu i lirisë, vrapimi nga fëmijët e lindur në vitin e Pavarësisë, nisja nga kazerma e FSK-së.

Inaugurimi i Shtëpisë së Kulturës “ Zija Shemsiu” në Përlepnicë, shpallja e më të dalluarve në sport, Hotel Astoria.

Shfaqje nga Presheva “Misteri” ora 20-00 Teatri i qytetit.

Me 15 qershor, u fillua me homazhe te varrezat e dëshmorëve, shoqata e historianëve “Ali Hadri” simpozium për “Mulla Idriz Gjilanin”, shfaqje për fëmijë në teatrin e qytetit, trekëndëshi poetik Shurdhan, shpallja e më të dalluarve në kulturë e rini, në fund të programit kryetari Haziri, ndau mirënjohje për më të dalluarit.

Mandej kemi filluar me përgatitjet për aktivitetet në shenjë falënderimi e respekti për mërgatën korrik – gusht dhe aktivitete të tjera sipas kërkesave e mundësive.

**Ndërtimi i stadiumit ndihmës për FC “Drita”**

Gjatë këtij viti ka vazhduar projekti kapital i ndërtimit të stadiumit i ndihmës për nevoja të FC “Drita”, i cili kap vlerën e afro gjysmë milioni euro. Aktualisht, është duke u punuar faza e fundit e objektit dhe së shpejti pritet inaugurimi.

14 korrik 2019 - “Shtegu i Lirisë”

Në Gjilan është mbajtur gara “Shtegu i Lirisë” me fëmijët e lindur në vitin e shpalljes së pavarësisë së Republikës së Kosovës. Pjesëmarrës ishin rreth 400 fëmijë të lindur në vitin 2008 dhe gara nuk kishte karakter garues.

Nisja e kësaj gare filloj nga Batalioni i Parë i Reagimit të Shpejtë të FSK’së, pasi që është simbolik e veçantë për vlerësimin e lartë për këtë institucion dhe për t’i kujtuar dëshmorët, heronjtë dhe martirët e kombit që u flijuan për ditët e lirisë që Gjilani dhe Kosova po i gëzon tash e 20 vjet.

**24 korrik 2019 - “Stretball Kosova 2019”**

Në kuadër të organizimit të turneut “Stretball Kosova 2019”, edhe Gjilani ishte mikpritës i kësaj gare mjaft atraktive. Pjesëmarrës ishin 6 (gjashtë) ekipe ku ndeshja finale ishte shumë interesante në mes të “AIR FORE ONE” si dhe ekipit “PRO ENG PERLEPNICA” . Fitues i këtij turne ishte “AIR FORCE ONE” ku edhe e siguroj biletën për pjesëmarrje në finalen e madhe që u mbajt në Prishtinë.

Sektori i Sportit vazhdimisht është duke punuar që të respektohen rregulloret për shfrytëzimin e hapësirave sportive, ngritjen dhe intensifikimin e komunikimit me të gjitha klubet sportive të komunës.

**1-6 gusht 2019, “Ditët e Mërgatës”**

Biblioteka ka pritur dhe përcjell fëmijët e mërgimtarëve në kuadër të aktiviteteve të Ditëve të Mërgatës.

**12 gusht 2019-** “**Dita e Rinisë”**

Dita e Rinisë, u shënua me një pjesëmarrje të gjerë të të rinjve në fushën e artit, muzikës, letërsisë dhe sportit, duke përcjellë mesazhin e rinisë aktive që Gjilani e ka.

**13 gusht 2019 - “ Fuqizimi i Rinisë dhe Rritja e Pjesëmarrjes”**

Në Shtëpinë e Rinisë në Gjilan, u mbajt aktiviteti i radhës për nder të ditës së rinisë me temë “Fuqizimi i Rinisë dhe Rritja e Pjesëmarrjes" e organizuar nga Organizata KGBTO e mbështetur nga Komuna e Gjilanit DKRS. Në këtë aktivitet pjesëmarrës ishin shumë organizata si KVRL, Forumi Rinor, Organizata Studentore, OJQ si dhe klube sportive. Në këtë takim u shfaqën shumë ide në të mirën e rinisë dhe komunës ku unë si ushtruese e detyrës së Drejtorisë për Kulture, Rini dhe Sport i pranova që t’i shqyrtoj kërkesat, sugjerimet, pakënaqësitë dhe idetë e tyre.

**17 shtator 2019 - “20 Vjetori i Rivarrimit të Dëshmorëve të Kombit”**

Aktiviteti i organizuar nga DKRS-ja në bashkëpunim me Shoqatën e Familjeve të Dëshmorëve filloi me homazhet tek varrezat - Kodra e Dëshmorëve dhe Akademi në nderim për dëshmorët në 20 Vjetorin e Rivarrimit në Teatrin e Qytetit.

27 Shtator 2019, aktivitet në atletike me moton “Vrapo, kërce, hedh” në bashkëpunim me Federatën e Atletikes së Kosovës. Organizuam një program lojërash për fëmijë të titulluar BeActive - “Atletika për Fëmijë – Gjilani 2019”.

**Biblioteka e Qytetit “Fan S. Noli”**

Mbi 2 mijë libra të rijnë të të gjitha lëmive dhe shkencave, (kanë hy në Bibliotekë)

450 gazeta ditore dhe 180 revista dhe materiale tjera bibliotekare.

3907 anëtarë të rregullt,

22429 libra të huazuara,

45 333 shfrytëzues lexues në salla;

4300 gazeta të lexuara studiues dhe hulumtues dhe pensionistë**;**

Siç edhe e dini, nëse fillohet të shikohet në mënyrë kronologjike të ngjarjeve në Bibliotekën e Qytetit atëherë ato janë kështu:

Në muajin janar në bibliotekë është mbajtur Ora e Madhe Letrare e “Flakës së Janarit”;

Po në këtë muaj u mbajte koncert i muzikës klasike nga soprano Besa Krasniqi dhe miq (gjithashtu performues të njohur të muzikës klasike) në Kosovë.

Në muajin shkurt gjegjësisht më datë 17 Dita e Pavarësisë së Republikës së Kosovës dhe nën patronatin e kryetarit z Lutfi Haziri, janë dhënë Mirënjohje për 4 lexuesit më të dalluar për vitin 2018 si: Elina Hajrullahu, Tuana Ajvazi, Valdete Salihu, Haqife Rahimaj.

Gjatë muajit shkurt- mars, punëtorë të bibliotekës kanë qenë pjesëmarrës të një aktiviteti shumë të rëndësishëm “Projekti- Digital Citizen | Qytetari Digjital dhe Fondacioni BONEVET përmes pajisjeve BOSSON Add-on

Në muajin maj Lumturije Arifi, Mukadeze Behluli dhe Shqipe Latifi ka ndjekur ligjëratat tri javore në formë trajnimi për **Përpunimin e materialeve bibliotekare** për formimin e Katalogut elektronik të bibliotekës nga COBISS nga datat 20 – 24 maj; 10- 14 qershor dhe 24 – 28 qershor 2019, ky trajnim ishte obligueshëm dhe shumë me rëndësi për veprimtarinë profesionale të Bibliotekës së Qytetit.

Në qershor është rihapur biblioteka degë në fshatin Përlepnicë.

Me 15 qershor me nxënës dhe anëtarë të bibliotekës kanë shfaqur Programin kulturor me “Recitim dhe këngë për Dëshmorët e Kombit me rastin e Ditës së Çlirimit të qytetit Gjilanit dhe siç e dini edhe ju me

12 korrik në hapësirat e Bibliotekës së Qytetit me aktivitete të ndryshme u zhvillua manifestimi i Ditës së Rinisë në Gjilan.

1, 2, 3 dhe 5 e 6 gusht Biblioteka ka pritur dhe përcjellë fëmijët e mërgimtarëve në kuadër të aktivitetit( “ Ditët e Mërgatës)

23 gusht aktiviteti i tjetër Rinor “Basket Shishe” .

Më 16 gusht 2019, Qendra Didaktike në Gjilan i ka dhuruar Bibliotekës 966 libra, 296 revista dhe 55 cd room dhe 80 DVD.

Biblioteka në fshatin Zhegër është duke u kryer meremetimi –pritet pranim –dorëzimi

Promovim i dy dramave të dramaturgut italian Tino Caspanello

**Sektori i Rinisë**

Gjatë vitit 2019 Sektori i Rinisë ka përmbushur në mënyrë profesionale dhe me përgjegjësi të lartë detyrat dhe obligimet rutinore-administrative të proceduara sipas përshkrimit të paraparë të punës.

Secilin muaj të vitit që nga fillimi kemi vazhduar që të kultivojmë dhe të mirëmbajmë një bashkëpunim të shkëlqyeshëm me të gjitha OJQ-të lokale që kanë në fokus rininë përmes takimeve të shpeshta, ku janë shqyrtuar shqetësimet dhe propozimet e tyre për avansimin e rinisë në Komunën e Gjilanit.

Kemi koordinuar veprimet me organizatat ndërkombëtare dhe institucionet tjera lokale që veprojnë në Komunën e Gjilanit.

Është mbajtur kontakt i rregullt me organizatat e huaja si: OSCE, NDI dhe KFOR-i turk, si dhe komunikimi i rregullt nga ana e jonë me ministrinë e linjës, e që në këtë rast është Ministria për Kulturë, Rini dhe Sport.

Kemi krijuar Programin Vjetor të Punës së Rinisë për vitin 2019, implementimi i të cilit varet shumë nga gatishmëria e institucioneve të larta për t’u përkrahur financiarisht.

Në muajin janar, në bashkëpunim me KVRL-ne kemi organizuar në teatrin e qytetit ligjëratën e Prof.Dr. Jahja Kokaj me temë “Zbulimet Nobel të vitit 2018; Lufta kundër Kancerit, ndotjes së ambientit, varfërisë dhe ngrohjes globale”.

Gjatë muajit shkurt, kemi respektuar afatin ligjor duke organizuar dhe mbikëqyrur mbajtjen e kuvendit zgjedhor të KVRL-së, ku pas një konkurrence të kënaqshme idesh është z.Mehmet Zylfiu që është zgjedhur kryetar i KVRL-së për një mandat të rregullt.

Gjatë muajit mars, në bashkëpunim me Balkan Green Foundation kemi organizuar sesionin informues në lidhje me thirrjen për propozime për grante të vogla & mesme për rininë e Komunës së Gjilanit.

Muaji prill kemi siguruar hapësirën për realizimin e projektit “Cyber Hackathons”, një garë informatike mes nxënëseve me afinitet për IT, te realizuar nga ICT Academy. Po ashtu në prill në bashkëpunim me DKRS është prezantuar programi PODIUM nga UNICEF dhe IPKO

Gjatë muajit maj është krijuar hapësirë projektit Support Kosovo’s Next Success Story, të realizuar nga RIT Kosovo. Në muajin qershor kemi marrë pjesë aktive në përzgjedhjen e më të dalluarve të vitit në sektorin e rinisë.

Në muajin korrik, në bashkëpunim me UNICEF-in është realizuar projekti << NDIHMA E PARË>>

Po vazhdon praktika e komunikimit zyrtar me të gjithë të interesuarit të cilët i janë drejtuar me ndonjë kërkesë të veçantë Njësisë së Rinisë në Gjilan. Gjithë ky proces po ndodh në mënyrë të rregullt dhe në afatet e përcaktuara ligjore.

**Teatri**

1 qershor – premiera e shfaqjes më të re për fëmijë “Beli, Blerta dhe Balena Blu” e cila shënoi 1 vjetorin e Teatrit Magjik të Fëmijëve dhe Ditën Ndërkombëtare të Fëmijëve.

Kalendari kulturor i shfaqjeve dhe sjellja e shfaqjeve mysafire nga teatrot e Kosovës në Gjilan (Dodona, ODA, Ferizaj, Prishtina, Kumanova, Tirana)

Realizimi i mbi 110 shfaqjeve / reprizave për një vit kalendarik të zhvilluara sipas kalendarit kulturor:

Përkrahja financiare dhe zhvillimi/implementimi i projektit të Teatrit të Gjilanit nga programi “Kultura për ndryshim / Culture for Change” – TEATRI MOBIL i cili vazhdon të udhëtojë duke sjellë shfaqjet e Teatrit të Gjilanit anembanë Kosovës, Shqipërisë dhe Maqedonisë.

Shfaqja “Të fala nga Gjilani 2” për Mërgimtarët në kuadër të Ditëve të Mërgatës.

Shpërblimi me 2 çmimet kryesore në festivalin e Mitrovicës “Shfaqja që shkon keq” si “Shfaqja më e mirë” dhe “Aktorja më e mirë” për Tringa Hasanin;

Në festivalin e Preshevës “Ditët e Komedisë” me Shfaqjen “Vrapo pas gruas tënde” u shpërblyen me dy çmime; Tringa Hasani me çmimin aktorja më e mirë, si dhe aktori Gëzim Bucolli, aktori më i mirë në rol dytësor.

Në vazhdim po punojmë për aktivitetet në tre mujorin e fundit sipas kalendarit vjetor për vitin 2019, si dhe planifikimin e kalendarit kulturorë për vitin e ardhshëm.

**Njësitë dhe Zyrat**

**Prokurimi**

Zyra e prokurimit gjatë periudhës janar – shtator sipas kërkesave nga Njësitë kërkuese ka zhvilluar 65 procedura të prokurimit. Prej tyre, janë nënshkruar 68 kontrata publike, ndërsa 20 aktivitete janë në procedurë.

Gjatë kësaj periudhe Zyra e Prokurimit ka përgatitur vendimet lidhur me kërkesat për rishqyrtim të parashtruara nga OE, ku vlen të theksohet se shumë prej tyre pas pranimit të përgjigjeve nga AK të cilat kanë qenë bindëse dhe të argumentuara, OE janë pajtuar dhe nuk kanë parashtruar ankesë në OSHP.

**Aktivitetet e planifikuara**

Sipas planifikimit përfundimtar të prokurimit publik për periudhën janar – tetor 2019 kanë qenë të planifikuara kaq aktivitete:

Punimi i bustit të Ibrahim Rugovës

Furnizim me farë misri

Organizimi i Manifestimit të Flakës së Janarit 2019 dhe Pavarësisë së Kosovës

Furnizim me serra komerciale

Furnizim me shtëpiza për bletë

Furnizim me vegla muzikore për shkollën mesme të muzikës

Furnizim me ushqim për kafshë

Furnizimi për pajisje për digjitalizimin e shërbimeve të orareve dhe takimeve në stacionin e autobusëve

Furnizim me kurora

Furnizim me uniforma për inspektorët komunal

Furnizime me mobile

Furnizim me material administrativ për zyre

Furnizimi dhe instalimi i nxehjes qendrore në dy shkolla

Furnizim me kabinete të kimisë dhe biologjisë

Furnizim me makina mjelëse

Furnizimi me shujtë ditore për nxënësit e shkollave fillore për klasat 1-5 dhe klasat parashkollore në kuadër të shkollave.

Furnizim me inventarë

Furnizim me automjete shëndetësore

Furnizim me pajisje të TI-s (kompjuter, laptop fotokopjues dhe shtypës)

Furnizim me material riparues teknik

Furnizimi me aparate për leximin e RFID kartelave ( evidentimi i vijueshmërisë së

nëpunësve në punë) për nëpunësit e drejtorive

Furnizim me EKSTRAKT- mjete për fikjen e zjarrit për NjPZSh

Furnizimi dhe montimi i dyerve në objektin-garazhin e NjPZSh

Furnizimi me artikuj ushqimor për çerdhet e fëmijëve, konviktin e nxënësve dhe shkollat

Furnizim me mekanizim Bujqësor

Ofrimi i shërbimeve për mbikëqyrjen e projekteve të Komunës se Gjilanit

SMS(mesazhe) për njoftimin e Shërbimi WEB SMS, njoftimi i qytetarëve lidhur me përgjigjet në kërkesa, parashtresa të dorëzuara në Qendrën për Shërbim me Qytetarë.

Panairi i Gjilanit 2019

Rishikim i studimit të fizibilitetit Palestra e sporteve

Mirëmbajtja dhe riparimi i Rrobalarëses

Mirëmbajtja dhe riparimi i aparateve Hyrje-Dalje të kamerave

Mirëmbajtja e programit financiar dhe te Barnatores

Mirëmbajta dhe riparimi i pajisjeve të Laboratorit

Mirëmbajta dhe riparimi i gjeneratorëve

Transmetimi i seancave, takimeve të bordit te drejtoreve, konferencave dhe aktiviteteve tjera

Transporti i nxënësve në relacionet Sllubicë - Pogragjë dhe anasjelltas, Stublinë - Pogragjë dhe anasjelltas

Dezinsektimi, Deratizimi dhe Dezinfektimi në Komunën e Gjilanit

Konkurs projektimi për Parkun Baja , Parku i Paqes dhe Parkun Pajtimi

Konkurs i projektit të Administratës Komunale

Hartimi i projektit ideor për ndërtimin e shtatores së Mulla Idriz Gjilanit

Servisimi dhe mirëmbajtja e Kamionëve të NjPZSh

Material shpenzues për zyre

Digjitalizimi i arkivit të Komunës

Shërbime postare

Servisimi dhe mirëmbajtja e nxehjeve qendrore

Shërbim shtypi jo marketing

Shpenzimet e Internetit

Zërimi, bina, ndriçimi dhe dekorimi binës për manifestime të ndryshme kulturore

Shërbime të përkthimit

Studimi i fizibilitetit të projektit  të palestrës së sporteve  “Bashkim Selishta”

Studimi i fizibilitetit të projektit    Zona Ekonomike Industriale

Shërbime konsulente-asistencë teknik dhe profesionale për nevojat e Komunës

Digjitalizimi i arkivit të Komunës

Studim fizibiliteti i mbrojtjes së ajrit nga ndotja

Studim fizibiliteti të projektit të gazsjellësit dhe shpërndarjes së gazit natyror të kompresuar (GNK) për Komunën e Gjilanit

Shërbime të konsulencës vlerësimin strategjik mjedisor të PZHK-s

Shërbime të konsulencës vlerësimin strategjik mjedisor të HZK

Servisimi dhe mirëmbajta e pajisjeve të TI-s

Studimi i fizibilitetit të projektit   Penda e Livoqit

Tërheqja e automjeteve

Hartimi i projektit detal për Siguri dhe Emergjenca ne Objektet Komunale

Hapja e traseve rrugore në Kampin Montith

Hapja e traseve rrugore në Fidanishte 2

Hapja e traseve rrugore ne Livadhet e Arapit

Asfaltimi i rrugëve në qytet rr.7 shtatori

Rregullimi i infrastrukturës ujore dhe kanalizimit fekal në lagjen e Porodinit

Rregullimi i infrastrukturës ujore dhe kanalizimit fekale ne Rr. e Kumanovës deri te Livoqi i Ultë.

Asfaltimi i rrugëve në lagjen Porodin

Ndërtimi i objektit të ambulancës së mjekësisë familjare në fshatin Llashticë

Objekte shëndetësore

Ndërtimi i shtatores së “Mulla Idriz Gjilani”

Shënimi i varrezave me gur mermeri sipas përkatësisë së besimit

Rregullimi i rrjetit të kanalizimit atmosferik te Parku Baja

Rregullimi i rrjetit të kanalizimit fekal në rrugën e Kumanovës deri te lumi në Livoqin e Ultë

Ndërtimi i parqeve në qytet dhe fshatra

Hapja e traseve rrugore ne Fidanishte 1

Asfaltimi i rrugëve në  fshatin Livoq i Epërm-lagjja e Jabuqve

Asfaltimi i rrugëve në fshatin Livoq i  Poshtëm

Sinjalizimi horizontal dhe vertikal

Ndërtimi i terrenit  sportiv në fshatin Bresalc

Ndërtimi i urës në fshatin Dobërqan

Ndërtimi i dy urave   në fshatin Haxhaj

Renovimi i shtëpisë së Kulturës në Përlepnicë

Rregullimi i rrjetit të kanalizimit fekal te Lumi Stanishorka

Ndërtimi i Parkut Baja

Rregullimi i sheshit Jug deri te Livadhet e Arapit

Ndërtimi i tregut të kafshëve, rërës drunjëve dhe plaçkave​

Ndërtimi i aneksit-garazh për NjPZSh

Ndërtimi i Objektit të Administratës së Komunës bashkëfinancim me MAPL

Ndërtimi i parkut Pajtimi

Ndërtimi i parkut Paqes

Ndërtimi i shtatores së  Agim Ramadanit

Renovimi i objektit të stacionit të autobusëve

Ndërtimi i rrugëve fushore për nevoja të bujqve

Furnizim me vajra dhe antifriz për automjetet e NjPZSh

Ofrimi i shërbimeve për Darken e Lamës

Furnizim me farë gruri

Furnizim me fidane të arrës

Popullimi me kafshë të egra i tri vend gjuetie

Largimi i Deponive Inerte

Gjelbërimi i hapësirave publike

**Aktivitetet e implementuara**

Renovimi i shtëpisë për familjen Ramadani nga fshati Përlepnicë

Disblokimi i gypit të ujësjellësit nga shtrati i Lumit “Mirusha”

Ndërtimi i rezervarit të ujit në piken Kufitare në Stançiq- Komuna e Gjilanit

Hapja e rrugëve sipas planeve rregulluese

Vlerësimi strategjik mjedisor të HZK-së

Rehabilitimi dhe shtrimi i rrjetit të ujësjellësit në fshatin Nasalë, Gjilan

Kanalizimi fekal, Kanalizimi atmosferik dhe Rruga Vëllezërit Gërvalla

Digjitalizimi i stacionit të autobusëve në Komunën e Gjilanit

Sanimi, mirëmbajtja dhe zgjerimi e ndriçimi publik në fshatrat e Komunës së Gjilanit

Furnizim me tonerë

Furnizimi dhe mbjellja e drunjëve dekorativ

Furnizimi me medikamente mjekësore

Ndërtimi i Qendrës Kryesore të Mjekësisë Familjare - Vazhdimi i projektit Gjilan

Ndërtimi i Qendrës Kryesore të Mjekësisë Familjare - Vazhdimi i projektit Gjilan

Krijimi i hapësirave të gjelbërta dhe rregullimi i platos mbi lumin “Mirusha” veri

Instalimi dhe mirëmbajtja e ngrohjes qendrore për nevojat e shkollës

Realizimi në skulpturë të shtatores kushtuar heroit kombëtar “Abdullah Tahiri”

Shërbimet e jashtme konsulente për realizimin e studimit të fizibilitetit për projektin e palestrës së sporteve “Bashkim Selishta” në Gjilan.

Furnizim me pajisje speciale shëndetësore

Ndërtimi i rrugëve në fshatrat dhe qytetin e Gjilanit - LOT 3 - Ndërtimi i krahëve të rrugës '' Mulla Idrizi '' ( 1,2,3 ) si dhe ndërtimi i rrugës, kanalizimit fekal dhe atmosferik në P.ZH.U - Livadhet e Arapit

Sinjalizimi vertikal dhe horizontal – mirëmbajtja dhe furnizimi me semafor

**Gjatë kësaj periudhe janë nënshkruar këto kontrata**:

Furnizim me ushqim për kafshë

Organizimi i Manifestimit të Flakës së Janarit 2019 dhe Pavarësisë së Kosovës

Servisimi i automjeteve për KK Gjilan

Shkëputja e kontratës me DDD

Ndërtimi i tregut të gjelbërt në KK Gjilan

Pastrimi i objekteve komunale në KK Gjilan

Pastrimi i objekteve shkollore në KK Gjilan

Furnizim me material botues për nevojat e KK Gjilan

Furnizim me fare misri

Furnizimi dhe montimi me Laminat druri për IP Ardhmëria 1 dhe Ip Intexh

Pastrimi i rrugëve, trotuareve, mirëmbajtja e parqeve dhe hapësirave publike – Aneks – Kontratë

Transporti i nxënësve ndarja në Lote -Ri-tender

Furnizim me ushqim për kafshë – vlerë minimale

Ndërtimi i rrugës Verbicë e Zhegovcit – Sllovi

Asfaltimi i rrugëve në fsh. Bresalcë dhe lagjen e Makiqëve – Aneks – Kontratë

Deratizimi, Dezinsektimi dhe Dezinfektimi

Mbikëqyrja e projekteve investive për K.K.Gjilan

Transmetimi i seancave të KK Gjilan, mbledhjeve të Bordit te drejtoreve, konferencave dhe aktiviteteve tjera

Transporti i nxënësve në relacionet Sllubicë - Pogragjë dhe anasjelltas, Stublinë - Pogragjë dhe anasjelltas

Hartimi i projekteve ideore dhe kryesore Lot 1

Furnizimi me artikuj ushqimor për çerdhet e fëmijëve, konviktin e nxënësve dhe shkollat

Furnizimi dhe montimi i dyerve në objektin-garazhin e NjPZSh

Furnizim me serra

Zërimi, bina, ndriçimi dhe dekorimi binës për manifestime të ndryshme kulturore.

Furnizim me pajisje kabinetit për shkollën e mesme “Mehmet Isai”

Furnizim me mekanizim Bujqësor

Furnizim me makina mjelëse

Furnizim me pompe (shpinore) motorike për presion të ajrit

Asfaltimi i rrugëve në fsh. Livoq i Ulët dhe Livoq i Epërm, kanalizimi fekal

Ndërtimi i rrugëve fushore për nevoja të bujqve – Shtrimi i rrugëve me zhavorr.

Furnizimi dhe vendosja e kamerave për shkollat e komunës së Gjilani

Rregullimi i kanalizimit fekal në rrugën e Kumanovës deri te Lumi në Livoqin e Ulët

Ndërtimi i kanalizimit fekal dhe atmosferik në lagjen Dheu i Bardh

Furnizim me vegla muzikore për shkollën e mesme të muzikës

Ndërtimi i urës në fshatin Dobërqan

Asfaltimi i rrugëve në  fshatin Livoq i Epërm-lagjja Jabuqve

Asfaltimi i rrugëve në fshatin Livoq i  Poshtëm

Ndërtimi i shtatores se “Mulla Idriz Gjilani”

Asfaltimi i rrugëve në qytet rr.7 Shtatori

Tërheqja e automjeteve

Studim fizibiliteti të projektit të gazsjellësit dhe shpërndarjes së gazit natyror të

Kompresuar (GNK) për Komunën e Gjilanit

Furnizim me EKSTRAKT- mjete për fikjen e zjarrit për NjPZSh

Furnizim me ushqim dhe pije

Mirëmbajta dhe riparimi i gjeneratorëve

Konkurs projektimi për Parkun Baja , Parku i Paqes dhe Parku Pajtimi

Hartimi i projektit ideor për ndërtimin e shtatores së Mulla Idriz Gjilani

Ndërtimi i rrugës së Kumanovës ( faza e parë, krahu 1-9'' – Gjilan

Furnizim me goma për automjete të Komunës

Furnizim me farë gruri ne Komunën e Gjilanit

Ndërtimi i katër urave në malësinë e Karadakut

Furnizim me inventar për shkolla dhe çerdhe

Furnizim me ditar për shkolla

Mirëmbajtja dhe riparimi për gjenerator

Kanalizimi fekal në rrugën Januz Tërstena ( lagjen 28 Nëntori )

Trajtimi i qenve endacak

Ndërtimi terrenit sportiv në Bresalc

Furnizim me material higjeniko sanitar

Rrënimi i Objekteve

Transporti i nxënësve në relacionet-Stublinë-Pogragjë dhe anasjelltas

Ndërtimi i rrugëve në fshatin Zhegër rruga 6 B L=5.00 857.00m

Mirëmbajtjen servisimimin e katër kompjuterëve publik ( E-kioska), të cilët janë të vendosura në

tri pika të qytetit dhe një në fsh. Cërnicë.

'' Asfaltimi i rrugëve Hysen Terpeza në Arbëri ''

Asfaltimi i rrugëve në fshatrat e Komunës së Gjilanit - LOT 4 '' Ndërtimi i rrugëve lidhëse në

rrugën “Pajazit Ahmeti ''

Kanalizimi fekal, Kanalizimi atmosferik dhe Rruga Vëllezërit Gërvalla

Aktivitetet në implementim e sipër:

Rregullimi i mbishkrimeve për Zyrën e Kryetarit, Teatrin e Qytetit etj. si dhe furnizimi me pllakate speciale për çmimet që ndanë Komuna e Gjilanit si dhe artikuj të tjerë.

Furnizim me çarçaf dhe peshqir.

Furnizim me kartela për evidencën e punëtorëve

Vendosja e kamerave për të gjitha njësitë e Komunës së Gjilanit

Furnizim me kompjuterë

Instalimi dhe mirëmbajtja e nxehjeve qendrore

**Sfidat**

Problemet – pengesat në e-prokurim p.sh. dërgimi i çelësave te anëtarët e hapjes së ofertave.

Pranimet teknike

Ankesat e pa baza nga OE si në AK ashtu edhe në OSHP

Menaxhimi i kontratave

Trajnimi i zyrtarëve komunal në vlerësimin e ofertave dhe në menaxhimin e kontratave

**Rekomandime**

Trajnimi i zyrtarëve komunal në vlerësimin e ofertave dhe në menaxhimin e kontratave.

Aktivitetet e planifikuara për muajin pasues:

Servisimi dhe mirëmbajta e kamionëve të NjPZSh

Material shpenzues për zyre

Shërbime postare

Servisimi dhe mirëmbajtja e nxehjeve qendrore

Shërbim shtypi jo marketing

Shpenzimet e Internetit

shërbime të përkthimit

Studimi i fizibilitetit të projektit Zona Ekonomike Industriale

Hapja e traseve rrugore në Kampin Montith

Hapja e traseve rrugore në Fidanishte 1

Asfaltimi i rrugëve në fshatin Livoq i Epërm-lagjja Jabuqve

Asfaltimi i rrugëve ne fshatin Livoq i Poshtëm

Ndërtimi i terrenit sportiv në fshatin Bresalc

Ndërtimi i dy urave në fshatin Haxhaj

Renovimi i shtëpisë së kulturës në Perlepnicë

Rregullimi i rrjetit të kanalizimit fekal te Lumi Stanishorka

Ndërtimi i Parkut Baja

Rregullimi, i sheshit Jug deri te Livadhet e Arapit

Ndërtimi i tregut të Kafshëve, rërës, drunjtëve dhe plaçkave.

Është me rëndësi të theksohet se në këtë periudhë nuk kemi asnjë Aktivitetet në procedurë të ankimimit në OSHP.

**Anulimet**

Mirëmbajtja dhe servisimi i e-kioskave – ANULIM

Furnizim me pajisje të kabinetit për shkollën e mesme “Mehmet Isai” – ANULIM

Nga menaxheri i zyrës për projekte janë dorëzuar dokumentet:

Hartimi i planit të veprimit për vitin 2019

Lista e Draft detyrave – programeve projektuese të dorëzuara Kontraktuesit ‘’ Eni – Design ‘’ për hartimin e projekteve kryesore LOT 2.

|  |  |  |
| --- | --- | --- |
| **Lloji I aktivitetit** | **Nr. I aktiviteteve** | **Vlera** |
| **Pune** | **19** | **10.559.058,34** |
| Shërbim | 23 | 2.858.085,33 |
| Furnizim | 24 | 1.880.264,20 |

**Njësia e Kuvendit**

Bazuar në Planin e punës së Njësisë së Kuvendit dhe Planin e punës të Kuvendit për periudhën janar-shtator 2019, Njësia e Kuvendit ka kryer këto aktivitete:

Përgatitja profesionale dhe teknike e seancave të rregullta të Kuvendit të Komunës së Gjilanit, bazuar në orarin vjetor për mbajtjen e seancave të KK-Gjilan,

Përgatitja profesionale dhe teknike e seancave të jashtëzakonshme, të cilat KK-ja i ka mbajtur sipas nevojës, (në këtë periudhë raportuese nuk ka pasur asnjë seancë të jashtëzakonshme)

Përgatitja profesionale dhe teknike e mbledhjeve të Komitetit për Politikë dhe Financa dhe Komiteteve tjera të parapara me Statutin e Komunës, bazuar në Kalendarin vjetor për mbajtjen e mbledhjeve të Komiteteve,

Përcjellja e takimeve dhe mbajtja e procesverbaleve të KK-së dhe Komisioneve tjera të formuara nga KK-ja,

Përkthimi i të gjitha materialeve të Kuvendit, Komiteteve, Zyrës së Kryetarit dhe organeve tjera komunale, si dhe përkthimi simultan i seancave të rregullta dhe të jashtëzakonshme të Kuvendit, Komiteteve dhe takimeve tjera të institucioneve komunale,

Dërgimi në MAPL i raportit mujor, për të gjitha aktet dhe shkresat e përkthyera të lëshuara nga Institucionet komunale,

Lekturimi i të gjitha materialeve të Kuvendit dhe Komiteteve dhe materialeve e akteve tjera të KK-së,

Ekspedimi me kohë i të gjitha materialeve për seancat e Kuvendit, Komiteteve dhe takimeve tjera të institucioneve komunale, në formë fizike dhe elektronike,

Përgatitja teknike e sallës së Kuvendit, kujdesi për mirëmbajtjen e aparaturës për zërim dhe incizimi përmes kamerës dhe incizimi tonik i seancave.

Njoftimi me kohë i anëtarëve të Kuvendit për mbajtjen e seancave të KK-së,

Dërgimi i të gjitha vendimeve, rregulloreve dhe akteve tjera në MAPL për vlerësim të ligjshmërisë bazuar në Ligjin për Vetëqeverisjen Lokale,

Dërgimin e raporteve të rregullta mujore në MAPL për të gjitha aktet e miratuara nga KK-Gjilan si dhe dërgimi i të gjitha akteve të nxjerra nga Kryetari i Komunës, në MAPL për vlerësim të ligjshmërisë së të njëjtave,

Ekspedimi me kohë i të gjitha vendimeve, rregulloreve, rekomandimeve e akteve tjera brenda institucioneve komunale, me qëllim të implementimit të tyre.,

Bashkëpunimit brenda institucioneve komunale dhe me organet qeveritare, dhe ministritë tjera të linjës, në funksion të mbarëvajtjes së funksionimit sa më të mirë të organeve komunale.

Gjatë periudhës janar-shtator 2019 Kuvendi dhe Komitetet e KK-së kanë mbajtur takimet si në vijim:

Kuvendi ka mbajtur 8 seanca të rregullta dhe një solemne dhe ka miratuar 46 vendime, prej të cilave 3 rregullore, (Ndryshimi dhe Plotësimi i Rregullores për ndarjen e titujve të nderit, mirënjohjeve dhe shpërblimeve, Rregulloren për themelimin dhe strukturën e asamblesë komunale të fëmijëve dhe Rregulloren për taksa, ngarkesa dhe gjoba komunale)

Komiteti për Politikë dhe Financa ka mbajtur 8 mbledhje dhe ka nxjerr 47 Rekomandime për miratim në Kuvend

Komiteti për Shëndetësi dhe Mirëqenie Sociale ka mbajtur 5 takime dhe ka nxjerr 2 rekomandime

Komiteti për Komunitete ka mbajtur 5 takime dhe ka nxjerr 1 rekomandim

Komiteti për Planifikim Urban dhe Mbrojtje të Mjedisit ka mbajtur 2 takime dhe ka nxjerr 2 rekomandime

Komiteti për Shërbime Publike, Banim, Mbrojtje dhe Shpëtim ka mbajtur 2 dhe ka nxjerr 1 rekomandim

Komiteti për Arsim ka mbajtur 7 takime dhe ka nxjerr 3 rekomandime

Komiteti për Gjeodezi, Kadastër dhe Pronë ka mbajtur 2 takime dhe ka nxjerr 2 rekomandime

Komiteti për Kulturë, Rini dhe Sport ka mbajtur 7 takime dhe ka nxjerr 4 rekomandime

Komiteti për Zhvillim Ekonomik dhe Agrikulturë ka mbajtur 4 takime dhe ka nxjerr 4 rekomandime

Komiteti për Barazi Gjinore ka mbajtur 6 takime dhe ka nxjerr 3 rekomandime

Komiteti për Bashkëpunim Ndërkufitarë ka mbajtur 4 takime dhe ka nxjerr 1 rekomandim

Komiteti konsultativ i Ekspertëve të planifikimit Hapësinor ka mbajtur 3 takime dhe ka nxjerr 2 rekomandime

Komiteti konsultativ për persona me aftësi të kufizuar ka mbajtur 4 takime dhe ka nxjerr 11 rekomandime

Këshilli për vlerësimin e meritave ka mbajtur 2 takime dhe ka nxjerr 2 rekomandime

KKSB ka mbajtur 3 takime-nuk ka pasur rekomandime

Njësia e Kuvendit gjatë periudhës janar-shtator 2019, nga bashkëpunimi që ka pasur me Ministrinë e Administrimit të Pushtetit Lokal, në lidhje me vlerësimin e ligjshmërisë të akteve të dërguara, konfirmim negativ kemi marr vetëm për Rregulloren për taksa, ngarkesa dhe gjoba komunale, (harmonizimi me Ligjin për trajtimin e ndërtimeve pa leje si dhe me Udhëzimin Administrativ 02/2018 për taksat administrative, leje ndërtimore, leje rrënimi dhe tarifat për rregullimin e Infrastrukturës) për çka KK në afatin ligjor e ka zbatuar sugjerimin e MAPL.

**Njësia e Personelit**

Njësia e personelit merret kryesisht me menaxhimin e burimeve njerëzore të cilët janë pasuria kryesore e një organizate buxhetore.

Menaxhimi i burimeve njerëzore është proces i cili tejkalon kufijtë e njësive buxhetore dhe përbëhet nga disa komponentë edhe atë:

Planifikimi, punësimi, menaxhimi i performancës, trajnimi dhe zhvillimi i karrierës së nëpunësve civilë.

Po ashtu Njësia e personelit bënë mbikëqyrjen dhe zbatimin e dispozitave ligjore dhe akteve nënligjore, kryesisht nga marrëdhënia e punës dhe procedura administrative, duke bashkëpunuar dhe koordinuar veprimet e saj me Kryetarin e Komunës dhe drejtoritë përkatëse lidhur me zbatimin e përgjegjësive të Komunës të cilat rrjedhin nga ligjet dhe aktet nënligjore nga sfera e marrëdhënies së punës dhe pagave të SHC.

Andaj Njësia e personelit në kuadër të planit të saj punues këtë vit ka kryer aktivitetet punuese si në vijim:

Akt emërime 75, Kontrata në vepër dhe kontrata tjera 244, ka shpallur 8 konkurse për 50 pozita me gjithsej 98 dokumente përcjellëse, hartimi i 181 vendimeve të ndryshme, 39 takime pune, 57 vërtetime të ndryshme, 55 pushime mjekësore, pushime vjetore 312, ka hartuar 18 raporte dhe procesverbale, janë mbajtur 13 seanca të komisioneve, ka hartuar shkresa 73, njoftime 32, përgjigje 4, ftesa, kërkesa të ndryshme 39, plotësimi i formularëve për MAP 120, 75 konsultime me zyrtarë dhe të tjerë, aktivitete të ndryshme 264, janë përpunuar, skanuar dhe regjistruar në SIMBNJ 17 dosje, marrëveshje për shërbime të veçanta 26, janë skanuar dhe kopjuar 520 dokumente, si dhe 365 shërbime dhe këshilla të ndryshme.

**Aktivitetet shtesë**

Mbajtja e përhershme e evidencës së punëtoreve të Komunës përmes sistemit elektronik;

Menaxhimi me lista të pagave së shërbyesve civilë;

Menaxhimi me stafin në aspektin e mbajtjes së trajnimeve të ndryshme;

Raportimi nivelit qendror; MAPL dhe MAP për numrin e punëtoreve sipas gjinisë, kualifikimit, etnitetit etj;

Përgatitja e formularëve: për punëtorë të ri, ndryshime, të larguar, retroaktive dhe dërgimi i tyre në Ministrin e Administratës Publike - Divizioni i pagesave, Prishtinë;

Ofrimi i të dhënave për auditorin e brendshëm, jashtëm dhe KPMSHCK;

Përpunimi dhe azhurimi i listës së SHCK;

Nxjerrja e të dhënave financiare të SHCK për buxhetin 2019;

Pjesëmarrja në hartimin e buxhetit 2020;

Bashkëpunimi me të gjithë drejtoritë komunale sa i përket aspektit të nëpunësit civil;

Përgatitja e konkurseve, publikimi i tyre dhe zhvillimi i procedurave rekrutuese konform konkurseve, si dhe përmes SIMBNJ;

Organizimi i punëve të Komisionit disiplinor dhe Komisionit për zgjidhjen e kontesteve dhe ankesave te Komunës.

Shfrytëzimi i pushimeve vjetore, mjekësore, vdekjes, lehonisë, etj. përmes SIMBNJ

Përpunimi i dosjeve të nëpunësve civil dhe futja e dosjeve në SIMBNJ

Pjesëmarrja në trajnime rreth SIMBNJ, monitorimit të performancës, etj.

**Njësia për të Drejtat e Njeriut**

Në raport janë prezantuar aktivitetet që pasqyrojnë dhe reflektojnë angazhimin dhe

rezultatet e shënuara gjatë kësaj periudhe të cilat i trajton Njësia për të Drejtat e Njeriut

si mekanizëm përgjegjës NJDNJ, promovon dhe mbron të drejtat e njeriut në nivelin

komunal.

Monitoron përputhshmërinë e respektimit të standardeve për të Drejtat e Njeriut në këto fusha: mundësi të barabarta, mbrojtje nga diskriminimi, barazi gjinore, të drejtat e fëmijëve, personat me nevoja të veçanta, të drejtat e komuniteteve, përdorimi i gjuhëve dhe kundër trafikimit me qenie njerëzore e të tjera.

Koordinatori dhe zyrtarët e NJDNJ, gjate kësaj periudhe 9 mujore kanë monitoruar seancat e Kuvendit, Komiteteve dhe takime të tjera të organizuara në kuadër të komunës.

Zyrtarja për barazi gjinore si anëtare e Komisionit për sistemin e menaxhimit të performancës komunale në fushën e të drejtave të njeriut gjatë muajit janar ka mbledhë të dhënat e të punësuarve për vitin 2019 të ndara sipas kategorisë duke përfshirë numrin total, strukturën gjinore dhe etnike për të gjithë të punësuarit në institucionet komunale.

Zyrtarët e NJDNJ-së morën pjesë në takimin e organizuar më 17 janar në “Swis Diamond” ku u lansua raporti me temë” Strehimoret për viktimat e dhunës në familje në Kosovë”.

Në muajin shkurt zyrtarët e NJDNJ-së morën pjesë në punëtorinë në qytetin e Vlorës në kuadër të projektit SoR-i të mbështetur nga Giz-i, “Shërbimet sociale për grupetvelnerabël” ku prezent ishin 2 komuna të Kosovës, Gjilani dhe Ferizaj dhe 2 komuna të Shqipërisë, Elbasani dhe Vlora.

Përmes këtij projektit është synuar që të arrihet ngritja e vetëdijes së qytetarëve për përfitimin e shërbimeve sociale nga komuna në njërën anë si dhe ngritjes së bashkëpunimit të zyrtarëve komunal në adresimin e problematikave që kanë të bëjnë me grupet e cenueshme.

U shënua 17 Shkurti Dita e Pavarësisë me aktivitete të ndryshme nga zyrtarët e NJDNJ, Asambleja e Fëmijëve dhe nxënësit e SHFMU të Komunës së Gjilanit.

Për nder të “7 Marsit Ditës së Mësuesit”, zyrtarja për të drejtat e fëmijëve me Asamblenë e Fëmijëve kanë realizuar vizitat në SHFMU “Rexhep Elmazi”, “Musa Zajmi”, “Selami Hallaqi”, “Abaz Ajeti” dhe “Thimi Mitko” ku fëmijëve me aftësi të kufizuara u shpërndanë dhurata.

8 Marsi- Dita Ndërkombëtare e Gruas u shënua me aktivitete: Vizitë Policisë së Kosovës-

U mbajt tryeza me temë: “Rëndësia e aktivizimit të gruas në shoqëri”

NJDNJ pas disa takimeve, punëtorive dhe dëgjimit publik të organizuar më 8 mars për draft rregulloren mbi themelimin dhe strukturimin e asambleve të fëmijëve të komunës së Gjilanit, Kuvendi Komunal i Gjilanit më 28 mars 2019 miratoi Rregulloren- Mbi Themelimin dhe Strukturimin e Asamblesë Komunale të Fëmijëve.

Më 15 mars u mbajt takimi regjional me anëtarët e mekanizmave kundër dhunës në familje, ku u dhanë udhëzimet për grumbullimin e të dhënave për indikatorët e Objektivave Strategjike të Planeve Lokale për Mbrojtje nga Dhuna në Familje.

Pjesëmarrja e zyrtarëve të NJDNJ-së më 19 mars në takimin e Koalicionit për Barazi me temë: Fuqizimi i Grave në Politikë, ku u theksua nevoja e organizmit të takimeve nëpër lokalitete të ndryshme për të diskutuar për përkrahjen e grave në politikë, për t’u përgatitur për zgjedhjet e ardhshme që të kemi sa më shumë gra në vendimmarrje.

NJDNJ në kuadër të projektit SOR-i mbështetur nga GIZ- implementuar nga OJQ Inpo më 26 mars realizuan dëgjimin publik “Informimi dhe promovimi në mbrojtje të të drejtave të fëmijëve”. ZDF me Asamblenë e Fëmijëve për nder të 26 Marsit- “Ditës Ndërkombëtare të Ujit” realizuan vizitën në KRU-Hidromorava.

Në muajin prill zyrtarët e NJDNJ-së morën pjesë në tryezën rajonale të organizuar nga OSBE për promovimin e barazisë gjinore në nivel lokal si dhe punëtorinë me temë: Kuadri ligjor dhe i politikave për dhunën në familje në Kosovë

ZBGJ mori pjesë në trajnimin 3 ditor në Durrës me temë: “Parandalimi i dhunës në familje dhe trajtimi i rasteve të dhunës sipas Konventës së Stambollit.

ZBGJ mori pjesë në të gjitha takimet e Këshillit Komunal për Siguri në Bashkësi dhe në takimet e Komitetit për Barazi Gjinore gjatë periudhës 9 mujore.

Më 15 maj u shënua Dita Ndërkombëtare e Familjes, ku GP i komunës në kuadër të projektit SOR-i të mbështetur nga Giz, realizuan vizita në familjet me nevoja sociale në rastet ku gratë janë nëna vetushqyese, me ç ‘rast u njoftuan për shërbimet sociale që ofron komuna për këto kategori dhe ju dhuruan pako ushqimore dhe veshmbathje.

Më 20 maj, ZBGJ në bashkëpunim me OSBE-në dhe Komisionin për themelimin e këshillave lokale, organizuan takimin konsultativ me këshilltaret komunale gra, Komitetin për Barazi Gjinore dhe gratë aktive të komunës me qëllim që të lobohet dhe njëherë të kërkohet që këshillat lokale të kenë përbërje gjinore 50%-50% në mënyrë që të zbatohet Kushtetuta, Ligjet dhe rregulloret në fuqi.

Zyrtarja për të Drejta të Fëmijëve në bashkëpunim me Asamblenë e Fëmijëve shënuan “1 Qershori Dita Ndërkombëtare e Fëmijëve”

Vizitë Policisë së Kosovës nga Asambleja e Fëmijëve

Vendosja e Panos para teatrit të qytetit.

Aktivitet për shënimin e Ditës Botërore kundër duhanit nga ISHP- Spitali Rajonal Gjilan në bashkëpunim me AF.

Realizimi i aktiviteteve me Asamblenë e Fëmijëve, nxënësit e të gjitha komuniteteve dhe nxënësit me aftësi të kufizuara të SHFMU të Komunës së Gjilanit.

Vizitë fëmijëve në repartin e Pediatrisë në Spitalin Rajonal të Gjilanit – shpërndarja e dhuratave për fëmijët, Vizitë Çerdhes “Poema”.

Pjesëmarrja e fëmijëve në Teatrin Magjik në premierën dhe shfaqjen për fëmijë “Beli, Blerta dhe Balena Blu”

NJDNJ në bashkëpunim me Asamblenë e Fëmijëve, GP- në kuadër të projektit Sor-i- GIZ, QRSHP, DSHMS, Policia e Kosovës, FSK, DKA shënuan 26 qershorin “Ditën Botërore kundër Abuzimit dhe trafikimit me droga” me aktivitete:

Zyrtarët e NJDNJ-së gjatë periudhës 9 mujore morën pjese në tryeza, punëtori, trajnime, degjime publike, vizita te organizuara nga MAPL, ABGJ, ZQM, OSBE, USAID, Syri i Vizionit, Save the children, GIZ-i-Inpo etj.

NJDNJ bashkëpunon ngushtë në kryerjen e detyrave dhe realizimin e projekteve me OJQ vendore dhe ndërkombëtare.

Zyrtarët e NJDNJ-së morën pjesë në 3 takime të Mekanizmit Kundër Dhunës në Familje të mbajtura në periudhën 9 mujore, të koordinuar nga zyrtarja për barazi gjinore.

Mbajtja e takimit të Mekanizmit Kundër Dhunës ne Familje në muajin korrik 2019.

Mbajtja e takimeve te rregullta të Asamblesë së Fëmijëve, pjesëmarrja e Asamblesë së Fëmijëve në aktivitete të ndryshme për Ditët e Diasporës.

Takimi i shkëmbimit të përvojave të Asamblesë së Fëmijëve të Komunës së Gjilanit e realizuar në Prizren me Asamblenë e Fëmijëve të Prizrenit, ku u zhvillua një debat interaktiv duke sqaruar aktivitete dhe duke bërë pyetje përkatëse lidhur me përvojat e dyanshme. Më pastaj bashkërisht vizituan disa nga vendet historike në Prizren.

Pjesëmarrja e zyrtarëve të NJDNJ-së në trajnimi për Konventën e Stambollit, organizuar nga OJQ “Medica”.

Mbajta e takimeve për planifikimin e aktiviteteve për 3 mujorin 2019.

**Njësia e Auditimit të Brendshëm**

Njësia e Auditimit të Brendshëm ka vazhduar punën në bazueshmëri të Planit Strategjik për vitet 2019 -2021 dhe Planit Vjetor për vitin 2019. Plane këto të aprovuara nga Kryetari i Komunës dhe Komiteti i Auditimit.

Brenda periudhës nëntëmujore të vitit 2019, NJAB-ja ka arritur t’i përfundoi nëntë auditime, aq sa kanë qenë të planifikuara me Planin Vjetor të vitit 2019.

Për përmirësimin e proceseve të audituara, menaxhmenteve i janë dhënë gjithsejtë 19 rekomandime, ku shumica e rekomandimeve ende janë në proces të zbatueshmërisë (sipas afateve kohore të parapara me Plan të Veprimit). Vlerësimi final i zbatueshmërisë së këtyre rekomandimeve do të bëhet në fund të vitit, atëherë kur do të kryhet një rishikim i zbatueshmërisë së të gjitha rekomandimeve të dhëna në vitin 2019.

Deri me 30 shtator 2019 janë kryer këto auditime:

Auditimi në Drejtorinë e Administratës së Përgjithshme,

Auditimi i Procesit të Shpenzimeve në tërë Administratën Komunale (me përjashtim të drejtorisë së Arsimit dhe Shëndetësisë, ku te këto drejtori kryhen auditime të veçanta),

Auditimi në Drejtorinë për Urbanizëm, Planifikim dhe Mbrojtje të Mjedisit,

Auditimi në Drejtorinë për Kulturë, Rini dhe Sport,

Auditimi në Shërbimin e Autoparkut,

Auditimi në Drejtorinë për Shërbime Publike, Infrastrukturë dhe Banim,

Auditimi në Drejtorinë për Shëndetësi dhe Mirëqenie Sociale,

Auditimi në Drejtorinë për Buxhet dhe Financa – Sektori i Tatimit në Pronë dhe

Auditimi në Zyrën e Prokurimit.

Aktivitetet e tjera të cilat janë planifikuar ose janë realizuar për zhvillimin e auditimit të

brendshëm në kuadër të Komunës (shkurtimisht):

Në fillim të vitit 2019 është përgatitur Raporti Vjetor i NJAB-së për vitin 2018.

Pastaj gjatë fillimit të muajit prill, muajit korrik dhe muajit shtator, ka pasur angazhime lidhur me verifikimin e zbatueshmërisë së rekomandimeve të Auditorit të Brendshëm të dhëna në vitin 2018, vitin 2019 dhe rekomandimeve të Auditorit të Zyrës Kombëtare të dhëna në Raportin e vitit 2017.

Janë mbajtur tri takime të rregullta me Komitetin e Auditimit të Brendshëm (me 30.01.2019, me 16.04.2019 dhe me19.07.2019 ), ku është shqyrtuar Raporti Vjetor i NJAB-së për vitin 2018, shqyrtimi i Raportit të NJAB-së për Tremujorin e I-rë dhe Tremujorin e II-të të vitit 2019, pastaj shqyrtimi i Raportit të auditimit të jashtëm të realizuar nga Zyra Kombëtare e Auditimit dhe çështje tjera që kanë pasur të bëjnë me angazhimet e NJAB-së lidhur me kryerjen e auditimeve në Administratën Komunale (në të gjitha Njësitë Shpenzuese).

Tani së shpejti do të mbahet edhe takimi i katërt ku do të shqyrtohet puna e NJAB-së për tremujorin e tretë të vitit 2019.

NJAB-ja ka pasur angazhime dhe aktivitete të ndryshme me përfaqësuesit e Projektit TEAM-USAID (Komuna Transparente, Efektive dhe Llogaridhënëse), me ç ‘rast drejtori i NJAB-së, së bashku me këshilltaren për auditim në kuadër të Programit TEAM ka bërë rishikimin e zbatueshmërisë së rekomandimeve të dhëna nga Zyra Kombëtare e Auditimit në raportin e Pasqyrave Financiare për vitin 2016 dhe 2017. Rezultat i kësaj është fillimi i aplikimit të programit E-Pasuria, fillimi i raportimeve mujore nga drejtoritë Komunale sipas një forme standarde të raportimit, si dhe pasurimi i Listës së rreziqeve me kontrollë adekuate për minimizimin e tyre (që të gjitha kanë qenë pjesë e rekomandimeve të Zyrës Kombëtare të Auditimit).

Gjithashtu kemi pasur angazhime të përbashkëta lidhur me përgatitjen e një Doracaku për Trajtimin e Procesit të Auditimit të Jashtëm dhe të Brendshëm nga ana e entiteteve të audituara, Udhëzuesi për Menaxhimin e Kontratave Publike, si dhe një Programi për Ndërtimin e kapaciteteve të Njësisë Qendrore Harmonizuese për zhvillimin dhe zbatimin e Programit për Sigurim dhe Përmirësim të Njësive të Auditimit të Brendshëm.

Edhe këtë vit pas plotësimit final të Pyetësorit vet-vlerësues për Menaxhim Financiar dhe Kontroll, drejtori i NJAB-së sipas sugjerimit të auditorit të ZKA-së ka bërë rishikimin e këtij pyetësori, për çka ka përgatitur një informatë për Kryetarin e Komunës dhe Kryesuesin e Komisionit për plotësimin e këtij pyetësori duke u rekomanduar që ky pyetësor të shqyrtohet nga Këshilli i drejtorëve me qëllim të informimit me përgjigjet e dhëna ndaj 106 pyetjeve (të ndara në pesë komponent), ashtu që në komponentët e vlerësuara me pikë më të ulëta (1 apo 2) të rrisin angazhimet dhe veprimet e tyre për përmirësimin e atyre fushave.

Nga fundi i muajit mars drejtori i NJAB-së me përzgjedhjen e MF- NJQHAB dhe me aprovimin e Kryetarit të Komunës ka qenë i angazhuar në cilësinë e mentorit për një kandidate e cila ka qenë në fazën e certifikimit kombëtar për auditim të brendshëm. Kandidatja është dashur t’i kryej dy auditime praktike për të fituar të drejtën e provimit me gojë dhe i gjithë ky angazhim ka rezultuar me sukses.

Drejtori i NJAB-së me 19.06.2019, ka marrë pjesë në Tryezën me udhëheqësit e Njësive Komunale të Auditimit të Brendshëm me temë: Proceset audituese – Ndarja e përvojave.

Si aktivitete tjera mund të ceket verifikimi i kohëpaskohshëm i zbatueshmërisë së rekomandimeve të AB dhe ofrimi i ndihmave profesionale të vazhdueshme për të gjitha drejtoritë komunale që kanë shfaqur interesim dhe nevojë.

Gjithashtu, në këtë periudhë është bërë rishikimi i Statutit të NJAB-së, duke u plotësuar në bazueshmëri të ndryshimeve ligjore që kanë ndodhur dhe është në fazën e aprovimit nga Kryesuesi i Komitetit të Auditimit.

**Sfidat**

Një ndër sfidat kryesore të NJAB-së edhe këtë vit vazhdon të jetë realizimi i tërësishëm i Planit Vjetor për vitin 2019, duke i realizuar objektivat kryesore të auditimit e që kanë të bëjnë me ofrimin e ndihmës menaxhmenteve të drejtorive komunale për ngritjen dhe përmirësimin e kontrolleve të brendshme në sistemet dhe proceset e tyre ku ata janë përgjegjës. Kemi arritur që të gjitha objektivat e planifikuara për auditim t’i realizojmë plotësisht, përkundër asaj se kanë pasur një fushëveprim mjaftë të gjerë dhe kompleks.

Në secilin auditim të kryer, pos të gjeturave menaxhmentit të drejtorisë së audituar, i janë dhënë edhe rekomandime për përmirësimin e proceseve dhe sistemeve, duke u bërë në vazhdimësi përcjellja e zbatueshmërisë së atyre rekomandimeve. Pra është arritur të krijohet një bashkëpunim produktiv në mesë NJAB-së dhe menaxhmenteve komunale.

Por edhe pse numri i rekomandimeve të dhëna është në rënie, ndërsa trendi i zbatueshmërisë së rekomandimeve vazhdon të jetë në rritje, përsëri edhe më tutje sfidë e vazhdueshme mbetet mos zbatimi i plotë i të gjitha rekomandimeve të dhëna. Andaj kërkohet në vazhdimësi një angazhim më konkret i menaxhmenteve të drejtorive komunale dhe menaxhmentit të lartë të Komunës lidhur me implementimin e rekomandimeve të dhëna si nga Auditori i Zyrës Kombëtare ashtu edhe nga Auditori i Brendshëm.

Punët Kryesore në vazhdim (deri me 31.12.2019):

NJAB-ja do të bëjë angazhime maksimale që të realizohen auditimet e planifikuara sipas Planit Vjetor për vitin 2019 ku janë paraparë që të kryhen gjithsejtë 12 auditime.

Auditimet e radhës në tremujorin e katërt janë:

Auditimi në Drejtorinë për Zhvillim Ekonomik,

Auditimi i Menaxhimit të Pasurisë Komunale dhe

Auditimi i zbatueshmërisë së rekomandimeve të dhëna nga AB në të gjitha auditimet gjatë vitit 2019, si dhe rekomandimet e dhëna nga auditorët e Zyrës Kombëtare të Auditimit,

Përgatitja e Planit Strategjik të Njësisë së Auditimit të Brendshëm për vitet 2020-2022, si dhe Planit Vjetor të NJAB-së për vitin 2020.

**Zyra ligjore**

Raporti përfshinë aktivitet kryesore si më poshtë:

Hartimi i ndryshimeve dhe plotësimeve në Rregulloren për taksa, ngarkesa dhe gjoba komunale nr. 016-126416 dt. 29.12.2016.

Hartimi i ndryshimeve dhe plotësimeve në Rregulloren për fillimin dhe mbarimin e orarit të punës të subjekteve afariste në territorin e komunës së Gjilanit nr. 01.16-59035 të dt. 27.06.2013.

Hartimi i ndryshimeve dhe plotësimeve në Rregulloren për dhënien e titujve të nderit, çmimeve, mirënjohjeve dhe shpërblimeve,01. nr. 016-126660 të dt. 26.11.2018.

Hartimi dhe miratimi i Rregullores për konstituimin dhe themelimin e Asamblesë Komunale të Fëmijëve dhe Harmonizimi i Rregullores për transparencë

**Aktivitetet tjera**

Projekt - kontratë/marrëveshje mirëkuptimi, ndryshimi dhe plotësimi i tyre-52

Vendime të hartuara, ndryshimi dhe plotësimi i tyre-141

Përgjigje në shkresa/kërkesa/ankesa -6

Qarkore ligjore-5

Opinione ligjore-13

Konsultime/këshilla ligjore-juridike-14

Shkresa/njoftime dërguar organeve dhe institucioneve lokale dhe qendrore -1

Urdhëresa të hartuara- 2

Debate/Dëgjime publike për akte të ndryshme-5

Numri i aktiviteteve, gjithsej 249.

Lekturimi: në kuadër të Zyrës ligjore janë kontrolluar 967 faqe, gjegjësisht 222dokumente të ndryshme të Administratës Komunale.

**Zyra për Informim**

Zyra për Informim Publik (ZIP) për nëntë muajt të vitit 2019 ka realizuar një punë mjaftë voluminoze, gjithnjë në avancimin e transparencës dhe hapjes ndaj publikut.

Gjatë këtij nëntë-mujori, ZIP ka komunikuar me qytetarët përmes formave të ndryshme në më shumë se 550 raste, ku përfshihen komunikatat për media, ftesat për aktivitete publike, njoftime, etj., të cilat janë publikuar në afat rekord dhe në mënyrë profesionale në ueb faqen zyrtare të Komunës dhe në faqen tjetër në rrjetin social Facebook. (mesatarisht afro 2 komunikata për media për ditë pune).

Ndërkaq, duhet theksuar se Zyra për Informim ka vendosur një standard të ri në Republikën e Kosovës me organizimin e konferencave të rregullta për media, të ekzekutivit, ku drejtorët komunalë dhe kryesuesit e komisioneve të aksionarëve të ndërmarrjeve publike, kanë prezantuar punën e tyre.

Në aspektin e Qasjes në Dokumente Publike, Zyra për Informim ka pranuar dhe procesuar  31 kërkesa nga organizata të ndryshme, shoqëria civile, partitë politike, mediat e qytetarët. Nga 31 kërkesa, 29 u janë kthyer përgjigje sipas afatit ligjor, derisa dy kërkesa në proces.

Një punë tejet të rëndësishme për avancimin e transparencës së Komunës së Gjilanit, Zyra për Informim e ka bërë në publikimin në web faqe të të gjitha akteve komunale në gjuhët zyrtare, sikurse edhe vendimet, procesverbalet, njoftimet e konkurset.

Po ashtu, edhe gjatës kësaj periudhe, Zyra për Informim ka implementuar projektin shumë të rëndësishëm për avancimin e transparencës, “Livestream”, ku të gjitha seancat e Kuvendit Komunal të Gjilanit janë transmetuar drejtpërdrejt në kanalin zyrtar të Komunës në Youtube, sikurse që janë transmetuar edhe në radion lokale.

Bashkëpunimi i mirë i Zyrës për Informim Publik të Komunës së Gjilanit me mediat, ka bërë që të gjitha aktivitetet e ekzekutivit dhe legjislativit të mbulohen në mënyrën më të mirë, edhe atë në portale, gazeta, televizione dhe radio lokale e nacionale.

E theksojmë faktin se e gjithë kjo punë e zyrës sonë është bërë me mbështetjen e fuqishme të kryetarit Haziri, i cili na i ka lënë duart e lira për të punuar ashtu siç dimë dhe mundemi në mënyrën më profesionale të mundshme.

**Objektivat**

Zyra për Informim vazhdon të ketë komunikim të përditshëm me publikun, qoftë përmes mediave apo edhe rrjeteve sociale, derisa në mbështetje të programit të USAID “Komunat Transparente dhe Llogaridhënëse”, së shpejti do ta përfundojmë Strategjinë e Komunikimit të Brendshëm dhe të Jashtëm, që është tepër e rëndësishme avancimin edhe më shumë të transparencës në komunën tonë. ​

**Zyra për Integrime Evropiane**

Misioni i Zyrës për integrime evropiane është që në bashkëpunim me instancat përkatëse lokale dhe qendrore, të mbështesë Komunën në arritjen e standardeve evropiane dhe përmbushjen e obligimeve të dala nga dokumentet strategjike nacionale për integrim evropian si dhe të koordinojë të gjithë çështjet lokale të procesit të integrimit evropian, përmes respektimit të praktikave dhe rregullave të përcaktuara nga BE-ja.

Zyra për integrime evropiane gjatë periudhës nëntëmujore ka zhvilluar një varg aktivitetesh që dalin nga obligimet dhe përgjegjësitë e saja.

Zyra ka përcjellë punën dhe aktivitetet e Komunës, Koordinimin e procesit të integrimit evropian;

Pjesëmarrjen në caktimin e prioriteteve komunale dhe zhvillimit të kornizës rregullative dhe të politikave nga ana e Drejtorive sektoriale, me qëllim të reflektimit të obligimeve përkatëse në lidhje me integrimin evropian në kuadër të secilit sektor;

Monitorimin, raportimin dhe vlerësimin e rregullt të implementimit dokumenteve strategjike dhe prioriteteve komunale te Kryetari i Komunës dhe autoritetet qendrore, përmes Ministrisë Përgjegjëse për Qeverisje Lokale;

Koordinimin dhe pjesëmarrjen në zhvillimin dhe implementimin e politikave dhe strategjive me qëllim të zhvillimit të kapaciteteve të Komunave për të kryer më sukses të gjitha reformat e nevojshme, përfshirë monitorimin, raportimin dhe vlerësimin e rregullt të implementimit të tyre;

Ofrimin e mbështetjes të gjitha strukturave komunale në përmirësimin e konsultimeve dhe dialogun civil me shoqërinë civile lokale dhe palët e tjera të interesuara dhe publikun e gjerë në nivelin komunal.

Ngritjen e vetëdijes së administratës komunale, shoqërisë civile, mediave, komunitetit të biznesit, si dhe të publikut të gjerë mbi procesin e integrimit evropian dhe promovimin e vlerave dhe standardeve evropiane.

Përveç obligimeve dhe përgjegjësive të parapara ZKI ka organizuar Javën e Evropës, duke organizuar debate, konferenca dhe aktivitete tjera me qëllim të informimit me strukturat dhe kriteret e BE.

ZKIE ka raportuar në mënyre permanente në MAPL dhe MI.

**Zyra për Kthim dhe Komunitete**

**Kthimi dhe riintegrimi**

Në pajtim me Rregulloren 01/2018 për kthimin e personave të zhvendosur dhe zgjidhjen e përhershme, me vendim të Kryetarit të Komunës më 15.01.2019, u krijua një Komision komunal për kthim, i përbërë nga 8 anëtarë.

Komuna e Gjilanit në fillim të vitit 2019 ka nënshkruar një Memorandum mirëkuptimi me DRC (Këshillin Danez të Refugjatëve) për projektin BPRM, ndihmë dhe mbështetje të familjeve të kthyera në drejtim të;

Rindërtimin të shtëpive dhe projekte AG (projekte për hapjen e biznesit familjar)

Projektet e granteve rurale

Në kontekstin e këtij programi, kemi pasur disa aktivitete, të cilat janë:

Puna në terren (plotësimi i një pyetësori për 80 familje)

Vlerësimet në terren për përdoruesit të mundshëm

Takim me drejtorin e Administratës Komunale, drejtorin për bujqësi dhe drejtorin e drejtorisë të Zhvillimit Ekonomik

Dy takime publike me familjet e kthyera të interesuara dhe qytetarë të tjerë (informacioni rreth programit dhe projekteve të zhvillimit rural).

Tre (3) trajnime për përfituesit e zgjedhur për një grant rural

Organizimi i një panairi (Gjilan, Klinë dhe Prizren) për familje cilat kanë përfitu grante rurale

Trajnimi dhe përmirësimi i stafit të zyrës komunale për komunitete dhe kthim (menaxhimi në bazën e të dhënave, puna në programet kompjuterike etj.)

Punëtori dhe trajnime për anëtarët e komisionit komunal për kthim.

Projekti i përmendur DRC - BPRM është realizuar plotësisht:

Është rinovuar një shtëpi

Projekte AG për 4 (katër) familje

Grante rurale për 10 (dhjetë) familje (9 familje serbe dhe 1 familje shqiptare)

Në kuadër të projekti të Grantit rural BPRM / DRC, u mbajt një (1) takim në nivelin qendror për katër (4) përfitues potencial të rekomanduar nga Komisioni komunal për kthim. Të katër (4) përdoruesit janë miratuar.

Gjatë kësaj periudhe kemi pasur disa vizita në terren (monitorim të të drejtave të njeriut dhe nivel të integrimit) me përfaqësuesit e UNHCR-it. Monitorimi bëhet për familjet që janë të regjistruara dhe të asistuara gjatë 6-12 muajve të fundit. Gjatë monitorimit u konstatua se nuk kishte probleme të sigurisë, që familjet kishin qasje të plotë në të gjitha shërbimet publike në komunë dhe kanë rregulluar dokumentacionin personal.

Me punën në terren me përfaqësuesit e UNHCR-it tek anëtarët e komunitetit rom, ne kemi krijuar dhe rishikuar listën e të kthyerve që jetojnë si qiramarrës dhe janë raste sociale. Lista është dërguar Ministrisë dhe presim ndihmë adekuate në periudhën e ardhshme.

Nëpërmjet bashkëpunimit me përfaqësuesit e UNHCR-it dhe AT, me fëmijët e familjeve të kthyera të komunitetit rom, ne festuam Ditën botërore të fëmijëve përmes argëtimit dhe koktejit.  
Dita ndërkombëtare e refugjatëve në komunën e Gjilanit u shënua duke punuar me përfaqësuesit e UNHCR-it dhe AT në terren është biseduar me qytetarët dhe janë shpërndarë broshura dhe informatorë.

Puna në terren me stafin e UNHCR- it, ndihmë me një pako ushqimore dhe dru zjarri për katër (4) familje të komunitetit rom.

**Procesi i riintegrimit të personave të riatdhesuar**

Gjatë kësaj periudhe raportuese, të gjitha aktivitetet që lidhen me procesin e riintegrimit ose ri pranimit janë në përputhje me ligjin e aplikueshëm 13/2017 "Të drejtat e ndihmës dhe kriteret reale" të Ministrisë së punëve të brendshme.

Në periudhën prej 01.01.2019 deri më 18.10.2019. sipas të dhënave të Ministrisë së Brendshme dhe bazës së të dhënave që kemi, janë kthyer dhe në sistem është plotësuar edhe nëntëmbëdhjetë (19) familje ose individë.

Sipas regjistrit të personave të ri pranuar në ZKKK, kemi pranuar katër (4) kërkesa për përfituesit e mundshëm për ofrimin e ndihmës në këtë proces.

Përveç numrit të kërkesave, tridhjetë (30) persona nga procesi i ripranimit personalisht iu drejtuan zyrës me kërkesa të ndryshme (informacione mbi procesin e ripranimit, plotësimi i dokumenteve, regjistrimi në sistemin elektronik, lëshimi e një certifikate nga sistemi elektronik, ndihmë për punësim, ndihmë për të shkruar një biznes projekti etj).

Është bërë regjistrimi dhe plotësimi në bazën elektronike të të dhënave në Ministrinë e punëve të brendshme.

Për periudhën e përmendur me koordinatorin rajonal të MPB-së, kemi pasur trembëdhjetë (13) vizita në terren. Gjatë këtyre vizitave janë vizituar njëzetedy (22) persona.

Përveç vizitave me koordinatorin rajonal të MPB-së, kemi pasur edhe katër (4) vizita në terren për katër (4) persona, nga procesi i ri pranimit me përfaqësuesit e organizatës GIZ.

GIZ-i është një nga partnerët e rëndësishëm në ofrimin e ndihmës dhe mbështetjes në këtë proces.

**Pyetjet e komuniteteve:**

Ministria për komunitete dhe kthim në bazë të kërkesave dhe kritereve nga buxheti i vet ka financuar ndërtimin e katër (4) shtëpive për anëtarët e komunitetit serb. Nga organi mbikëqyrës, komisioni dhe me praninë e zyrtarëve të Zyrës komunale për komunitete dhe kthim, është bërë një pranim teknikë dhe çelësat janë dorëzuar për shtëpitë e ndërtuara, për të gjithë përdoruesit.

Në projektin "Giz" janë realizuar dy vizita në dy (2) familje me gjithsej shtatë (7) anëtarë të komunitetit rom. Janë analizuar nevojat, prona, gjendje materiale dhe shëndetësore të këtyre familjeve, si dhe nevojat prioritare për ndihmë të mundshme.

Aktiviteti në Kryqin e Kuq - Gjilan për të ndihmuar anëtarët e komunitetit rom me një pako rrobash.

Ndihma në asistencë anëtarëve të komunitetit rom në ushtrimin e të drejtës për sigurimin material për nënat vetë ushqyese.

Lëshimi i certifikatave të përkatësisë etnike anëtarëve turk, boshnjak, goran për regjistrimin në fakultete dhe rregullimin e dokumenteve personale,

Plotësimi i pyetësorit në bazë kërkesës nga Zyra për të Drejtat e njeriut dhe Ministrisë së vetëqeverisjes lokale, për të drejtat e komuniteteve me një fokus të veçantë në komunitetin RAE.

Aktivitet me personelin e Policisë së Kosovës, në organizimin e turneut në basketboll nga KFOR-i, një ekip i caktuar nga komuniteti Rom.

Aktivitet me stafin e Umnik-ut dhe Ombusperson, shkëmbimi i informacioneve mbi edukimin e anëtarëve të komunitetit rom, numri i nxënësve në arsimin parashkollor, fillor dhe të mesëm, si

dhe numri i pjesëtarëve të komunitetit rom që vijojnë fakultetin, struktura gjinore të studentëve si dhe numri i stafit mësimdhënës nga komuniteti.

Është shpallur një konkurs publik nga IOM për grante të pakthyeshme për hapjen ose për zgjerimin e bizneseve. Kanë aplikuar 16 aplikues. Përzgjedhja është bërë sipas seleksionimit dhe kritereve të IOM-it, ku u miratuan dy (2) grante, të cilat gjithashtu janë realizuar.

**Të dhënat statistikore**

ZKKK posedon bazën e të dhënave për personat nga procesi i kthimit, anëtarët e komunitetit dhe personat e riatdhesuar. Baza e të dhënave përditësohet çdo ditë dhe udhëhiqen të dhënat statistikore.

Të dhënat nga Databaza Qendrore e Ministrisë së Punëve të Brendshme për personat nga programi i ri pranimit për periudhën 01.01.2019 -18.10.2019.

**Zyra e Avokatit**

**Aktivitetet**

Seanca gjyqësore në çështje juridike të ndryshme - 445,

Padi nga Komuna - 1,

Padi kundër Komunës - 76

Përgjigje në padi - 76,

Plotësim të përgjigjeve në padi - 1,

Fjalë përfundimtare - 43,

Ankesa - 99,

Përgjigje në Ankesë - 39,

Revizione - 6,

Përgjigje në revizion - 1,

Kërkesë për mbrojtje të ligjshmërisë - 16,

Kundërshtime / Prapësime - 13,

Parashtresa - 101,

Kërkesa drejtorive - 144,

Tërheqje të padive - 12,

Aktgjykime– aktvendime të gjykatës themelore - 191,

Aktgjykime – aktvendime të gjykatës së Apelit - 88,

Aktgjykime – aktvendime të gjykatës Supreme -3,

Pranimi i thirrjeve për seancë - 507.

Gjithsej aktivitete -1862.

Të refuzuara – 33

Të aprovuara – 82

Në rigjykim – 6

Të tërhequra – 12

Përfundon procesi -26

**Detyrimet Kontingjente:**

7,862,698.48 Vlera e lëndëve (kërkesëpadive) në shkallë I

2,868,798.80 Vlera e lëndëve (kërkesëpadive) në shkallë II

45,442.60 Shpenzime procedurale (barrë e komunës)

Gjithsejtë 10,776,939.88

**Sfidat:**

Sfidat për vitin 2019 si në vijim;

Numri i madh i lëndëve gjyqësore në raport me komunën.

Problem mbetet edhe më tutje zgjidhja e çështjes së shpronësimeve që kanë ndodhur para lufte dhe pas lufte.

Gjithashtu hapja e rrugëve të ndryshme, nuk duhet të ndodh pa përfunduar shpronësimet dhe pa u bë bartja e tyre në emër të komunës. Përpos kompensimeve për shpronësime, palët në gjykatë po kërkojnë edhe kamatën ligjore dhe kompensimet për avokatë, të gjitha këto e rëndojnë buxhetin e komunës.

Problem i vazhdueshëm mbeten lëndët e ndryshme nga çështja e arsimit (mos pagesave të pagave për angazhimet në punë në të kaluarën, mos pagesa e pagave me rastin e pensionimit dhe kompensimet tjera etj).

Problem në vete në vazhdim paraqiten në gjykatë edhe kërkesat sa i përket kompensimeve për dëmin e pretenduar se ju është shkaktuar palëve të ndryshme kontraktuese në raport me komunën si autoritet publik, për mos zbatim të kontratave apo zbatim të pjesshëm të tyre.

**Zyra për Preshevë Bujanocë dhe Medvegjë**

Gjatë kësaj periudhe  nëntë mujore  kemi mbajtur takime të rregullta me  Zyrën për Azil dhe Migracion, MPB- Prishtinë, po ashtu më datën 07.09.2019 kemi mbajtur takim me qytetarët e Kosovës Lindore në restorant Bujana, me përfaqësuesit e MPB-së, ku kemi diskutuar me  qytetarët e Kosovës Lindore,  dhe i kemi  njoftuar  se me datën 03.09.2019 është nënshkruar Udhëzimi Administrativ nr. 09/2019 për Procedurat dhe Kriteret e Lëshimit të Lejes së Qëndrimit për të Huajt, ku edhe qytetarët e Kosovës Lindore bëjnë pjesë  në këtë Udhëzim Administrativ i cili udhëzim do t’ia mundësoj këtyre qytetarëve pajisjen me dokument identifikimi  të përhershëm ose të përkohshëm deri në plotësimin e kushteve për marrjen e Shtetësisë së Kosovës.

Deri më tani në zyrën tonë janë paraqitur gjithsej 547 qytetar ndërsa deri m tani mbi 100 qytetar kanë aplikuar për letërnjoftim të përkohshëm 5 vjeçar, ndërsa 430 qytetar janë duke i kompletuar dokumentet për me apliku për letërnjoftim nga këta 17 qytetar janë ankuar edhe pse i kanë plotësuar kushtet ja kanë refuzuar te drejtën e aplikimit për letërnjoftim të përkohshëm sepse po ju kërkohet dëshmia e banimit 5 vjeçar  ku si dëshmi po ja kërkojnë faturat e rrymës, ku unë sipas vizitave që po i bëjë  tek qytetarët e Kosovës Lindore, një pjesë e madhe është duke jetuar me qera ose kemi raste kur këta  qytetar janë duke banuar në shtëpi me qira dhe pa pagësë.

Gjate këtij takimi ne si komunë  kemi kërkuar nga MPB, se cilat  kompetenca i kemi ne si zyre për t’ia kompletuar dokumentet këtyre qytetarëve sepse kemi menduar se nëse ne jemi kompetent për kompletimin e dokumentacionit  ta bëjmë një sportel apo zyre enkas për këta qytetar për t’ia kompletuar dokumentet mirëpo nga zyrtaret e MPB-së, kemi marre përgjigjeje se ne si komune nuk kemi të bëjmë asgjë lidhur me kompletimin e dokumenteve,  por me gjithat ne si zyre prapë se prapë i kemi nxjerr disa kritere nga Udhëzimi Administrativ për kompletimin e dokumenteve  që  së  paku po ia lehtësojmë procedurat për aplikim.

Dhe krejt  në fund kërkoj nga të gjithë qytetarët e Kosovës Lindore e sidomos studentet  që studiojnë apo konkurrojnë për regjistrim  në Universitetin “Kadri Zeka” për çfarëdo problemi apo halli që kanë në të lajmërohen në zyrën tonë.

**Mekanizmit koordinues kundër dhunës në familje**

Raporti pasqyron përmbledhjen e punëve të Mekanizmit Koordinues Kundër Dhunës në Familje për periudhën janar - shtator 2019 të koordinuar nga Zyrtarja për Barazi Gjinore.

Roli i këtij mekanizmi është fokusuar në 4 objektiva strategjike: parandalimi dhe vetëdijesimi, mbrojtja dhe koordinimi, legjislacioni, hetimi dhe procedimi dhe rehabilitimi dhe riintegrimi.

Në bazë të strategjisë nacionale kundër dhunës në familje, Mekanizmi Kundër Dhunës në familje në Komunën e Gjilanit ka miratuar planin e veprimit për 3 vite ku janë paraparë aktivitete, veprime, afati i zbatimit, stafi mbështetës dhe kostoja për realizimin e tyre.

**Anëtarë të MKKDHF janë:**

- Policia e Kosovës

- Mbrojtësi i viktimave

- Prokurori i shtetit

- Gjykata Themelore

- Qendra për Pune Sociale

- Njësia për të drejtat e njeriut

- Ministria e Punës dhe Mirëqenies Sociale

- Drejtoria për Shëndetësi

- Drejtoria e Arsimit

- Agjencia për Ndihmë juridike falas dhe

Partnerë mbështetës joqeveritar janë:

- Strehimorja “Liria”

- OJQ.

Në raport janë prezantuar aktivitetet që reflektojnë angazhimin dhe rezultatet e shënuara gjatë periudhës janar – shtator 2019 të cilat janë realizuar nga Mekanizmi Koordinues Kundër Dhunës në Familje në Komunën e Gjilanit që është në përbërje prej të gjithë akterëve institucional që merren me parandalim dhe trajtim të rasteve të dhunës në familje.

Gjatë periudhës 9 mujore MKKDHF ka mbajtur 4 takime në të cilat kanë prezantuar shumica e anëtarëve ku edhe i kanë paraqitur rastet e dhunës në familje, sfidat dhe problemet që i shoqërojnë gjatë punës së tyre si dhe mundësinë për një bashkëpunim sa më të mirë ndërmjet akterëve për trajtimin e rasteve në mënyrën më të mirë dhe më të dinjitetshme.

Në bazë të të dhënave të ofruara shihet një rritje e lehtë e rasteve të dhunës në familje në Komunën e Gjilanit, ku për periudhën 9 mujore janar – shtator në Policinë e Kosovës janë paraqitur 83 raste dhe krahasuar me periudhën e njëjtë me vitin 2018 (78 raste ) këtë vit janë paraqitur 5 raste më shumë.

Qendra për punë sociale si institucion profesional i nivelit komunal ka mandat mbrojtjen e fëmijëve dhe rasteve të nevojës sociale, në këtë kontekst edhe mbrojtjen dhe ofrimin e shërbimeve për viktimat e dhunës ne familje, në veçanti viktimave të mitura deri ne riintegrimin e tyre.

Gjatë periudhës janar-shtator 2019 numri i viktimave te dhunës që janë trajtuar në QPS ka arritur në 76 raste, dhe atë 59 femra dhe 17 meshkuj ku krahasuar me vitin 2018 shihet se është një rënie e lehtë e rasteve viktima të dhunës në familje për 4 raste më pak që janë trajtuar nga QPS.

Qendra për mbrojtjen dhe rehabilitimin e grave dhe fëmijëve “Liria” gjatë periudhës nëntë mujore janar – shtator 2019 ka strehuar gjithsej 51 viktima të dhunës në familje, nga to 25 të rritura dhe 26 fëmijë, krahasuar me vitin e kaluar në strehimore numri është më i vogël për 15 raste ku në vitin 2018 numri i rasteve të strehuara në strehimore ka qenë 66.

Programi i Strehimores **“Liria”** fokusohet në: strehim, akomodim, rehabilitim, këshillim dhe trajnime profesionale.

Një rritje e lehtë e rasteve të paraqitura si dhunë në familje është raportuar edhe nga Prokuroria Themelore, Mbrojtësi i Viktimave dhe Ndihma Juridike Falas.

Në bashkëpunim me Koordinatorin Nacional kundër Dhunës në Familje dhe me mbështetjen e UN-women për ngritje të kapaciteteve të anëtarëve të MK gjatë vitit 2019 janar - shtator janë organizuar trajnime, tryeza etj.

**Ndërmarrjet Publike**

**KRU “Hidromorava”**

Kompania Rajonale e Ujësjellësit “Hidromorava” ka obligim të synojë arritjen e caqeve të cilat planifikohen në Planin e Biznesit trevjeçar dhe për çdo vit kalendarik miratohen nga Institucionet Relevante me ndryshime dhe plotësime në fund të muajit tetor të çdo viti vijues .

Krahas këtij Plani të Biznesit paraqiten disa indikatorë kyç për të cilat Kompania Hidromorava synon përmbushjen e këtyre caqeve sipas planifikimit .

Planifikimi prej muajit janar deri në muajin maj të vitit 2019, ka arritur përmbushjen e Planit të Biznesit me indikatorët kyç 95 %, por kjo është arritur falë kapaciteteve të mjaftueshme të ujit, duke pasur parasysh se 60 % e qytetarëve furnizohet nga penda e Përlepnicës .

Me paraqitjen e gjendjes së thatësisë si pasojë e mungesës së të reshurave, Kompania Hidromorava është përballur me vështirësi në furnizimin e ujit ndaj konsumatorëve. Kemi filluar me reduktime e cila ka reflektuar në uljen e shitjes se ujit ku direkt ka ndikuar edhe ana financiare, pasi arkëtimi krahas uljes së prodhimit dhe faturimit ka pasur trend në rënie dhe kjo situatë ndikon në stabilitetin financiar.

Sa i përket kësaj periudhe prej muajit qershor deri në muajin shtator 2019, realizimi i planit nuk është përmbushur, pasi performanca operative dhe financiare varet nga indikatori kryesor që është prodhimi i ujit.

Me kërkesën e menaxhmentit të KRU Hidromorava, drejtuar Kryetarit të Komunës, është shpallur gjendje emergjente për ujë dhe njëkohësisht është nxjerrë Urdhëresa për kufizimin e përdorimit të ujit të pijshëm.

Për të menaxhur situatën e thatësisë nga Kryetari i Komunës së Gjilanit z. Lutfi Haziri është formuar Taskë Forca në përbërje të Komunës së Gjilanit, Policisë së Kosovës dhe KRU Hidromorava.

Taske Forca ka mbajtur takime të rregullta rreth koordinimit të aktiviteteve lidhur me menaxhimin sa më të mirë të situatës së thatësisë .

Nga ana e KRU Hidromorava është mobilizuar stafi i kompanisë për të evituar çdo rrjedhje apo parregullsi në terren të cilat janë evidentuar me kohë .

Krahas vështirësive për të operuar kompania ka zhvilluar aktivitete që kanë të bëjnë më ndërrimin e gypave në zonat e ndryshme të qytetit në të cilat është vërtetuar se kemi humbje teknike të ujit si pasojë e vjetërsisë së gypave.

Aktivitet tjetër me rëndësi brenda kësaj periudhe është inspektimi permanent nga ekipet tona bashkë me Inspektorët komunal për t’i eliminuar keqpërdorimet e ujit brenda zonës së shërbimit.

Sfida kryesore për Kompaninë ka qenë mbajtja e kualitetit të ujit në nivelin e standardit të lejuar. Me uljen e nivelit të ujit kemi pasur vështirësi në trajtimin e ujit të përpunuar për të cilën Kompania ka kërkuar ngritjen e nivelit të mbikëqyrjes nga Instituti Kombëtar i Shëndetit Publik për të siguruar kualitetin e ujit .

Përkundër vështirësive Kompania Hidromorava, ka arritur të mbajë kualitetin e ujit në parametrat e lejuar për ujë të pijshëm dhe kjo është arritur falë angazhimit të ekipeve tona profesionale dhe bashkëpunimit tonë me IKSHP-në.

**Aktivitetet e zhvilluara dhe ato të planifikuara**

Testimi në sasi dhe në cilësi për tri puse brenda lokacionit të FSK-së dhe do të fillojë shumë shpejt brenda javës implementimi i këtij projekti me injektimin e këtyre puseve në sistemin qendror të ujësjellësit.

Testimi i lokacionit të mundshëm për shpime të reja në Fidanishte, përmes metodës Gjeofizike. Raporti ka treguar se ka ujë në një thellësi nga 110 deri 140 m. Bashkë me Komunën e Gjilanit pritet të zgjidhet çështja e pronësisë, pasi parcela është nën AKP-në.

Do të vazhdohet edhe me testimin Gjeofizik në lokacionin te BAJA, për të vërtetuar sa ka sasi të ujit dhe sa e rrezikojnë shpimet eventuale burimin ekzistues të BAJA në Gjilan. Edhe ky aktivitet do të bëhet shumë shpejt, duke filluar nga java e ardhshme. Mundësia e shpimit të puseve në këtë lokacion mund të vij në konsideratë, nëse analiza e testimit e mundëson një gjë të tillë dhe nëse pamundësohet puna në lokacionin Fidanishte për shkak të pronësisë.

**NPL Stacioni i Autobusëve Sh.A.**

Gjatë nëntë mujorit 2019 në kuadër të aktiviteteve të përgjithshme për mbarëvajtjen e afarizmit të ndërmarrjes janë kryer te gjitha obligimet ligjore. Me synim të përmbushjes së objektivave dhe politikave zhvillimore të vendosura nga aksionari, për të drejtuar ndërmarrjen drejt suksesit, Bordi i drejtorëve në mënyrë efikase dhe kolektive si ekip në suaza të kornizës ligjore në nëntë mujorin e 2019, ka përmbushur obligimet ligjore për raportime te rregullta që burojnë nga Ligji mbi Ndërmarrjet Publike, si dhe ligjet e aplikueshme.

Shërbimi i Administratës gjatë periudhës raportuese në kuadër të veprimtarisë së zakonshme ka kryer një mori të punëve administrative.

Kontestet Gjyqësore

Gjate këtij nëntë mujori ndërmarrja nuk ka pasur procese të reja gjyqësore as si palë e paditur apo paditëse

Punësimi në ndërmarrje

Brenda kësaj periudhe raportuese nuk është iniciuar asnjë proces i ri i rekrutimit publik.

**Performanca operative**

Për arritjen e rezultateve janë të angazhuar gjithsej 23 punëtorë me kontrata të rregullta. Në dispozicion kemi edhe 21 lokale/hapësira me qira (me plan biznesin e aprovuar) ku prej tyre gjatë këtij tre mujori kanë qenë të dhëna me qira 18 me renovimet e bëra nga KK Gjilan kemi krijuar edhe hapësira të reja për zyre të cilat shfrytëzohet pa pagesë nga policia e Kosovës dhe nga Shoqata e transportit Anamorava. Hapësira e cila është në dispozicion për autobusë është shfrytëzuar maksimalisht për aktivitetin ditor të stacionit.

**Analiza krahasuese dhe progresi me planin e biznesit**

Gjatë nëntë mujorit të vitit 2019 në krahasim me nëntë mujorin e 2018 sa i përket të hyrave vërehet një rritje prej 2.28%. Kurse sa i përket shpenzimeve kemi një ulje prej 3.19% cila është më e ulët se në periudhën e njëjte e vitit 2018.

Në bazë të planit të biznesit i cili është hartuar nga menaxhmenti në bazë të viteve të kaluara dhe duke llogaritur edhe hapësirën e lartë cekur është marr për ndërtimin e QKMF, shihet që plani në të hyra është përmbushur 88% dhe shpenzimet janë realizuar 90.93%. mos realizimi i plani ka të bëjë me mos përgjegjësin e operatorëve për mbajtjen e linjave të rregullta dhe ndikimi indirekt i objektit afarist i cili e shfrytëzon hapësirën e stacionit ilegalisht. Realizimi i planit ka të bëjë me një zingjirë akteresh siç janë operatorët e përgjegjshëm, Inspeksioni komunal dhe ai qendror, ku ne kemi bërë kërkesa të vazhdueshme për të rritur kontrolli nga Inspeksioni që t’i detyrojnë operatorët të mbajnë linjat dhe të peronizohen në stacion.

**Investimet e bëra dhe planifikuara**

Për periudhën raportuese nuk ka pasur investime kapitale konkrete mirë po janë hartuar projektet për rivitalizimin e hapësirës ekzistuese si në atë; Renovimi i mbulojës së peronave dhe hapësirave për pritjen e udhëtarëve, rrethoja e oborrit konkretisht rreth rrugës me katër korsi (Rruga e Ferizajt) e cila është e obligueshme ligjërisht të jetë e rrethuar, asfaltimi i oborrit si dhe digjitalizimi që tanimë veç është në procedurë të prokurimit që investitor është Komuna e Gjilanit, të gjitha këto investime janë të planifikuara të kryhen gjatë tremujorit të fundit 2019.

**NPL “Tregu”**

Gjatë nëntë mujorit 2019 në kuadër të aktiviteteve të përgjithshme për mbarëvajtjen e afarizmit të ndërmarrjes janë kryer te gjitha obligimet ligjore. Me synim të përmbushjes së objektivave dhe politikave zhvillimore të vendosura nga aksionari, për të drejtuar ndërmarrjen drejt suksesit, Bordi i drejtorëve në mënyrë efikase dhe kolektive si ekip në suaza të kornizës ligjore në nëntë mujorin të vitit 2019, ka përmbushur obligimet ligjore për raportime të rregullta që burojnë nga Ligji mbi Ndërmarrjet Publike si dhe ligjet e aplikueshme.

Si njëra nga ngjarjet kryesore që ka ndodhur këtë vit është fillimi i ndërtimit të tregut të ri, investim ky i bërë nga Komuna e Gjilanit si Aksionare 100% e ndërmarrjes Tregu.

Ky investim milionësh për modernizimin e tregut të gjelbërt ka filluar në muajin Prill 2019 dhe është projekt dy vjeçar dhe pritet të përfundojë pjesën e parë të vitit të ardhshëm, vitit 2020. Ngjarja tjetër kryesore që vlen të përmendet për këtë vit është ndarja e hapësirës nga Kuvendi Komunal i Gjilanit për ndërtimin e tregut të kafshëve në fshatin Velekincë, hapësirë kjo e ndarë rreth 2 hektarëve dhe i jepet në shfrytëzim ndërmarrjes Tregu.

Ndërmarrja Tregu ka bërë parcelimin e pronës në fjalë dhe ka siguruar lejen e ndërtimit, projekti për ndërtimin e tregut të kafshëve ka shkuar për dhënie në zyrën e prokurimit. Vlen të përmenden edhe ndërtimi dhe i Tregjeve Mobile në Komunën e Gjilanit siç janë: në lagjen Arbëria, në Lagjen Kamnik, në Lagjen Dardania, në Fshatin Përlepnicë, në Fshatin Kmetoc.

Kontestet Gjyqësore

Gjate këtij nëntë mujori ndërmarrja ka pasur 2 procese gjyqësore njëra si palë e paditur si dhe tjetra si palë paditëse apo si palë e dëmtuar.

Punësimi në ndërmarrje

Brenda kësaj periudhe raportuese nuk është iniciuar asnjë proces i ri i rekrutimit publik.

**Performanca operative**

Për arritjen e rezultateve janë të angazhuar gjithsej 10 punëtorë me kontratë të rregullt, 2 konsulentë. Në dispozicion kemi një hapësirë 1.6 hektar e cila tentohet të shfrytëzohet maksimalisht për afarizmin e ndërmarrjes.

**Analiza krahasuese dhe progresi me Planin e biznesit**

Gjatë nëntë mujorit të vitit 2019 në krahasim me nëntë mujorin 2018, sa i përket të hyrave vërehet një ulje prej 8.56%, ndërsa sa i përket shpenzimeve kemi një rritje prej 3.27% cila është më e ulët se periudhën e njëjtë të vitit 2018, kjo ulje e të hyrave vije si pasojë e fillimit të investimeve për tregun e ri dhe disa operatoreve iu është pamundësuar zhvillimi i aktivitetit.

Sa i përket planit te biznesit plani në të hyra është përmbushur 79.93% dhe shpenzimet janë realizuar 83.64% mos realizimi i plani ka të bëjë me fillimin e investimeve të cilat kanë filluar këtë vit për ndërtimin e tregut të ri, duke e pamundësuar shfrytëzimin e gjithë hapësirës për aktivitetin ditor të tregut.

**Investimet e bëra dhe të planifikuara**

Investimet për tregun e ri të cilat udhëheqin nga KK Gjilan, janë duke vijuar sipas planit dhe pritet që këtë vit ta mbyllim investimin sipas planit dinamik dhe në vitin e ardhshëm të përfundojmë këtë investim dhe të fillojmë së operuari në tregun e ri. Shpejt pritet të kryhen edhe procedurat e prokurimit për tregun e kafshëve dhe të fillohet ndërtimi edhe i këtij tregu. Në një të ardhme të afërt pritet edhe ndërtimi i tregut të rërës, tregut të lëndëve djegëse, tregut të veturave etj.

**Ekohigjiena**

Komisioni i Aksionarëve pjesa publike në përbërje Meral Sadriu-Vokshi dhe Besnik Mustafa, patëm takimin e parë me drejtorin e Eco-Higjiena sh.p.k z.Senad Rama.

Në këtë takim z. Senad Rama na njoftoi gjerësisht për ndërmarrjen publiko-private Eco-higjiena sh.p.k u njoftuam për numrin e punëtorëve në ndërmarrje si dhe punët dhe aktivitetet që kryhen brenda këtij institucioni.

Pasi u njoftuam me gjendjen në ndërmarrje, z.Rama na ofroi edhe nga një kopje të bilancit përfundimtar për ta analizuar. Ky takim shërbeu edhe për t’u njohur më për së afërmi me z.Senad Rama.

**31.05.2019**

Anëtarët e Komisionit të Aksionarëve pjesa publike Eco-higjiena morëm pjesë në takimin e mbajtur në hotel Vali Ranch, ku si temë e rendit të ditës ishte raporti vjetor për vitin 2018 i ndërmarrjes Eco-higjiena sh.p.k.

Në këtë takim prezent ishin përfaqësuesit austriak dr. Cristian Mozer, Gert Duma, ambasadori i Austrisë në Kosovë, kryetari i komunës së Kamenicës, përfaqësuesi i Komunës së Vitisë dhe në dy anëtarët e komisionit të aksionarëve Meral Sadriu-Vokshi dhe Besnik Mustafa.

Me raportin e vitit 2018 na njoftoi z. Gert Duma.

**Raporti për muajin qershor 2019**

Takim me nënkryetarin e Kuvendit Komunal Gjilan z.Arbër Ismajli.

Në takimin me nënkryetarin Abër Ismajli prezent ishin anëtarët e komisionit të aksionarëve Meral Sadriu-Vokshi, Besnik Mustafa si dhe z.Xhelal Jetishi.

Në këtë takim u njoftuam për emërimin e z.Xhelal Jetishit si monitorues në Eco-higjiena sh.p.k gjatë procesit të ndarjes mes partnerëve të gjertanishëm. Gjatë këtij takimi u propozua që ne si komision ditën e nesërme të takohemi dhe të bisedojmë me z.Senad Rama që z.Xhelal Jetishit t’i mundësohet monitorimi gjatë punimeve rreth ndarjes pasi që ditë më parë këtë mundësi nuk ia kishin lejuar.

**18.06.2019**

Anëtarët e Komisionit të Aksionarëve Meral Sadriu-Vokshi dhe Besnik Mustafa patëm takim me z.Senad Rama në zyrat e Eco-higjiena Gjilan me qëllimin që z. Xhelal Jetishi të monitoroj punimet e ndarjes mes partnerëve.

Pasi njoftuam z. Senad Rama me qëllimin e vizitës, ai na njoftoi se nuk mund të vendos për këtë çështje për arsye se ne si aksionarë duhet të bisedojmë me z.dr. Cristian Mozer pasi kemi pozita të njëjta vendimmarrëse më të, kurse unë jam një prej punëtorëve të z.Mozer dhe zbatoj urdhrat e tij. Edhe pse ne insistuam që t’i lejohet monitorimi i punëve z. Xhelal Jetishit z. Rama na njoftoi se janë të indinjuar me punën e z. Jetishit gjatë kohës sa ka qenë në pozitën e komisionerit të aksionarëve.

Raporti për muajin korrik 2019

Anëtarët e komisionit të aksionarëve pjesa publike Meral Sadriu- Vokshi dhe Besnik Mustafa.

Temë: Menaxheri z.Xhelal Jetishi në Eco-Higjiena sh.p.k pjesa publike.

Në takim u bisedua si ta gjejmë mënyrën që z.Xhelal Jetishit si menaxher t’i ofrohet qasje në punët e komisionit rreth ndarjes së ndërmarrjes mes partnerëve të Eco-higjienës komunës së Gjilanit dhe Eco-visionit.

Komisioni u dakordua që edhe një herë të konstatojmë me z.Senad Rama rreth kësaj çështje.

Datë:25.07.2019

Anëtarët e komisionit të aksionarëve pjesa publike Meral Sadriu-Vokshi dhe Besnik Mustafa mbajtëm takim në zyre të komunës me fillim në ora 12:00 me temën:

- shqyrtimi i raportit financiar të “Eco-higjiena” sh.p.k për gjashtë mujorin e parë të vitit 2019.

Komisioni ka analizuar raportin financiar për vitin 2019 që është punuar nga personi i autorizuar në Eco-higjiena sh.p.k nga sektori financiar.

Raporti për muajin gusht 2019

Datë:05.08.2019

-Anëtarët e komisionit të aksionarëve pjesa publike në përbërje të plotë:

Meral Sadriu Vokshi, Besnik Mustafa dhe Fadil Gashi mbajtën takimin e rregullt me temën:

Ngritja e padisë, sipas zhvillimeve të fundit që po ndodhin në mes të kompanisë Eco-Higjiena dhe Komunës dhe analiza e situatës në përgjithësi.

Datë:20.08.2019

Anëtarët e komisionit të aksionareve pjesa publike në përbërje të plotë: Meral Sadriu Vokshi, Besnik Mustafa dhe Fadil Gashi mbajtën takimin e rregullt

-Në takim u dakorduam që në ditët në vijim të takojmë Kryetarin apo nënkryetarin dhe të bisedojmë më detajisht për zhvillimet e fundit që po ndodhin në mes të Komunës dhe Eco-Higjienës, në mënyrë që të jemi sa më transparent sa i përket informative të nevojshme.

Raporti për muajin shtator 2019

Komisioni i aksionarëve pjesa publike mbajti takim me temë: Punëtorët e mirëmbajtjes së hapësirave të gjelbëruara të qytetit.

Punëtorëve në fjalë ju ka skaduar kontrata e punës dhe të njëjtit kërkojnë që kontrata t’u vazhdohet.

Për të njëjtin problem një përfaqësues i punëtorëve ka kontaktuar edhe nënkryetarin Arbër Ismajlin. Rreth këtij problemi ne si komisioner mbetëm të takohemi me kryetarin apo nënkryetarin e komunës të bisedojmë për këtë çështje.

Komisionerët e Aksionarëve pjesa publike në Eco-Higjiena SHPK mbajtëm takim me temën: bashkëpunimi me partnerin privat në Eco-Higjiena.

Bashkëpunimi i deritanishëm me partnerin privat gjerë më tani nuk është i kënaqshëm pasi në disa gjëra nuk dakordohemi, prandaj ne si komisionarë shohim të rrugës të kontaktojmë me kryetarin apo nënkryetarin e komunës që të gjejmë një zgjidhje për një bashkëpunim më të mirë me drejtuesit e Eco-Higjienës e sidomos drejtorin Z. Senad Rama. Prezent në takim ishim të tre komisionerët e pjesës publike.

Raporti për muajin tetor 2019

Komisionarët e aksionarë, kryeshefi ekzekutiv dhe nënkryetari i bordit pjesa publike në Eco-Higjiena SHPK mbajtëm takim me temën: Gjendja aktuale dhe kërkesa nga pjesa private e Eco-Higjienës për aprovimin e vazhdimit të kontratës për auditim me kompaninë aktuale.

Bashkëpunimi tanishëm me partnerin privat vazhdon të jetë jo i kënaqshëm pasi në disa gjëra vazhdojmë të mos dakordohemi, prandaj ne si komisioner mundohemi të gjejmë një zgjidhje për një bashkëpunim më të mirë me drejtuesit e Eco-Higjienës e sidomos drejtorin Z. Senad Rama.

Pika e dytë e këtij takimi ishte kërkesa nga partneri privat i Eco-Higjienës për aprovimin e vazhdimit të bashkëpunimit me kompaninë aktuale të auditimit, ne si përfaqësues të pjesës publike të Eco-Higjienës nuk kemi dhënë asnjë përgjigje.

Më 22.09.2019, komisionerët e aksionarëve mbajtën takim me nënkryetarin e Komunës, drejtoreshën e zhvillimit ekonomik dhe Kryeshefin Ekzekutiv, pjesa publike në Eco-Higjiena SHPK me temën: Peroformanca për nëntë mujorin dhe tre muajt e ardhshëm.

Në nëntë mujorin e parë janë mbajte vetëm tri takime me Z.Senad Rama, ndërsa ne si komisionerë kemi mbajt së paku dy takime në muaj, ku është diskutuar gjendja aktuale e Eco-Higjienës dhe mosmarrëveshja për bashkëpunim nga ana e partnerit, pjesa private.

Në takim është marr vendim që komisionerët të bëjnë një kërkesë me shkrim për ta liruar Kryeshefin Ekzekutiv Z. Xhelal Jetishi, të vazhdojë me punën si përfaqësues i këtij procesi të ndarjes së këtij partneriteti.